“ Le sol, 


la terre et les champs 


Claude Bourguignon (n. 1951) - inginer agronom francez, doctor in stiinte, fondator al LAMS 
(Laboratorul de Analize Microbiologice ale Solului). Este printre primii care, in anii 1970, a tras 
un semnal de alarmă asupra degradării rapide a biomasei si asupra abundentei microorganismelor 
(bacterii și ciuperci microscopice) din sol, precum și asupra pierderii humusului și capacității 
productive a solurilor agricole din Europa, dar și din anumite zone tropicale și subtropicale. 

A contribuit la dezvoltarea unor tehnici alternative 
care s-au dovedit foarte eficace și care presupun 

o foarte bună cunoaștere a funcţionării ecologice 


a solurilor. 


În cadrul laboratorului pe care l-a fondat, Claude 
Bourguignon a realizat peste 5000 de analize de sol 


complete. 


Traducerea de јата se bazează pe ediţia a I-a а cărţii, revizuită și adăugită, 
publicată în 2002 de editura franceză Sang de la terre. Prima ediţie a cărții a apărut în anul 1989. 

tranziţiei | Economie alternativă] 


Hugh Piggott, Cum să ne construim un motor eolian [Tehnici şi meşteşuguri] 

22. Masanobu Fukuoka, Agricultura naturala. Teoria si practica filosofiei verzi 

23. B. Bertrand et. al – Purinul de urzica et co. Despre plantele care vindecă 

Următoarele cărţi 


, 


tei Ege need 


Marc Bonfils 


Umranita - un ghid Permacultura. 
de treabă... mare! Cercetări și însemnări 

CINE SUNTEM SI CUI NE ADRESAM 


entru orice om lucid, este evident că România de astăzi se află în pragul 

colapsului, împreună cu sistemul global în care este angrenată. Dacă 
DI ar fi doar să enumerăm problemele pe care le avem, dimensiunile 
acestui cuvânt-înainte ar atinge cote nepermise. De la economie la cultură, de la 
agricultură la demografie, de la politică la ecologie, de la sănătate la învăţâmânt, 
practic nu există domeniu în care să nu ће evident dezastrul in care ne aflăm — fie 
că vorbim, în particular, de „exodul creierelor“, de jaful politic generalizat, de raptul 
bancar, de rezultatele catastrofale la examenele de capacitate sau bacalaureat sau 
de calitatea precară a alimentelor pe care le consumăm; de febra consumeristă 
întreţinută permanent de marile corporaţii, de pământul fertil vândut pe nimic, pe 
cale să fie otrăvit cu insecticide şi pesticide, de izolarea profesioniştilor în favoarea 
incompetentilor sau de profunda decădere morală. Problemele pe care le avem sunt 
atât de complexe şi de interdependente încât a crede că există remedii globale pentru 
ele înseamnă o naivitate vecină cu orbirea. 


Noi, cei din TEI A, considerăm că nu există decât soluţii „la firul ierbii“ 
— soluţii demarate şi întreţinute de oameni care nu aşteaptă subvenţii de la guvern şi 
sponsorizări de la corporaţii pentru a face binele. Oameni lucizi şi integri, care ridică 
semne de întrebare asupra direcţiei în care se îndreaptă lumea, cu noi cu tot. 


Graba în care suntem siliţi să trăim ne-a confiscat timpul de gândire — nu avem 
timp să discernem între bine şi rău, între adevăr şi simulacru, între informaţie şi 
minciună. lar graba noastră şi dezinformarea sunt extrem de profitabile pentru cei 
care ne repetă zilnic, fără încetare, că soluţiile unice de supravieţuire în ziua de astăzi 
sunt: job-urile epuizante, creditele pe zeci de ani pentru autoturisme sau locuinţe 
scumpe şi ineficiente şi consumul dus la maxim. 


TEI Ж s-a născut pentru a face accesibile informaţiile care dinamitează acest mod 
de gândire. Cărţile traduse de noi demonstrează fără greş că suntem, zi de zi, captivi ai unei 
imense iluzii — aceea că nu putem trăi decât aşa cum trăim acum: stresaţi, obosiţi, vlaguiti 
de viata, instrainati de valorile fundamentale care ne indreptatesc să ne numim oameni. 


În contra unui Sistem al cărui mod de funcţionare implică inundarea constantă 
cu false informaţii, ne propunem să oferim publicului acele cunoştinţe folositoare, 
ignorate în mod sistematic de „mainstream“ din simplul motiv că de pe urma lor au de 
câştigat numai oamenii, nu şi corporatiile şi guvernele. În loc de reziduuri de gândire 
ambalate tipator, oferim acces la cunoaşterea practică. Complet gratuit, dar din dar, 
fără pretenţii, fără trufie şi fără clauze ascunse. O bibliotecă a independenţei reale 
fata de Sistemul absurd în care am fost aruncaţi în ultimile decade. O serie de cărţi 
care, nădăjduim, vor fi paşaportul de independenţă în gândire şi în fapte al fiecăruia 
dintre noi. 


Aşadar, cui se adresează in principal cărţile traduse de ТЕА? 
Oamenilor care ştiu că veşnicia nu s-a născut la sat ca să moară la oraş. Celor care 
s-au săturat de asfalt, de blocuri, de rate şi de credite şi care caută să iasă din acest 
angrenaj cât mai repede, dar încă nu au curaj, pentru că nu ştiu că se poate şi încă 
nu ştiu cum se face. Celor care vor să acumuleze cunoştinţe solide de agricultură 
sustenabilă, permacultură, arhitectură ecologică, energii alternative, tehnici şi 
tehnologii domestice şi meşteşuguri. Celor care simt şubrezenia sistemului şi 
naufragiul global către care ne îndreptăm, oamenilor care au redus sau se pregătesc 
să reducă turatia motoarelor, pentru că ştiu că viteza nu va face decât să grăbească şi 
să amplifice impactul inevitabil cu zidul. Celor care ştiu că revoluțiile încep din pragul 
propriei case şi tot acolo se termină. Țăranilor nescarbiti de sat şi încă nedescurajati, 
dar şi orăşenilor care încă stăpânesc mai bine tastatura decât grebla. În fine, tuturor 
celor care ştiu că orice bucată de pământ vine la pachet cu fâşia nemărginită de Cer 
de deasupra ei. 


decembrie 2014 

TEI 


AJUTA-NE SĂ AJUTAM! 


artea pe care o citeşti acum pe ecran este rezultatul a sute sau poate 

mii de ore de muncă migăloasă – traducere, verificare terminologică, 
DI adaptare, corectură, editare, punere în pagină si design. Pentru са 
această carte să se poată naşte, a fost nevoie de nenumărate e-mailuri şi de mii de 
corecturi. Reţine că nici un membru al grupului TEI Li — fie el traducător 
profesionist sau amator - nu este plătit pentru munca sa; tot ceea ce facem, 
facem gratuit, fără să cerem burse, sponsorizări, fără să solicităm donaţii şi fără să 
aşteptăm medalii, diplome si, eventual, statui in fata ministerului agriculturii. Unii 
pot numi asta sacrificiu, alţii civism, alţii tâmpenie crasă şi pierdere de timp. 


TEI & nu este umbrelă pentru nici un partid politic sau ONG; nu este proiectul- 
surpriză al vreunei corporaţii dornice să-şi spele imaginea cu încă o faptă bună саге 
să îi crească vânzările. Nici unul dintre noi nu are de gând să candideze la preşedinţie 
sau măcar pentru un post la consiliul local la următoarele alegeri. 


Şi tocmai de asta avem şi noi, la rândul nostru, nevoie de ajutorul tău. În schimbul 
faptului că, prin intermediul nostru, ai acces gratuit în limba română la cărţi de 
importanţă fundamentală, pe care nici o editură din România nu a avut puterea sau 
curajul să le traducă, te rugăm să ne dai o mână de ajutor. Fă un singur lucru - dă 
mai departe aceste cărţi prin orice mijloace posibile. Nu о dată, ci de cate ori poţi. 
Mentine-le în viata! 


1. Cel mai important - printează cărţile TEI Aacasă sau la un centru de copiere. 
Hârtia durează mult mai mult decât informaţia digitală, nu costă o avere si, tine minte, 
valoarea acestor cărţi va fi imensă atunci când nu ne vom mai permite luxul de astăzi 
al informaţiei gratuite. Calculatoarele, hard-disk-urile, DVD-urile au durata de viata 
mult mai mică decât bibliotecile. Tipăreşte mai multe exemplare. Unul pastreaza-l, 
pe restul dăruieşte-le. Repetă aceasta oridecâteori poţi. 


2. Trimite linkul către site-ul nostru – www.cartidintei.wordpress.com — tuturor 
prietenilor si spune-le in câteva rânduri despre ce este vorba. Nu le arunca linkul pur 
şi simplu, fără explicaţii - da-le detalii, atrage-i să citească, provoacă-i să cunoască. 
Povesteste-le chiar tu despre ce ai descoperit în cărţile TEI 4 Noi am cheltuit sute 
si mii de ore pentru cartea aceasta, iroseste şi tu câteva zeci de minute ca să o faci 


cunoscuta. 


3. Şi mai ales, pune informaţiile din cărţile TEI & în aplicare. Învață pe alţii, 
neobosit si din toata inima, fara sa le ceri nimic in schimb. 


Reţine - cărțile TEI Ж sunt doar nişte seminţe. Tu trebuie să fii vântul care să le 
imprastie 51 să le înmulțească! 


Iti mulţumim! TEI 


Pentru înscrieri, sugestii, recomandări, propuneri etc.: 


mM carti.din.tei@gmail.com 


TEI Traduceri Ecologice Independente 


Scribd. scribd.com/tei_ independente 


Pentru Lydia, care mi-a trezit spiritul 
si fără iubirea căreia aceasta carte nu ar fi existat. 


Pentru Emmanuel si Hortense, care au avut 
amabilitatea de a-mi suporta absentele in timp ce scriam. 


„Cânta-voi glia, mama lumii cu temelii nepieritoare, 
Străbuna ce hrăneşte toate făpturile de pe pământ!” 


Către glie (imn din vremea lui Homer)* 


* trad. Ion Acsan, în Homer, Imnuri. Războiul soarecilor cu broaştele, Minerva, 2007 - TEI 


PREFATA LA NOUA EDITIE 


rima editie a acestei carti a fost sinteza unei munci de cercetare efectuate mai 

mult in laborator decât pe teren. A sosit momentul să aducem la zi aceasta 
ШШШ ediţie, deoarece munca noastră se desfăşoară acum în contact cu agricultorii. 
Iar aceştia ne-au făcut să conştientizăm două aspecte fundamentale: 


• rolul esenţial al faunei în ceea ce priveşte fertilitatea solurilor agricole, 

e importanţa noii revoluţii verzi aduse de însămânţarea directa sub strat vegetal protector. 
Într-adevăr, cele două motive principale care duc la distrugerea solurilor agricole sunt: 

+ abuzul de pesticide, care distrug microflora si fauna solurilor, 


aratul, care expune pământul la acţiunea soarelui şi a ploii, provocând dispariţia 
materiei organice şi deşertificarea solurilor. 


Se înţelege de la sine că dacă le spunem agricultorilor să nu mai are, se produce un 
adevărat şoc cultural. Aratul nu e numai o practică milenară, ci este şi un mit fundamental al 
agriculturii. Pământul trebuie să fie profanat pentru a fi fecundat, aşa gândesc toți agricultorii. 
Intelegem astfel de ce însămânţarea directă este respinsă cu înverşunare în mediul agricol. 
Si totuşi, trebuie să demistificăm aratul, este în joc supraviețuirea umanităţii. Pe de o parte 
înţelegem de ce acest mit a avut utilitatea lui în vremuri străvechi, când omenirea nu deţinea 
nici îngrăşăminte, nici erbicide şi trebuia să îşi protejeze culturile de competiţia altor plante, 
aşa-numitele „buruieni”. Pe de altă parte însă, într-o epocă modernă ca a noastră, ura fata de 
„buruieni” devine inexplicabilă, pentru că nu mai este justificată. Ştiinţa actuală ne permite, 
în sfârşit, după 6000 de ani de luptă împotriva „buruienilor”, să definim, pentru prima dată 
în istoria umanităţii, o agricultură care respectă solurile şi mediul. 


Această adevărată revoluţie verde nu se va face peste noapte, căci ea zguduie din temelii 
miile de ani de obscurantism $1 idei preconcepute. De altfel, nu agricultorii înşişi sunt cei 
mai ostili fata de revoluţia verde, ci agronomii radicali, care rămân blocaţi în gândirea unică 
şi arhaică, potrivit căreia totul trebuie să fie mecanizat şi chimic. Sperăm ca această carte să 
fie o verigă dintr-un lung lanţ al revoluţiei verzi, care va trebui să introducă legile biologiei 
solului în agronomie. 


Adevărata revoluţie verde răstoarnă dogmele arhaice ale agronomiei actuale, redefinind 
într-o manieră modernă cei patru stâlpi ai agronomiei, pentru a-i transforma în cei patru 
stâlpi ai agrologiei: genetica, pesticidele, prelucrarea solului si îngrăşămintele. 


Daca agronomia s-a împotmolit în organismele modificate genetic, crezând că a asigurat 
astfel viitorul omenirii, agrologia se bazează, dimpotrivă, pe folosirea biodiversitatii. În 
loc să continue sărăcirea bagajului genetic al plantelor cultivate, cu scopul de a-i face pe 
agricultori prizonierii producătorilor de seminţe, aceasta, din contră, încurajează folosirea 
noilor specii deja selecţionate de către natură datorită aptitudinii lor de a restructura solurile, 
de a recupera îngrăşămintele spălate de ploi şi de a supravieţui în soluri sărace şi aride. 


Aşadar, agrologia nu se îndreaptă spre o sărăcire genetică, ci, dimpotrivă, spre 
o îmbogăţire a biodiversitatii agricole. Noile plante sunt introduse pe câmpurile noastre 
pe post de culturi intermediare de susţinere, iar culturile noastre sunt semănate direct sub 
stratul lor protector. 


În timp ce agroindustria îi încurajează pe agricultori să folosească dozele de pesticide 
specificate pe ambalaje, tehnicile de reducere a dozelor şi de utilizare a volumelor scăzute 
permit protejarea culturilor fără a polua mediul. Mizând pe adjuvanti sau pe aciditatea 
apelor de tratare, putem proteja culturile folosind jumătăţi, treimi, chiar şi cincimi de doză. 
Datorită acestei noi modalităţi de utilizare a pesticidelor, devine posibil să facem agricultură 
sub protecţia permanentă a culturilor de susţinere. Putem, de exemplu, să semănăm grâu 
peste un trifoi pitic, limitând creşterea acestuia din urmă prin folosirea unei doze foarte 
slabe de erbicid. Nu distrugem cultura de susţinere, ci o păstrăm, ca ea să protejeze solul şi 
să elibereze mai târziu azot pentru culturile noastre. 


Pe când arăturile contribuie la încălzirea globală prin pierderea materiei organice, 
sub formă de emisii de dioxid de carbon, însămânţarea directă sub strat vegetal protector 
devine noua tehnică agricolă care protejează solul şi atmosfera. Într-adevăr, lăsând stratul 
de materii vegetale să se transforme in humus la suprafaţa solului, crestem concentraţia 
materiilor organice cu 0,3% pe an. Pentru o ţară ca Franţa, înseamnă că în solurile agricole se 
fixează 35 de milioane de tone de dioxid de carbon pe an, altfel spus 1/5 din consumul nostru 
de petrol. În timp ce agronomii nu cred încă decât în arături, unii agricultori din Lumea 
Nouă si din Europa dezvoltă tehnici de însămânţare directă. Pentru prima dată în istoria 
agronomiei, agricultorii sunt mai avansați decât agronomii, iar această inovaţie constituie 
punctul de plecare pentru agricultura de mâine. 


In timp ce politicienii se pregătesc să le perceapă agricultorilor taxe pe îngrăşăminte, 
aceştia din urmă, adoptând noua revoluţie verde, dezvoltă singuri o agricultură productivă 
şi nepoluantă. 


În timp ce, în agronomia clasică, o cultură de grâu arat are nevoie de 3 kilograme de 
azot la chintal şi de 120 de litri de păcură la hectar, în agrologia modernă, un kilogram de 
azot e de ajuns pentru a produce un chintal de grâu, iar încetarea arăturilor permite să nu se 
consume decât 30 de litri de păcură la hectar. Respectând legile fizice, chimice $1 biologice 
ale solului, agrologia, această nouă revoluţie verde, ajută oamenii ca, pentru prima dată în 
istorie, SĂ CULTIVE PĂMÂNTUL FĂRĂ A-L ERODA. 


Claude BOURGUIGNON 


Marey-sur-Tille, primăvara 2002 

INTRODUCERE 


„Ea este glia, ea e păşunea, câmpia, 
Scumpă le e semănătorilor ce-o calcă.” 


Victor Hugo, „Legenda secolelor” 


ediul înconjurător a devenit marea problemă a secolului nostru. Omenirea 
se simte în impas şi percepe vag că supraviețuirea acestei civilizaţii planetare 
depinde de modul în care vom defini noua noastră relaţie cu pământul. De 
MN douăzeci de ani încoace, această problemă a fost abordată mai ales dintr-o 
perspectivă pesimistă şi contestatară. Ecologiştii, politizându-se, au adoptat o atitudine 
negativă de sans-culottes?. După ce au fost descrise cu lux de amănunte toate nenorocirile si 
poluările care se abat asupra planetei, a sosit timpul să trecem la soluţii. Să nu ne amăgim: ne 
rămân trei hectare de pământ uscat pe cap de locuitor, iar din această mică suprafaţă care ne 
este încă acordată, doar o zecime este cultivată şi ne furnizează hrana; restul e necesar pentru 
a ne adăposti, a ne îmbrăca, a ne deplasa, într-un cuvânt... pentru a trăi. La scurt timp după 
descoperirea universului infinit al astronomilor, iată că din nou ne confruntăm, brutal, cu 
micimea acestei planete Pământ de care, pentru prima oară în istorie, suntem responsabili în 
totalitate. În această noţiune de responsabilitate şi de respect se află soluţiile la problemele 
de mediu. Din copii ai pământului, am devenit păzitorii săi. Ne era frică de natură, iar acum 
trebuie să o iubim şi să o respectăm. Planeta a îmbătrânit repede în urma acţiunilor noastre, 
iar noi am crescut repede exploatând-o; acum ea are nevoie de noi, pentru a rezista acestei 
batraneti timpurii. Natura era mama noastră, a tuturor, însă a devenit bunica noastră, astfel 
că trebuie să o îngrijim. Responsabilitatea incredibilă care ne revine ne face să fim stăpânii 
absoluti ai destinului nostru. Putem alege să ucidem pământul, murind şi noi alături de el, 
dar putem alege, de asemenea, să trăim în armonie cu el şi să supravietuim. Duşmanul nu mai 
este animalul sălbatic, ci noi înşine. Înger şi demon pentru pământ, asta este omul secolului 
XX. Și nu deciziile politice ne vor forţa să fim îngeri sau demoni, ci noi înşine. Fiecare dintre 
noi trebuie să înţeleagă că este responsabil fata de pământ. Acesta nu ne va putea găzdui în 
continuare decât dacă vom deveni şi vom decide să fim adulţi responsabili de planeta lor. 


1 traducerile versurilor de la începutul fiecărui capitol ne aparţin - TEI 

În urmă cu numai un secol, ar fi fost imposibil să le cerem oamenilor să ajungă la 
un asemenea grad de conştiinţă. Pe atunci, civilizaţia mondială nu exista, iar omenirea era 
încă prea frământată de propria sa existenţă pentru a se putea gândi la marea problemă 
a pământului. De atunci, situaţia a evoluat mult; faptul că stăpânim din punct de vedere 
tehnic unele lucruri fundamentale, cum ar fi sănătatea, producerea alimentelor, energia şi 
controlul naşterilor, ne permite să luăm o oarecare distanţă şi să gândim global. Din slabi cum 
eram, am devenit puternici, chiar prea puternici in fata naturii, dar am păstrat o mentalitate 
de oameni slabi. Aşadar, nu trebuie să ne plângem de toate poluările care ameninţă aerul, 
apa şi solurile, ci să propunem soluţii concrete, să creăm o dinamică, să dezvoltăm un 
spirit nou şi creativ. Pentru aceasta, din moment ce marea dezbatere ia proporţii cosmice, 
trebuie să ne întoarcem la bază şi să începem cu solul şi locuitorii săi: microbii, pentru ca 
mai apoi să ne ridicăm treptat la suprafaţa pământului şi locuitorii săi: oamenii. Iată de ce 
subiectul acestei cărţi este agricultura de mâine. De-a lungul acestor pagini, vom descrie 
o nouă abordare agricolă, pe care o numim agrologie, folosind denumirea dată de d-l de 
Саѕрагіпз. Multi autori au preluat acest termen, utilizându-l pentru a descrie o mică parte 
a pedologiei, referitoare la solurile cultivate. Pe plan etimologic, acest lucru nu ni se pare 
justificat. Termenul grec agros desemnează în primul rând câmpul, înainte de a avea ca 
sens derivat solul cultivat. De aceea considerăm că este de preferat să descriem agrologia în 
opoziţie cu agronomia. Într-adevăr, agrologia este ştiinţa, cunoaşterea câmpului, în timp ce 
agronomia este legea, poliţia câmpului. Depăşirea agronomiei înseamnă, deci, trecerea de 
la o abordare interventionista şi simplificatoare a agriculturii la o abordare mai ştiinţifică 
51 mai globală. Nu mai vorbim doar de a forța câmpul sau animalul să se plieze pe modelul 
nostru productivist, ci şi de a înţelege şi a accepta complexitatea câmpului. 


Această carte nu este un rechizitoriu împotriva agronomiei; dimpotrivă, ea doreşte să 
arate că progresul ideilor se face întotdeauna cu ajutorul progreselor precedente. Acumularea 
excedentelor agricole, aşa cum se face în prezent, într-o lume în care domină malnutritia, 
poate părea ruşinos, dar tocmai datorită acestor stocuri, avem posibilitatea de a ne gândi la 
o altă formă de agronomie. Tocmai pentru că părinţii şi bunicii noştri ne-au asigurat confort 
şi satietate, putem să îi depăşim. Tocmai pentru că ei au construit un imperiu material, 
noi ne putem căuta rădăcinile spirituale şi o dezvoltare armonioasă a economiei. Tocmai 
pentru că avem burta plină, putem percepe importanţa mediului pentru viitorul nostru. 
Dar ştim, de asemenea, că progresul nu se opreşte, că trebuie întotdeauna să fim tot mai 
exigenti, să mergem mereu înainte. Pe lângă cantitate, putem cere de la viata calitate; pe 
lângă o industrie puternică, putem aspira la o industrie nepoluantă. Evoluţia vieţuitoarelor 
nu are loc doar prin lupta pentru viata, ci şi prin adaptarea creativă. O specie supravieţuieşte 
nu doar prin distrugerea altora, ci şi prin calitatea adaptării sale, prin calitatea inovatoare pe 
care o reprezintă. La fel se întâmplă şi cu omul. Nu prin distrugerea lumii vii va supravieţui 
omenirea, ci prin stabilirea unei armonii între ea şi pământ. Însăşi agricultura este un 
exemplu de activitate omenească în care această armonie este atât de necesară. Agrologia, 


3 Adrien de Gasparin, agronom si om politic francez din secolul al XIX-lea, autor a numeroase lucrări despre 

aşa cum o vom prezenta, este conştientizarea a ceea ce devine omul în mediul agricol pe 
care şi-l creează si care îl influenţează. Stim bine că universul conceptual in care încercăm 
să plasăm agrologia este de-abia în stadiul de elaborare. Însă considerăm evident faptul că 
agrologia nu poate fi decât o stiinta-constiinta, adică o ştiinţă care duce la conştientizarea 
faptului că metodele de lucru prea reductioniste, aplicate câmpurilor, nu pot avea ca rezultat 
altceva decât excese, precum poluările agricole ale mediului nostru, producţia de grâne 
nepanificabile şi creşterea vitelor cu hormoni. Agrologia, redând solului şi microbilor lui locul 
pe care îl merită în agricultură, se doreşte a fi o ştiinţă a complexităţii. Pe parcursul acestei 
cărţi, vom încerca să punem bazele agriculturii de mâine, care va trebui să fie în acelaşi timp 
mai ştiinţifică şi mai spirituală, sau nu va fi deloc. Într-adevăr, epoca noastră acumulează tot 
potenţialul unei noi ere, poartă bogăţia unui trecut spiritual, iar ştiinţa actuală, depasindu-si 
limitele, pare a se apropia de graniţele spiritului, umplând astfel prăpastia de certuri şi de 
ură, care o separa de spiritualitate. Fizicienii nu mai cred în determinism, vorbesc despre 
atracţii ciudate, de particule fermecate. Matematicienii devin pasionaţi de morfogeneză 
sau de haos şi caută operatori universali. Chimistii sunt intrigati de cristalele coloidale, iar 
biologii încep să se îndoiască de faptul că într-o zi vor putea scrie ecuaţia creierului. Apare 
un nou concept al universului, datorită acestei imense eliberări pe care o permite ştiinţa. 
Omenirea îşi schimbă relaţia cu cosmosul, si în special cu natura. 


Preocuparea secolului nostru este „chestiunea naturală”. Pentru ca această mare 
eliberare să se producă, trebuie să acceptăm complexitatea şi să dezvoltăm în diferitele 
domenii ale ştiinţei principiile teoriei cuantice, care ne spune că în univers nu totul decurge 
din primele principii ale fizicii. În special în domeniul agriculturii, care ne interesează în 
cazul de fata, nu trebuie să ne mulțumim să transformăm producţia hranei într-o simplă 
producţie industrială de calorii, de vitamine si de aditivi alimentari. Câmpul nu este o uzină, 
plantele şi animalele nu sunt roboţi; au un grad imens de complexitate şi de imprevizibilitate. 
Trebuie să acceptăm şi să încercăm să înţelegem această complexitate, respectând-o, dacă 
nu vrem să ne cufundăm într-un totalitarism mai apropiat de magia neagră decât de ştiinţă. 
Cucerirea libertăţii noastre trece prin respectarea complexităţii universului. 


Definirea unei noi teorii agricole poate părea, la început, a fi o îndeletnicire vanitoasă 
şi pretențioasă, în orice caz departe de modestia care trebuie să îl caracterizeze pe orice 
om care încearcă activităţi ştiinţifice. De fapt, teoria ştiinţifică este rezultatul fuziunii dintre 
inspiraţia și raţiunea omului de ştiinţă. Nu orgoliul inspiră sau fundamentează o teorie, ci un 
amestec de imaginar si raţionament, de îndrăzneală, chiar de inconstienta, deoarece, odată 
emisă, teoria, această fiică iubită a omului de ştiinţă, este aruncată în groapa cu lei numită 
experiment. De altfel, şocul experimentului, care confirmă sau infirmă teoria, este marea 
lecţie de modestie a savantului, deoarece experimentul are mereu ultimul cuvânt. Modestia 
omului de ştiinţă se exprimă prin prudenta cu care interpretează rezultatele experimentului 
şi prin acceptarea faptului că, mai devreme sau mai târziu, acesta va putea infirma teoria. 
Aşadar, el trebuie să se resemneze cu faptul că activitatea sa este oarecum paradoxală, după 
cum о descrie atât de bine Georges Bataille+: 

„La extrema gândirii, se pare că informaţiile oferite de ştiinţă sunt valoroase în măsura 
în care fac imposibilă o imagine definitivă a universului; grandoarea, şi mai exact, adevărul 
ştiinţei constă în dezastrul pe care aceasta l-a făcut şi continuă să îl facă, şi anume oprirea 
conceptualizărilor. Mişcarea ştiinţei eliberează, dintr-o obscuritate plină de apariţii iluzorii, 
o imagine dezgolită a existenţei: o fiinţă obsedată de cunoaştere, aflată în faţa posibilităţii 
de a cunoaşte, posibilitate care îi scapă, rămâne în cele din urmă într-o ignoranță savantă, 
asemeni unui rezultat neaşteptat al operaţiei.” 


Prin urmare,, pentru a emite o teorie, omul de ştiinţă trebuie să fie inconştient şi curajos 
deopotrivă, modest şi umil în faţa verdictului experimentului. În acest sens, activitatea 
ştiinţifică se aseamănă atât de mult cu un joc de copil. Într-adevăr, copilul pune la cale 
o minunată nazbatie, care îl umple de bucurie, dar va trebui să strângă din dinţi sub şocul 
palmei părinteşti, care îl readuce la realitatea crudă. Savantul descoperă lumea la fel cum 
copilul învaţă ce este viaţa, adică greşelile sunt cele care îl fac să avanseze, nu reuşitele sale 
închipuite. De altfel, este interesant să constatăm că rolul respingerii teoriilor în progresul 
ştiinţelor este acum admis în toate ştiinţele, chiar şi în matematică. Văzută din această 
perspectivă, dezvoltarea unei noi teorii agricole nu devine astfel eretică, ci chiar necesară. 
Bineînţeles, nu ne propunem să negăm contribuţiile agronomiei, ci să o depăşim. 


Cineva ar putea răspunde că aplicarea la câmpurile cultivate a teoriilor agronomiei 
actuale prezintă avantajul enorm de a-i oferi Occidentului o hrană mai mult decât îmbelşugată 
şi că ar fi sinucidere curată să dorim să abandonăm această teorie. Deşi calitatea lasă mult de 
dorit, occidentalii sunt totuşi fericiţi să dispună din plin de cantitate, iar acesta este lucrul 
cel mai important în ochii lor. Chiar dacă oamenii sunt înainte de toate conservatori, totuşi 
nu trebuie să uităm că civilizaţia a progresat întotdeauna încălcând întrucâtva convențiile. 
Subliniem că e vorba de convenţii, adică de regulile fixate de un număr de oameni, si nu de 
tradiţie, care este stabilită de către toţi şi care trebuie să rămână ghidul nostru, indiferent 
de schimbări şi de curentele de gândire la modă. Agronomia actuală este convenţională, 
agrologia pe care o propunem este tradiţională, deoarece ea reprezintă, din punct de 
vedere etimologic, cunoaşterea câmpului, adică naşterea odată cu el, ceea ce ne readuce la 
tradiţie. Nu vom şti niciodată totul despre câmp; aşadar, ni se pare de dorit să avem o dublă 
abordare, ştiinţifică şi intuitivă, exact ceea ce implică agrologia. Aprovizionarea alimentară 
supraabundentă nu mai poate constitui o justificare a refuzului de a ne schimba. Să nu uităm 
că aceşti munţi de grâu, de unt, de carne, de lapte praf au costat mult pentru a putea fi produși, 
stocati şi apoi, uneori, distruși. Costurile devin atât de mari, încât pun lumea agricolă în 
pericol. Excedentele au dus mereu la scăderea preţurilor. În acest sens, agronomia actuală 
nu se mai justifică; ea reprezintă de-acum o trecere care a fost necesară, dar care în prezent 
este învechită. Miza nu este pur filozofică, ci e vitală pentru omenire. Dacă acest sfârşit de 
secol nu va schimba radical modul de a înţelege natura si câmpurile cultivate, dacă nu va 
defini un nou spirit ştiinţific, putem fi siguri că ştiinţa, care a reprezentat măreţia epocii 
noastre, va fi de asemenea cauza prăbuşirii acesteia. Nu putem rămâne fascinati de această 
forță imensă care va conduce, mai devreme sau mai târziu, la o imensă slăbiciune. Trebuie să 
ne trezim la realitate. Fără o schimbare, vom ajunge la un paradox: agronomia, refuzând să 

îşi scoată ochelarii de cal fizico-chimici, deveniti prea ingusti, va duce inevitabil la o situaţie 
care nu va mai presupune susţinerea vieţii oamenilor, prin hrană, ci periclitarea existenţei 
lor printr-o deteriorare calitativă a alimentelor şi a mediului. 


Sfârşitul nostru de secol crede în ştiinţă, îi atribuie virtuţi pe care nu le are. Cere de la ea 
alimentaţie abundentă, reproducere garantată si fără limite, sănătate perpetuă, viata sigură. 
Pe scurt, aşteptăm de la ştiinţă ceea ce îi ceream altădată religiei, făcând smeriti pelerinaje. 
Toată lumea este convinsă că problemele actuale vor avea o rezolvare ştiinţifică. Însă, nu 
numai că acest lucru nu este deloc sigur, dar este şi cum nu se poate mai fals. Impasul în care 
a căzut omenirea nu are o soluţie pur ştiinţifică; nu poate avea decât o soluţie spirituală mai 
întâi şi abia apoi una ştiinţifică. Plantele noastre nu au nevoie de insecticide mai puternice, 
ci de condiţii de cultură mai echilibrate şi mai armonioase. Cirezile noastre nu au nevoie de 
antibiotice mai performante, ci de un pic de afecţiune şi respect din partea noastră. 


Ştiinţa ne poate explica de ce se îmbolnăvesc plantele şi animalele noastre, de ce se 
distrug pădurile şi stratul de ozon, dar nu ne poate spune cum să ne comportăm şi să gândim; 
noi suntem cei care trebuie să devenim responsabili. Ştiinţa nu are nimic de-a face cu fericirea 
noastră; aceasta ţine de interior. Procentul de oameni fericiţi în Franţa era acelaşi în 1989 ca 
şi în 1189, sau ca si in Africa zilelor noastre, iar acest fapt nu poate fi schimbat de ştiinţă. Dar 
fericirea interioară cere un efort constant, chiar dacă tare ne-ar mai plăcea să o încredinţăm 
laboratoarelor ştiinţifice, pe care e de ajuns să le plătim, asemeni pensiei vârstnicilor, prin 
impozite. Este o mare capcană să credem că putem distruge pământul la adăpostul ştiinţei, 
lăsându-i acesteia din urmă grija de a repara prostiile noastre. Ştiinţa nu e mama noastră 
şi nu ne va repara boacănele. Pământul suferă şi nu are nevoie de pansamente, ci de iubire. 


Distrugerea fărâmelor de natură care ne mai rămân, sub pretextul că suntem în impas, nu 
este o soluţie; cu atât mai mult cu cât viitorul nostru se bazează pe această bucăţică de natură 
încă intactă: marea, pădurea, mlaștinile. Să păstrăm cu grijă această parte pe care o credem 
„blestemată”, aici se află viitorul nostru. Am explorat soarele, deşerturile şi câmpurile; vă 
invităm acum să vă indreptati atenţia spre o lume mai putin cunoscută, a solului si a umbrei. 
Să ne bucurăm, căci nu totul e distrus, pângărit, sau cunoscut. Un viitor se întrevede în lumea 
întunecată a solului, în lumea lichidă a apei, în lumea umbroasă a pădurilor. Să îndrăznim să 
întredeschidem aceste uşi aproape închise, să ne lăsăm buldozerele în hangar, să respectăm 
această lume intactă şi să pătrundem în ea în vârful picioarelor. 


Înainte de a termina această introducere, ne permitem să mai insistăm şi asupra 
faptului că teoria agrologică pe care o prezentăm aici nu se doreşte a fi Adevărul cu a mare. 
Ea trebuie să fie luată ca atare, adică o tentativă de depăşire a concepţiei pe care ne-o facem 
în legătură cu ceea ce ar trebui să fie agricultura, cu scopul de a pregăti viitorul. 


Fie ca această carte, pe care am vrut-o modestă, să îi poată reconcilia pe agronomii 
puristi şi radicali cu agrobiologii şi mai puristi şi radicali. De asemenea, fie ca ea să poată 
contribui la reconcilierea orașului cu câmpul, atât de necesară în epoca noastră cu prea mari 
metropole. Agronomia ne-a permis să cunoaştem pământul, agrologia ne va permite să 
îl iubim. 


a 


UNU 


SOLUL 


„Vorbeşte cu pământul, 
si-ti va da învățătură” 


Biblia - Cartea lui Iov 


Un mediu complex si prea putin cunoscut 


În mod surprinzător, solul rămâne un mediu prea putin cunoscut, deşi reprezintă sursa 
oricărei vieți şi alimentatii. Agricultorul s-a interesat întotdeauna mai mult de planta cultivată 
decât de sol. Multă vreme a considerat solul ca o fatalitate, în faţa căreia nu putea face mai 
nimic. Avea sau nu norocul de a da peste un sol bogat. De aceea, timp de secole, abordarea 
agricolă a solului s-a limitat la cele două clasificări romane: una bazată pe proprietăţile de 
cultivare ale solului, iar cealaltă, pe caracteristicile sale fizice. Prima i se datorează, pare- 
se, lui Cato (160 î.Hr.), care defineşte terenurile propice pentru viță-de-vie, grădini, grâu, 
stejari etc. A doua se află în De re rustica a lui Columella (45 d.Hr.), care face diferenţierea 
între pământurile grase, slabe, grele, uşoare etc. În secolul al XII-lea, agronomul arab Ibn 
al-Awan introduce o nouă abordare fizică a solului prin culoare, care îi permite, spune el, să 
clasifice solurile descrescător după fertilitate: pământuri negre, violete, cenusii, alb-cenusii, 
galbene şi roșii. Acelaşi autor introduce si o noţiune interesantă pentru evaluarea fertilităţii 
unui pământ, înainte de a fi cultivat, prin observarea vigorii vegetației naturale a locului. 
Propune şi o metodă de analiză a pământului după gust şi miros, bând şi mirosind o soluţie 
decantată de pământ amestecat cu apă de ploaie. Această concepţie a solului va rămâne 
practic neschimbată până la sfârşitul secolului al XIX-lea, deşi mulţi autori aderă la ideea 
domnului Ligeri: 


„Cu certitudine, fundamentul principal al agriculturii este cunoaşterea naturii terenului 
pe care vrem să îl cultivăm, pentru a nu îi refuza nicio îngrijire necesară ca să îl aducem în 
stadiul de a ne furniza grâu, neirosind astfel timp şi efort.” 


1 Louis Liger, agronom francez din secolul al XVII-lea, autor al unor lucrări de agricultură, grădinărit si economie 


rurală - TEI 


Claude Bourguignon - Solul, pământul și câmpurile. Revenirea la o agricultură sănătoasă 


Solul nu pare deci un subiect demn de ştiinţă, cercetătorii preferând să studieze teme 
mai nobile, cum ar fi fiziologia vegetală, geologia sau mineralogia. În 1875, Rendu? încă 
mai consideră că studiul specializat al solului nu ţine de agricultură. La începutul secolului 
nostru, bazându-se pe noile metode de analiză fizică, Dumont? încearcă o altă clasificare, 
ce permite evaluarea proporțiilor elementelor solului (nisip, mâl, argilă). El defineşte astfel 
un pământ-etalon care deţine proporţiile ideale pentru a fi cultivat şi clasifică apoi solurile 
în raport cu acest etalon, denumit de el terre franche?. În realitate însă, această clasificare, 
menită să definească aptitudinile agricole ale unui sol, avea să fie un eşec, căci solul este 
mult mai complex decât credea Dumont. După cum a remarcat Gaucher’, acest eşec a fost 
provocat de trei cauze principale: 


• solul este format din granule mici şi conţine deci spaţii vide a căror mărime depinde 
de dimensiunea granulelor de pământ. Apa şi gazul circulă tocmai prin aceste goluri. 
Dimensiunea lor are deci un rol fundamental asupra caracteristicilor solului, iar 
o simplă analiză fizică nu ne informează corect asupra lor; 


+ analiza fizică regrupează sub termenul de „argilă” componente extrem de variate care îi 
conferă solului capacitatea de a fi cultivat. Astfel, de exemplu, un sol a cărui argilă este 
cu precădere caolinit* va fi uşor de lucrat, dar puţin fertil. Invers, un sol cu argile* de 
tip vermiculita* sau smectita* va fi mai greu, dar bogat; 


• in fine, analiza fizică decupează solul în fâşii, suprimând astfel toate relaţiile subtile 
care există între elementele solului. Fiecare element luat separat nu are niciun interes 
agricol; doar sinergia tuturor elementelor determină dacă solul e fertil sau nu. 


De asemenea, tentativa lui Rissler? de a reduce analiza solului la un studiu geologic al 
subsolului care îl susţine s-a dovedit a fi o simplificare hazardată, căci roca mamă nu este 
întotdeauna răspunzătoare pentru caracteristicile solului care derivă din ea. În final, ruşii, 
sub impulsul lui Dokuceaev® au fost cei саге au creat noua ştiinţă a pedologiei. Aceasta s-a 
ridicat apoi la un rang mai nobil sub impulsul şcolii americane şi franceze. 


Această știință s-a născut dintr-o concepţie nouă asupra solului, care renunţă la viziunea 
antropologică a unui simplu strat inert şi arabil de treizeci de centimetri, abordându-l ca ре 
un „mediu special” foarte complex, în formare permanentă, care se naşte, creşte şi poate 
muri. 

Catre o abordare a dinamicii solurilor: pedologia 


Astfel, sub influenţa ruşilor, a americanilor şi a francezilor, solul nu mai este considerat 
un suport inert, ci devine aproape o fiinţă vie în toată regula, căci dinamica lui seamănă cu 
trilogia vieţii: naştere, maturitate si moarte. În plus, ca şi multe sisteme din natură, solul 
evoluează în timp şi în spaţiu. Pentru a înțelege mai bine solul, trebuie deci să ţinem cont 
de cele trei faze fundamentale ale dinamicii lui: formarea (pedogeneza), maturitatea şi 
eroziunea. 


Formarea solului sau pedogeneza 


Schema nr. 1 a pedogenezei, chiar dacă e incompletă, cum sunt de altfel toate schemele, 
ne permite să înţelegem cum se formează un sol. Precum se vede, la început sunt necesari 
compuşi minerali, provenind din roca mamă, și compuşi organici, provenind din plante si 
animale, pentru a putea forma complexul argilo-humic, adică liantul între particulele de 
argilă şi de humus, care permite formarea unui compus stabil. În zonele de pe glob unde nu 
există viaţă, adică în deşerturi şi în zonele îngheţate, pedogeneza practic eşuează: pe măsură 
ce roca se alterează, produsele descompunerii sale sunt purtate de eroziunea eoliană sau 
hidrică. Astfel, când se topeşte gheaţa în zonele reci ale globului, vedem răsărind roca mamă 
dezgolită şi netedă, iar când suflă vântul în deşert, particulele cele mai fine provenite din rocă 
zboară şi se depun în alte părţi, uneori foarte departe de locul iniţial. Invers, la munte, unde 
materia organică se descompune prea lent, vedem cum se acumulează cantităţi uriaşe de 
litieră care formează mlaştinile. Neputând să se unească, materia minerală şi cea organică se 
dezvoltă independent, ajungând uneori la situaţii contradictorii, cum ar fi smârcurile acide 
din munţii Jura, aşezate pe roci calcaroase bazice. 


Solul este deci rodul unei sinergii între argilele provenite din roca mamă şi humusurile 
din resturi organice. Dar cum ajung, să se unească argila şi humusul? Pentru a explica acest 
fenomen, trebuie să introducem noţiunea de coloizi, particule mici încărcate electric de jur- 
împrejur, care pot să se disperseze şi să rămână în suspensie într-un lichid polarizat. Apa 
este tocmai un lichid de acest tip, adică este constituită din molecule în care electronii au 
tendinţa să fie atraşi mai degrabă de nucleul de oxigen decât de cele două nuclee de hidrogen. 
În acest fel se creează o sarcină electrică negativă spre un pol al moleculei şi una pozitivă 
spre celălalt pol. Tocmai spre acest pol pozitiv vor fi atraşi coloizii electronegativi, adică 
argila şi humusul, rămânând astfel slab legaţi de molecula de apă. Prin urmare, înţelegem 
că, dacă din formarea solului ar rezulta doar coloizi argiloşi sau humici, aceştia ar fi luaţi de 
apă, de care ar fi legaţi. Asta se şi întâmplă vara în zonele îngheţate şi în rarele ocazii când 
are loc o furtună în deșerturi. Pentru a scăpa de atracţia apei, coloizii trebuie să se poată lega 
de alţi poli pozitivi decât cei ai apei. Acest lucru se întâmplă în sol, căci alterarea rocii mamă 
eliberează ioni pozitivi, precum cei de calciu, magneziu, fier şi aluminiu, care vor servi ca 
punte de legătură între particulele încărcate negativ, adică argilele și humusul. Complexul 

Dubla origine a solului 


Minerală Organică 
Roca mamă care poate Resturi și deșeuri organice 
suferi două tipuri de alterare care formează două feluri 
în funcţie de climat de litiera 
Climat tropical Climat temperat Litieră cu descompunere Litieră acidă, 
şi ecuatorial rapidă, de ex. foioase de ex. rășinoase 
Alterarea brutală Transformarea Litieră maruntita Litieră maruntita 
a rocii mamă înceată si progresivă rapid de către fauna şi oxidată lent 
a rocii solului, apoi oxidată 
Molecule mici Nisip Acţiunea microbilor Acţiune slabă 
a microbilor 
Recristalizarea Mal Humus brun Compusi toxici 
unora dintre de tip polifenoli 
aceste molecule 
Polimerizare Polimerizare 
Argile nou formate Argile moştenite Humus gri numit mul Humus numit mor 


= 


Complex argilo-humic 
Argilele se unesc cu humusul prin calciu, magneziu, fier si aluminiu. 


Schema 1 - Pedogeneza. 

argilo-chimic format astfel precipita si rezista la eroziunea apei. Aceasta explicatie poate 
parea complexa pentru persoanele neinitiate in bazele chimiei, dar noi speram ca schemele 
nr. 1 si 2 le vor ajuta să înţeleagă cum se formează solul, acest mediu natural autonom si 
complex, pornind de la materiale omogene, adică roca şi deşeurile vii. 


Astfel ajungem la factorii care duc la pierderea omogenitatii materialelor iniţiale. Putem 
să îi clasificăm în două grupuri mari. Primul cuprinde factorii cei mai importanţi, pe care 
îi putem numi primari: climatul (temperat, tropical etc.), natura rocii mamă (granit, calcar 
etc.) şi, în final, timpul, factorul perfid care acţionează asupra atâtor fenomene. Al doilea 
grup cuprinde factori mai degrabă secundari, cum ar fi relieful, tipul eroziunii (eoliană sau 
hidrică) şi omul care, prin culturile lui, acţionează asupra formării solului. Văzând numărul 
şi varietatea acestor factori, ne putem explica marea diversitate a tipurilor de sol, care nu pot 
fi cunoscute şi înțelese decât în lumina acţiunii acestor factori asupra genezei lor. 


În acest mod se naşte o adevărată abordare genetică a solului şi putem astfel concepe 
o clasificare a solurilor, la fel ca şi în cazul fiinţelor vii pentru care, o ştim cu toţii, genetica joacă 
un rol deosebit. Nu vom vorbi despre această clasificare pentru că disputa între ierarhizările 
americane, franceze, ruse etc. nu este încă terminată şi pentru că ea îi interesează mai 
degrabă pe specialişti. Ni se pare mai importantă cunoaşterea fenomenelor provocate de 
aceşti factori, care determină formarea continuă a solului. Putem împărţi aceste fenomene 
în trei tipuri: descompunerea, migrarea, acumularea. 


Descompunerea rocilor este provocată de schimbările de temperatură de-a lungul 
anotimpurilor, de eroziunea apei şi de acţiunea corozivă a rădăcinilor plantelor şi 
a microorganismelor din sol, care secretă mulţi acizi. Descompunerea litierelor se datorează 
în primul rând animalelor care faramiteaza solul (insecte, arahnide, crustacee), apoi acţiunii 
microorganismelor care devorează şi transformă rămășițele faramitate. 


Migrarea substanţelor într-un sol se poate datora şi coborârii lor în adâncime, prin 
acţiunea apei sau a rădăcinilor, sau ridicării lor prin acţiunea vegetalelor şi a unor organisme, 
cum ar fi râmele. Viaţa intensă a solului mişcă permanent aceste substanţe. 


Acumularea substanţelor se poate face la suprafaţa solului: este cazul particulelor 
mari, cum sunt nisipurile; sau în adâncimea solului, în cazul oxidului de fier sau al argilelor. 
Rezultatul final al pedogenezei va fi maturizarea solului, adică alcătuirea lui în straturi, numite 
orizonturi de sol, mai mult sau mai putin diferentiabile de la suprafaţă înspre roca mama. 


Maturitatea solului 


Fiecare tip de sol are propriul profil, adică succesiunea sa de orizonturi, care constituie un fel 
de fenotip al solului, pedogeneza dându-i genotipul, ca să continuăm comparatia între sol şi 
sistemele vii. Asa cum animalul poate fi descris în funcţie de unele caracteristici fenotipice, 
cum ar fi prezenţa blănii, a mamelelor, a ghearelor etc., la fel şi solul poate fi descris prin 
profilul său. Schema nr. 3 ne dă o idee despre constituirea profilului unui sol. Putem spune 


п 

Roca mamă Litiera organică 
Degradare care duce Degradare care duce 
la două tipuri de produse la formarea humusului 
Argile Cationi minerali Humusuri 
încărcate negativ incarcati pozitiv încărcate negativ 


Punct de legătură 


| 


Complex argilo-humic 


Humus- Humus- Argila- Argila- 

Ca++ Fe++ Ca++ Fe++ 
Argile- sau Humus- 

Al++ Mg++ Al++ Mg++ 

Humus- Humus- Argilă- Argilă- 


Schema 2. - Formarea complexului argilo-humic. 


că diferitele orizonturi de sol pe care le vedem în schemă corespund diferitelor straturi de 
ţesut ale animalelor (muşchi, derma, epidermă). Putem observa prin intermediul acestei 
scheme că solul creşte oarecum dinspre cele două capete ale sale, adică dinspre baza formată 
de roca mamă şi dinspre suprafaţa alcătuită de stratul de litieră. Această creştere are loc la 
viteze care variază foarte mult în funcţie de climat, de la zece mii de ani în zonele reci până la 
o sută de ani în zonele ecuatoriale. Tot în funcţie de climat, un anume orizont de sol va fi mai 
gros sau va lipsi, la fel ca mamiferele care au blana groasă la poli şi foarte scurtă în deşert. 
Astfel, fiecare istoric genetic va da naştere unei succesiuni particulare de orizonturi. După 
cum fiecare mediu a dus la crearea şi dezvoltarea unor forme animale şi vegetale adaptate 
lui, la fel şi fiecare climat, rocă, vegetaţie duce la crearea unui profil de sol specific şi bine 
adaptat acestor factori. Adaptarea se traduce prin faptul că solul tinde să se opună tuturor 

Suprafata solului 


Litiera 
Orizont format din materii organice 


Orizont humifer provenite din resturi vegetale 
si deseuri animale, numit: A. 


Orizont de tranzitie 


Mai multe minerale 


decat humus | . 
Orizont format dintr-un amestec 


de materie organica si minerala, 


Minerale dominante numit В. 


şi acumulări de argilă 
şi de oxid de fier 


Roca mamă alterată 
Orizont pur mineral, numit: C. 


Roca mamă 


Schema 3. - Profil de sol cu principalele orizonturi de sol. 


acţiunilor exterioare care riscă să îi modifice echilibrul. Prin urmare este foarte important ca 
agricultorul să ştie care este acest echilibru înainte de a încerca să acţioneze asupra solului. 
Eroziunea rapidă şi îngrijorătoare pe care o observăm în prezent pe anumite soluri cultivate, 
din întreaga lume, se datorează tocmai faptului că numeroase intervenţii agricole nu au 
ţinut cont de aceste echilibre şi le-au stricat. Ajungem acum să vorbim despre ultima fază 
a dinamicii solului, aceea care corespunde oarecum îmbătrânirii sau morții: eroziunea. 


Eroziunea 


Acest fenomen, care constă în pierderea stratului superficial al solului din cauza apei sau 
a vântului, există în stare naturală. Face parte din marele ciclu al materiei care constituie 
scoarța terestră sau litosfera. Ciclul este următorul: 


Formarea rocilor (litogeneza), formarea solurilor (pedogeneza), moartea solurilor 
(eroziunea), depunerea de elemente luate din sol pe fundul văilor şi al oceanelor 
(sedimentarea), noua formare de roci sedimentare (litogeneza), iar ciclul se reia. 

În stare naturală, eroziunea este mai lentă decât formarea naturală a solurilor, ca şi 
descuamarea pielii noastre, care nu depăşeşte viteza de formare a epidermei. Când omul 
cultivă pământul, eroziunea devine, în general, mai rapidă decât regenerarea solului. În 
funcţie de tipul culturii, de climat sau de sol, acest decalaj va fi mai mult sau mai puţin 
pronunţat. Astfel, în Canada, rata eroziunii este de patru tone de pământ pierdute anual la 
hectar; în Spania, se ridică la treizeci şi trei de tone. În unele regiuni din Statele Unite şi din 
Europa, eroziunea a depăşit două sute de tone anual la hectar, ba chiar a atins cinci sute de 
tone. În zonele tropicale şi ecuatoriale, solurile pot fi astfel distruse în mai puţin de zece ani 
de cultură. În regiunile secetoase, eroziunea va avea drept consecinţă dispariţia vegetației, 
accentuarea secetei şi o pedogeneză complet schimbată, ca urmare a dispariţiei apei şi 
a plantelor. Acesta este procesul de deşertificare: omenirea a provocat deja deşertificarea 
a zece milioane de kilometri pătraţi, adică o cincime din deşerturile naturale. Exemplele arată 
că a venit timpul să nu mai considerăm solul un element pasiv, ci un mediu care participă 
activ la dezvoltarea vieţii pe pământ. Pentru a înţelege în detaliu fenomenul de eroziune, 
trebuie să revenim la pedogeneză. Într-adevăr, eroziunea nu este altceva decât inversul 
procesului de naştere a solurilor. În locul fuziunii între argile şi humus, se produce o separare 
a acestor elemente şi o degradare. Unele elemente, de exemplu calciul sau magneziul, dispar 
din profil. Solurile tropicale erodate se caracterizează întotdeauna prin absenţa calciului. 
Se vor degrada şi alte elemente. Astfel, de exemplu, argilele de bună calitate, cum ar fi 
montmorillonitul, se vor degrada în argile de proastă calitate, cum ar fi caolinitul, care se 
leagă greu de humus. În ceea ce priveşte humusul, nefiind protejat de argilă, va fi supus 
atacurilor microbiene şi lesivării. Întregul complex argilo-humic care permitea naşterea 
şi dezvoltarea solului dispare, iar solul se îndreaptă spre deşertificare. Acest proces poate 
fi de origine naturală: aceasta se întâmplă în centrul deşerturilor actuale, unde absenţa 
prelungită a ploii împiedică dezvoltarea plantelor şi, deci, formarea unei litiere. Însă, de 
când s-a inventat agricultura, se ştie că omul este un agent activ al deşertificării, fie ca urmare 
a degradării vegetației locului, prin defrişări, incendii sau păşunat excesiv, ће din cauza unor 
practici culturale proaste, de exemplu arăturile în sensul pantei, lăsarea solului descoperit 
pentru mult timp, absenţa adaosului de materie organică. De treizeci de ani a apărut o nouă 
cauză de eroziune, prin utilizarea masivă a pesticidelor. Într-adevăr, acestea distrug o parte 
din microflora solului, iar tocmai această microfloră, cum vom vedea în capitolul următor, 
este principalul agent de formare şi de menţinere a complexului argilo-humic. Astfel 
înţelegem de ce distrugerea organismelor vii din sol, prin produse de tratare pulverizate 
din ce în ce mai frecvent (se ajunge la peste treizeci de tratări pe an pentru anumite culturi) 
are repercusiuni importante pentru stabilitatea solurilor agricole. Pe scurt, putem spune că, 
prin acţiuni directe (prelucrarea solului, îngrăşăminte, defrişare) sau indirecte (distrugerea 
microflorei solului) asupra complexului argilo-humic, agricultorul provoacă sau accelerează 
eroziunea solurilor agricole. 

Renuntarea la un concept desuet: 
solul vazut ca un simplu suport al plantelor 


Notiunile referitoare la dinamica solurilor, pe care tocmai le-am prezentat succint, 
demonstrează ca solurile sunt extrem de diverse. Prin urmare, nu le putem reduce la rolul de 
simplu suport şi nici nu putem vorbi de o soluţie universală pentru cultivarea şi fertilizarea 
lor. Pe de altă parte, experimentele agronomice se fac pe soluri bogate şi există tendinţa 
de a pretinde solurilor sărace aceleaşi performanţe, de unde şi eşecul „revoluţiei verzi” 
în nenumărate locuri]. În relaţiile complexe şi fundamentale care unesc solul, microbii şi 
plantele, cel mai activ este probabil solul. Este însă şocant să constatăm până unde ajung 
exploatările agricole şi agronomice să refuze autonomia solului. Studiile privind fertilizarea 
pun frecvent în evidenţă două tipuri de practici opuse: pe acelaşi tip de sol şi pentru aceeaşi 
cultură, vedem variaţii ale dozei de îngrășământ într-un raport де 1 la 10, în funcţie de 
agricultor, şi invers, vedem agricultori care aplică aceleaşi doze de îngrăşământ pe soluri 
argiloase sau nisipoase, acide sau calcaroase. Dacă dificultatea relaţiilor interumane derivă 
din faptul că nu ne ascultăm unul ре celălalt, inconvenientul unei exploatări agricole moderne 
este faptul că nu ascultăm solul. Pentru a depăşi această greutate, este necesară o abordare 
agrologică. Agrologia trebuie să se bazeze pe pedologie pentru a îi reda solului locul pe care 
îl merită în agricultură. Orice intervenţie agricolă asupra unui sol trebuie să fie precedată 
de studierea profilului şi a dinamicii acestui sol. Agricultorul de mâine va trebui să îşi aloce 
timp pentru a săpa câte o groapă în fiecare parcelă pe care o deţine şi pentru a observa un 
timp îndelungat profilul solului. Va nota modificările de culoare, grosimea fiecărui orizont, 
pătrunderea rădăcinilor. Va mirosi straturile solului pentru a detecta eventualele zone 
anormale de putrezire. Va atinge pământul pentru a observa dacă predomină nisipul sau 
argila. După abordarea senzorială, va face o analiză succintă, dar eficientă, a orizonturilor, 
prin teste simple şi aplicabile câmpurilor. Aceste teste îi vor permite să îşi facă repede o idee 
despre cantitatea şi calitatea elementelor pedogenezei (argilă, humus, fier, calciu) şi despre 
elementele nutritive pentru plante (potasiu, fosfor, sulf, calciu etc.). De exemplu, aceste teste 
îi vor permite să scoată în evidenţă cantitatea şi calitatea argilelor şi ale humusurilor prezente 
în sol. Va putea afla, de asemenea, forma fierului din profil (oxidat sau redus), precum şi 
prezenţa sau absenţa carbonaţilor*. Fiecare analiză de profil va însemna cunoaşterea parcelei 
cultivate, pe care până atunci se multumise să o privească de la înălțimea tractorului. Este 
ca şi cum ne-am împrieteni cu o persoană pe care o intalneam zilnic şi pe care o ignoram 
mereu. Cunoscând solul parcelelor lui, agricultorul îşi va schimba atitudinea. Alegerea 
speciilor de cultivat nu va mai fi atunci dictată de indicele preţurilor pieţei, sau de valoarea 
subvenţiilor, ci de grija de a căuta rotatiile şi speciile care să intre în echilibru, sau chiar 
în simbioză cu solurile lui. În plus, alegerea adaosurilor (marnare*, aport de var* sau de 
compost) şi a îngrășămintelor (îngrăşăminte verzi, îngrăşăminte organice stabile sau rapid 
mineralizabile etc.) nu va fi dictată doar de necesităţile plantelor cultivate, ci şi de toate 
aceste informaţii pedologice. 

De asemenea, ni se pare foarte important să insistăm pe faptul că, dacă simţim şi 
conştientizăm dinamica solului, putem înţelege că toate acţiunile omeneşti au o consecinţă, 
pozitivă sau negativă, asupra evoluţiei solului. Pentru un agricultor, gestionarea solului 
este ca educarea unui copil: omul poate ajuta solul să se dezvolte sau, dimpotrivă, poate 
să îi blocheze maturizarea şi să îl facă să intre repede în deşertificare. Acest exemplu ne 
arată valoarea expresiei străvechi cultiver en bon pere de famille’, întâlnită pe vremuri în 
contractele de arendare. Agricultorul de mâine nu зе va mulţumi să fie atent cu ce isi hrăneşte 
plantele; el va trebui să cunoască şi solul, pentru a participa la îmbunătăţirea şi maturizarea 
lui. Evident, propunem o schimbare radicală de atitudine prin această abordare agrologică 
a agriculturii, însă acest lucru ni se pare indispensabil pentru a garanta pe viitor fertilitatea 
solurilor noastre. Agrologia nu exploatează solul, ci îl gestionează şi îl îmbunătăţeşte. 
Adoptăm astfel atitudinea milenară a agricultorului chinez, care nu vorbeşte de fertilitatea 
solurilor, ci de cantitatea de efort ce trebuie depus pentru a face solul productiv. Pentru un 
chinez, nu există sol bogat sau sărac, ci există soluri care necesită mai multă sau mai puţină 
muncă pentru a le cultiva. În termeni agrologici, am spune că această cantitate de muncă 
depinde de numărul de intervenţii necesare pentru ingrasarea solului, adică pentru a îl ajuta 
în pedogeneză sau spre restaurare, astfel încât să devină un sol matur, cu orizonturi bine 
echilibrate, capabile să susţină o recoltă abundentă şi în bună stare. Astfel, un sol foarte 
tânăr, cu argile puţin evoluate şi cu materii organice puţin transformate, va fi ajutat printr-un 
aport de complex argilo-humic stabil, care va demara la suprafaţă procesul de pedogeneză. 
Un sol calcaros sau o rendzina*, a cărei materie organică este fosilizată, va fi ajutată în 
maturizarea sa prin aportul de îngrăşământ verde care, stimulând viaţa microbiană, o va 
ajuta să penetreze stratul de calcit care înveleşte şi blochează complexul argilo-humic. La 
fel, un sol tropical, pe cale de lateritizare*, va fi ajutat printr-un aport de argile cu suprafaţă 
internă* mare, de materie organică foarte dezvoltată şi de calciu (dispărut din profilul acestor 
soluri degradate). Africa tropicală şi cea ecuatorială ar putea scăpa de foamete prin tehnici, 
de altfel simple si ancestrale, cum sunt marnarea si adaosul de compost. Pentru a ilustra 
rolul fundamental al agriculturii asupra evoluţiei unui sol cultivat, vom da exemple din 
Europa şi din Africa. Vom privi rezultatul diferitelor acţiuni umane asupra solului : reunirea 
parcelelor, separarea geografică a animalelor şi a culturilor şi aratul intensiv pentru Europa; 
defrișarea şi lăsarea animalelor domestice în libertate pentru Africa. 


Reunirea parcelelor este un bun exemplu al unei practici al cărei scop initial era lăudabil 
(acela de a lupta împotriva parcelării excesive a terenurilor), dar care a fost pusă în aplicare 
fără discernământ şi fără a se ţine cont de diversitatea solurilor. Aceeaşi îngrădire, adică 
aceeaşi dimensiune a câmpurilor delimitate prin gard viu, a fost utilizată 51 pentru soluri 
argiloase rezistente la eroziunea eoliană şi hidrică, şi pentru soluri nisipoase sau mâloase, 
foarte sensibile la vânt şi la ploaie. Aceeaşi îngrădire a fost folosită în zonele deluroase 
şi la câmpie, în zonele expuse valurilor mării si în zonele bătute de vânt. Dimensiunea 
îngrădirilor ar fi trebuit să fie aleasă în funcţie de hărţile geologice, topografice şi climatice. 
Ar fi câştigat nu doar peisajul Europei, ci şi fertilitatea solurilor sale agricole. Această 

abordare pluridisciplinara a reunirii parcelelor începe încet să fie pusă in practică si ar 
merita încurajată pentru a repara multe pagube deja comise. 


Separarea în spaţiu între animalele domestice şi cultura pământului s-a făcut în mod 
natural, în funcţie de constrângerile economice, apoi a fost încurajată de criterii economice, 
dar nu şi pedologice. Creşterea animalelor a fost împinsă spre munte, pe soluri mai sărace 
şi mai greu mecanizabile. Însă, în climatul rece de munte, materia organică evoluează lent 
şi orice aport excesiv de litieră orientează dinamica solului spre formarea de mlaştini, adică 
de soluri sterile. Singura modalitate de a înlesni evoluţia acestor soluri este de a le ara, de 
a le aerisi în mod regulat, pentru ca soarele, penetrându-le, să favorizeze prin căldura sa 
multiplicarea microbilor, care transformă şi mineralizează materia organică. Dacă solul este 
acoperit permanent cu iarbă, se încetineşte evoluţia acestei materii şi, cum pe aceste pajişti 
se deversează gunoiul de grajd, solul devine şi mai înecat. Putem spune că, la ora actuală, 
dacă în regiunile de altitudine mare din Europa nu se reia cultivarea terenurilor, acestea vor 
deveni, mai devreme sau mai târziu, mocirle pe care nu va creşte decât rogoz, muşchi de 
turbă şi mesteacăn pitic. Invers, cultura fără crescătorii de animale s-a dezvoltat pe solurile 
mai fertile ale câmpiilor, unde climatul tinde să ducă la o evoluţie mai rapidă a materiei 
organice şi unde solul are deci nevoie de adaos regulat de gunoi de grajd transformat în 
compost. Absența efectivelor de animale din aceste zone a făcut imposibilă refacerea litierei, 
iar solurile de cereale din Europa se îndreaptă pe nesimţite către desertificare. Intelept ar fi 
ca statele să finanţeze transportul de humus de ре pajiştile montane spre câmpie, dar preţul 
foarte mic al produselor de bază agricole nu încurajează acest gen de practici. Şi în acest caz, 
noi suntem responsabili pentru căile alese şi de noi depinde să ne schimbăm direcţia. 


Ararea pământului este un alt exemplu de dezavantaj al unei tehnici care nu respectă 
echilibrul solurilor. Pe vremuri, înaintea agriculturii sedentare, omul practica agricultura pe 
pământuri defrişate prin ardere. Se puneau seminţele în găuri făcute cu un baston ascuţit 
şi se astupau apoi cu piciorul. Atâta timp cât buruienile nu năpădeau prea tare terenul ars, 
însămânţarea continua, apoi după 3 până la 6 ani, invazia de buruieni îi forţa pe agricultori 
să dea foc altei păduri. Când omenirea a trecut la agricultura sedentară, s-au căutat soluţii 
pentru a lupta contra buruienilor, care le făceau concurenţă plantelor cultivate. Astfel, 
oamenii au început să folosească forţa mecanică, mai întâi cu sapa, apoi cu plugul. Cu 
evoluţia tehnicii, arătura s-a adâncit atât de mult încât materia organică nu mai poate să 
se transforme în humus în interiorul brazdelor adânci. Mai exact, lignina, substanţa care 
produce cel mai mult humus, poate fi atacată doar de ciuperci, iar acestea sunt toate aerobe. 
Împinse în adâncime, paiele nu se mai pot humifica, astfel că se mineralizează. Ajungem 
astfel la un rezultat absurd: agricultura modernă a triplat producţia de paie la hectar (în 
1900 se produceau 2 tone de paie la hectar, fata de 6 tone în ziua de azi) şi a redus de trei ori 
procentul de materie organică din sol. 


Trebuie deci să renuntam la arătura care distruge materia organică şi expune solul la 
eroziune, înlocuind-o cu insamantarea directă sub strat vegetal protector. Această tehnică, 
utilizată acum pe 50 de milioane de hectare în lume, constă în recoltarea cerealelor lăsând 
paiele întregi, în picioare, şi semănarea în urma combinei a unei culturi intermediare, 

cu ajutorul unei semănători cu discuri, care despică pământul, depune sămânţa si apoi 
o acoperă. Această cultură se alege în funcţie de rapiditatea creşterii la nivelul rădăcinii 
(peste 3cm/zi) şi la nivelul aerian. Ea permite sufocarea buruienilor, protejarea solului de 
soare pe timpul verii, adăpostirea faunei si revenirea la suprafaţă a îngrășămintelor luate 
de apă. Toamna, planta intermediară este arsă cu un erbicid şi se seamănă direct cerealele 
de iarnă. Astfel, grâul creşte într-un sol curat, acoperit de mulci, şi nu necesită erbicide pe 
durata creşterii, căci pământul nefiind arat, buruienile nu pot incolti. Cu cât climatul este 
mai cald şi mai umed, cu atât se alege o cultură intermediară mai puternică. Aceste plante 
depăşesc 2 metri înălţime în zonele tropicale şi ajung la 50 cm la noi. Au trebuit să treacă 
6000 de ani pentru ca agricultorii să inventeze o tehnică de cultivare care să protejeze solul. 
De altfel, este interesant de observat că, în ţările din grupul Cairns”, unde agricultura nu 
mai este subventionata, această tehnică a semănatului direct se răspândeşte cel mai repede. 
În Europa sau în S.U.A., agricultorii, deveniți leneşi din cauza subvenţiilor, rămân adepţii 
aratului mecanic. Si totuşi, însămânţarea directă sub strat vegetal protector este cea mai 
mare invenţie agricolă de la descoperirea agriculturii încoace. Datorită acestei tehnici, 
agricultura poluantă şi degradantă nu mai este o fatalitate. A devenit în sfârşit posibil să se 
cultive solurile respectând funcţionarea şi biologia lor. 


Defrişarea marilor păduri tropicale este un alt exemplu de greşeli comise în ultimii 
ani, în cadrul dezvoltării agricole. Solurile tropicale sunt fragile, căci rezerva lor de humus 
este slabă, deoarece temperaturile înalte favorizează activitatea microbiană mineralizatoare, 
iar argilele nou-formate sunt adesea de calitate slabă (au o suprafaţă internă redusă). Prin 
urmare, complexul lor argilo-humic este fragil şi într-o cantitate mică. Expunerea brutală a 
acestor soluri la razele soarelui si la violențele ploilor tropicale duce rapid la desertificare, 
prin procesul de lateritizare. În timp ce zonele temperate au putut trece uşor de la păduri 
la crânguri, zonele tropicale şi ecuatoriale nu pot rezista la o despădurire, decât în cazul 
plantațiilor de orez inundate sau prin semănare directă, peste culturi intermediare. În aceste 
tari trebuie deci păstrată cel putin 30% din acoperirea forestieră şi practicată policultura 
asociată cu creşterea animalelor. Ne lovim acum de a doua dramă din zonele tropicale: 
păşunatul liber al animalelor. Pentru a salva aceste ţări, trebuie să se creeze crânguri, cu 
păşuni alternate cu culturi agricole, şi trebuie utilizat gunoiul animalelor pentru a favoriza 
pedogeneza acestor soluri. Trebuie păstrată structura pădurilor-galerii de-a lungul apelor, cât 
şi un minim de acoperire forestieră. Europa a oprit foametea prin dezvoltarea policulturilor 
asociate cu creşterea animalelor, sistem agricole în care animalele furnizează bălegarul 
pentru cereale. Ar putea fi la fel în zonele tropicale şi ecuatoriale, pentru care pădurea ar 
constitui un tampon ecologic, în timp ce aratul şi păşunile ar reprezenta mamelele. 


Pentru a încheia acest capitol legat de sol, dorim să semnalăm pericolul la care 
este expus viitorul solurilor în Europa. Este vorba de faptul că milioane de hectare din 
Comunitatea Economică Europeană sunt lăsate în pârloagă. Să nu uităm că un sol cultivat 
este ca un animal domestic: nu mai poate să trăiască, adică să evolueze favorabil, de unul 
singur; echilibrul lui a devenit dependent de om. Asa cum animalele domestice, abandonate 


10 Organizaţie internaţională a ţărilor exportatoare de produse agricole, creată în 1986 in Australia, la Cairns - TEI 

înaintea vacantelor de vară, mor de foame, la fel si solurile abandonate vor fi expuse 
eroziunii şi lesivării. Într-adevăr, după ce şi-au pierdut orizontul organic de suprafaţă din 
cauza aratului, ele nu vor putea găzdui imediat vegetaţia naturală care le echilibrează şi care, 
în zona noastră, este reprezentată cel mai adesea de pădure. Cultivarea solului este un act 
la fel de important ca si creşterea unui copil, căci implică responsabilitate. Cultivand solul, 
omul devine într-un fel co-creatorul lui. Dacă îi respectă echilibrul, îl poate orienta spre 
îmbogăţire; dacă, din contră, îl brutalizează, îl conduce spre eroziune şi sărăcire. Retragerea 
solurilor din circuitul agricol pentru a cultiva mai intens altele, deja foarte obosite, nu ni 
se pare o alegere cumpătată. Solul lăsat în pârloagă nu este pus la adăpost, cum ar fi dacă 
s-ar planta o pădure de foioase; dimpotrivă, este distrus, ca în cazul plantării de conifere, 
care provoacă podzolizarea solului. În loc să ne abandonăm solurile, ni se pare mai logic şi 
mai moral să îi ajutăm pe agricultori să le cultive ca un bun cap de familie. Solurile sunt în 
pericol, iar supraviețuirea noastră depinde de ele. Dacă vrem să le asigurăm un viitor copiilor 
noştri, trebuie să oprim exploatarea solurilor şi să învăţăm să le gestionăm cu înţelepciune, 
ţinând cont de cunoştinţele pe care le-am acumulat referitoare la dinamica şi echilibrul lor. 
A sosit momentul să ne asumăm din plin responsabilitatea în calitate de popoare agricole 
şi să le permitem cultivatorilor de mâine să urmeze zicala: „Cunoaşte-ţi solul şi cultivă-l aşa 
cum trebuie.” 

ORGANISMELE VII DIN SOL 


»Nu taiati ce se poate deznoda.” 
Joubert 


n mediu foarte special, născut din fuziunea între substanţele minerale si 

organice, solul este un biotop extraordinar pentru numeroase organisme. În 
PE stare bună, un gram de sol conţine un miliard de microorganisme. În ciuda 

aspectului său aparent aspru pentru dezvoltarea vieţii, solul adăposteşte cea 
mai mare parte a biomasei vii a planetei. Forfota de organisme pe care o călcăm zilnic în 
picioare seamănă oarecum cu „supa primordială” din care a izvorât viaţa; ea stă la baza 
tuturor proceselor biologice. Aici, în strâns contact cu particulele de argilă, microorganismele 
introduc pământul, materia prima, în circuitul vieţii. Această lume invizibilă, discretă, 
joacă un rol fundamental pentru buna desfăşurare a vieţii pe pământ. Pentru a putea intra 
in această alchimie vie, trebuie să-i cunoaştem mai întâi pe autorii ei şi să ştim care sunt 
acţiunile lor reciproce în cadrul biotopului din sol. După aceea vom vedea cum, datorită 
perfecțiunii lor biochimice, micro-organismele joacă rolul de interfaţă între lumea minerală 
şi lumea vie. Vom reuşi atunci să înţelegem cum poate interveni omul în acest proces din 
interiorul solului, prin dirijarea fermentării compostului. 


Locuitorii solului 


Puţine persoane cunosc sau îşi imaginează bogăţia biologică a solului şi, în afară de cartite şi 
de râme, cei mai mulţi oameni nu ştiu nimic despre locuitorii solului. Şi totuşi, aceştia sunt 
mult mai numeroşi decât cei de la suprafaţa lui. Însă viaţa şi munca lor se petrec în umbră, 
pe întuneric, iar oamenii preferă lumina, lucrurile pe care le văd. Puţini sunt aceia cărora 
le place să-şi studieze soţia însărcinată; le este frică de misterul gestatiei, pentru că ei nu 
văd nimic şi se simt excluşi din această aventură. Nu se consideră taţi decât în momentul 
în care s-a născut copilul, când acesta intră în câmpul lor vizual, perceptibil, iar soţia şi-a 
recăpătat talia normală. La fel se întâmplă şi cu solul. Puţini agronomi se interesează de 
microorganisme şi de infinitele lor reacţii biochimice care permit încorporarea materiei 
pământ în lumea vie, pentru că această viata se desfăşoară într-un loc misterios: solul. Ei 

preferă să se intereseze de recolte, de animale, lucruri care se văd, se ating, se cântăresc şi 
cărora le pot mări randamentul si productivitatea, fără a se preocupa de organismele ascunse 
ale solului, care stau la baza întregului proces. 


Făcându-vă să intraţi în lumea locuitorilor solului, vom încerca să vi-i facem cunoscuţi 
şi să vă convingem să îi iubiţi. Pentru aceasta, îi vom descrie mai întâi pe cei mai mari, numiţi 
macroorganisme, apoi îi vom vedea pe cei mai mici şi mai numeroşi: microorganismele. 


Macroorganismele solului 


Acestea aparţin celor două regnuri: vegetal şi animal. Macroorganismele vegetale din sol 
sunt, pur şi simplu, rădăcinile plantelor. Cu ele vom începe. 


Rădăcinile plantelor 


Rădăcinile sunt în general mult mai mari în volum decât părţile aeriene. Cu toate acestea, ele 
sunt mult mai puţin cunoscute, pentru că nu prea sunt accesibile observatorului, dat fiind 
că se dezvoltă într-un mediu atât de opac precum solul. Trebuie să folosim culturi artificiale, 
unde plantele sunt hrănite cu o ploaie de soluţii nutritive şi unde rădăcinile se dezvoltă în 
gol, pentru a observa disproportia dintre dezvoltarea rădăcinilor si cea a părţilor aeriene. 
Văzută în aceste condiţii, planta are un aspect ciudat, cu imensa chică de rădăcini albe care 
atârnă în gol, în contrast cu mica parte aeriană verde. Atunci când plantele sunt în sol, este 
imposibil să fie scoase cu tot sistemul radicular intact, pentru că acesta este de o fragilitate 
extremă, deşi se dezvoltă într-un mediu dur şi aparent agresiv. Înarmat cu răbdare, puteţi 
săpa o groapă în faţa unei plante şi puteţi să îi urmăriţi câteva rădăcini, fără a i le rupe. Veţi 
fi surprins să vedeţi cum un fir de grâu, într-un mâl adânc, poate produce rădăcini care să 
însumeze 200 km, iar un fir de secară, 600 km. Înseamnă peste 4 miliarde de kilometri de 
rădăcini la hectar. Stejarul poate să se înrădăcineze la peste 140 m adâncime, iar lucerna 
poate să îşi trimită rădăcina pivotantă la mai bine de 10 m adâncime. Mulţi copaci îşi pot 
cobori rădăcinile până la pânza freatică. le Plantele singure sunt cele care pun în legătură 
apa din atmosferă cu apa din pânzele subterane. Când ştim acest lucru, nu ne mai mirăm 
dacă vedem copaci verzi în plin deşert. Acesta era mai mult ca sigur şi cazul arborelui din 
Ténéré, care îi impresiona pe călătorii care traversau Sahara. Totuşi, dacă rădăcinile care 
furnizează apă pentru plante se pot duce mult în adâncime, masa lor rămâne redusă în 
raport cu reţeaua nutritivă care se dezvoltă în orizontul В, constituit din humus si argilă. 
În acest mediu, reţeaua radiculară poate să absoarbă elementele nutritive solubilizate de 
către microorganisme. În schimb, rădăcinile secretă exsudate radiculare bogate în carbon, 
care hrănesc anumiţi microbi din sol. În plus, la moartea plantei, rădăcinile acesteia se vor 
descompune şi vor furniza, din nou, materie organică. Galeriile formate pe locul unde au 
fost rădăcinile vor permite scurgerea apei, precum şi circulaţia gazelor. Astfel, rădăcina 
acţionează asemenea capitalistului din teoria lui Adam Smith: imbogatindu-se de pe urma 

solului, ajunge să-l îmbogăţească si ea pe el. Oricine poate observa, cu uşurinţă, rolul de 
îmbunătăţire a solului pe care îl exercită rădăcinile, dacă smulge un smoc de iarbă de pe 
marginea câmpului. În jurul rădăcinilor se observă prezenţa unui pământ granulat, care are 
aspectul, dar nu si culoarea, unui cuscus fiert. Acest pământ uşor, bine aerat, care curge în 
particule mici atunci când este scuturat smocul de iarbă, este în contrast total cu pământul 
neted si greu luat de pe câmp, din zona necultivată. Prin urmare, se observă că rădăcinile, 
care se infiltrează peste tot, sparg structura compactă a solului şi, secretând exsudate, permit 
coloniilor de microbi să se dezvolte în jurul micilor particule de pământ. Această observaţie 
directă ne ajută să înţelegem de ce nu este bine să lăsăm pământul necultivat. La culturile 
moderne, acolo unde se ard paiele cerealelor, rădăcinile rămân ultimele surse de materie 
organică pentru sol. Într-un lan de grâu, solul conţine între două şi şase tone de rădăcini, 
care, după descompunere, lasă între două sute si şase sute de kilograme de humus; datorită 
lor solurile noastre agricole nu sunt încă biologic moarte. 


Macro-fauna solului 


Este vorba despre toate animalele vizibile din sol, care se împart în patru grupe de animale 
extrem de diferite: mamiferele, artropodele, molustele si râmele. Mamiferele din sol sunt 
fie rozătoare, cum ar fi soarecii sau sobolanii de câmp, fie insectivore, cum ar fi cartitele. 
Rozatoarele nu au decât un singur rol: acela de a săpa reţele imense de galerii, unde se 
adăpostesc şi se reproduc, ceea ce permite pătrunderea masivă a aerului şi a apei în sol. 
Populatiile de rozătoare suferă adesea fluctuații mari şi, uneori, creşteri bruste ale numărului 
de indivizi. Studiile au arătat că o proliferare a şobolanilor de câmp poate distruge 30% din 
producţia unei pajiști, dar în anul următor, datorită aerării solului, producţia de fân creşte 
cu 30%. Uimitor echilibru al naturii, în care totul fluctuează! De altfel, marea fertilitate 
a solului american din Middle West se datorează săpăturilor milenare ale câinilor de prerie, 
care au aerat excepţional de bine pământul. 


Cârtiţele au un triplu rol. Prin musuroaiele pe care le formează, ele aduc la suprafaţă 
un sol de mare adâncime, asigurând un bun amestec al orizonturilor, chiar dacă le displace 
iubitorilor de gazon, care le omoară şi apoi sunt obligaţi să trateze gazonul împotriva 
muschiului care se dezvoltă pe solurile imobile. Prin numeroasele lor galerii (o cartita poate 
săpa aproape 100 m într-o noapte), ele asigură o bună aerare a solului. Prin faptul că mănâncă 
viermii albi, coropisnitele si râmele pot fi asimilate carnivorilor subterani, ale căror partide 
de vânătoare, deşi mai puţin spectaculoase decât cele ale leilor sau ale gheparzilor, nu sunt 
cu nimic mai putin eficiente: o cartita simte prin sol prezenţa unui vierme alb de la douăzeci 
de centimetri distanţă. Rolul lor pe planetă nu pare lipsit de importanţă, dat fiind că şi în 
Australia există о cartita cu marsupiu, al cărei buzunar este orientat către spate, ca să nu 
se umple cu pământ atunci când femelele se deplasează prin galerii. Adaptarea cartitelor la 
viaţa subterană este o capodoperă a naturii. De exemplu, blana lor nu poate fi dată în răspăr, 
ceea ce îi permite animalului să se deplaseze prin galerii atât înainte, cât şi înapoi. Ochii 


23 


Claude Bourguignon - Solul, pământul și câmpurile. Revenirea la o agricultură sănătoasă 


atrofiati şi protejaţi de blană nu riscă să se umple de pământ, iar membrele lor anterioare 
sunt perfect adaptate pentru săpat. 


Nevertebratele din sol aparţin tuturor grupelor: crustacee (paduchi-de-lemn), arahnide 
(păianjeni şi acarieni), miriapode (chilopode şi diplopode), insecte, colembole, proture, 
tizanure, moluște, viermi şi nematozi. 


Рорша е acestora se împart în trei mari grupe: epigene, care trăiesc în orizontul 
organic de la suprafaţă, endogene, care se hrănesc cu rădăcinile din adâncime şi anecice, 
care circulă pe verticală, de la mare adâncime până la suprafaţă. Să vedem acum rolul 
fundamental al fiecăreia dintre aceste populaţii. 


Epigenele se hrănesc din litiera de la suprafaţă. O maruntesc si produc bilute de materii 
fecale, care vor fi atacate de microbi si transformate în humus. Fiecare familie epigenă atacă 
doar anumite parti din stratul de suprafaţă. Colembolele atacă părţile fragede ale frunzelor, 
aflate între nervuri. Ele sunt acelea care transformă frunzele în dantelele pe care le vedem pe 
jos prin păduri. Acarienii atacă nervurile frunzelor, iar păduchii-de-lemn şi diplopodele, cu 
mandibulele lor puternice, atacă lemnul ramurilor. Nematozii si viermişorii epigeni mănâncă 
fărâme mai fine, precum si excrementele altor specii. Această fauna de suprafaţă se fereşte 
de soare şi lucrează la adăpostul ultimului strat de frunze. Ea este distrusă masiv atunci 
când se ară pământul si este expusă soarelui. Circulând la suprafaţa solului, această faună 
creează numeroase galerii care îi dau o foarte mare porozitate acestui strat, supus gerului şi 
ploilor. La suprafaţa solului există goluri în proporţie de 80%. Acestea îi dau solului o mare 
permeabilitate, care ajunge de la 150 mm/h în pădurile de foioase din zonele temperate, 
până la 300 mm/h în pădurile tropicale. Datorită permeabilitatii, solul unei păduri poate 
să absoarbă orice furtună fără eroziune. Un aleurit arat, care devine tasat, ajunge să aibă 
o permeabilitate scăzută până la 1 mm de apă/h. Aşa se explică de ce, în zilele noastre, sunt 
atât de frecvente inundaţiile, deşi ultimii 20 de ani ai secolului XX au fost cei mai secetoşi de 
3000 de ani încoace. Omorând fauna epigenă prin arături şi pesticide, am reuşit să creăm 
inundaţii în perioadă de secetă: o ,,inovatie” a secolului XX! 


Fauna endogenă se hrăneşte aproape exclusiv cu rădăcini moarte. Ea cuprinde cam 
aceleaşi grupe ca şi fauna epigenă: tizanure, colembole, acarieni, miriapode, viermi şi un 
grup care îi este propriu: proturele. În comparaţie cu cele epigene, speciile endogene sunt 
mai mici, adesea de culoare albă si mai alungite, pentru a putea merge de-a lungul celor mai 
fine rădăcini. Datorită lor, rădăcinile moarte nu se acumulează în sol, lăsând loc apei, aerului 
şi noilor rădăcini. Această faună asigură solului de adâncime o porozitate de 60%, ceea ce le 
permite rădăcinilor să respire. 


În fine, cea de-a treia faună, cea anecică este cunoscută de toţi. Aici intră râmele, viermi 
mari, care trăiesc în galerii verticale. Sunt animale nocturne: în fiecare noapte urcă să caute 
resturi de litieră, apoi se întorc, își golesc intestinul în afara galeriei, formând grămăjoare şi 
revin în adâncime. Ele sunt acelea care amestecă neîncetat solul de adâncime, bogat în argilă, 
cu solul de suprafaţă, bogat în humus. S-a arătat că în intestinul lor se formează complexul 
argilo-humic. Greutatea lor este de 1 până la 4 tone/ha, în funcţie de tipul de vegetaţie, şi 

mănâncă zilnic o cantitate de pământ egală cu masa lor. Înseamnă că 300-1000 de tone 
de pământ la hectar trec în fiecare an prin tubul lor digestiv, adică 3-10 cm de pământ. Ele 
sunt cele care îngroapă resturile arheologice. Darwin, în celebra sa carte’, le consideră drept 
cele mai importante animale din lume, atât datorită greutăţii lor totale, care o egalează pe 
cea a tuturor celorlalte specii la un loc, cât şi datorită rolului lor fundamental în constituirea 
solurilor. Darwin propunea chiar să se măsoare grosimea stratului de pământ depus de râme 
pentru a se data resturile arheologice. Din cauza lor, dalele aleilor se afundă lent sub gazon. 
Anumite specii tropicale depăşesc 5 m lungime şi fac grămăjoare de fecale care cântăresc peste 
80 de grame. La tropice, rolul lor este înlocuit de termite, ale căror grămezi de fecale, foarte 
rezistente în acel climat, creează surprinzătoarea permeabilitate a solurilor argiloase tropicale. 


Se vede clar că fiecare tip de faună are un anumit rol. Cea epigenă descompune litiera 
şi aerează solul de la suprafaţă. Cea endogenă digeră rădăcinile moarte, iar fauna anecică 
amestecă pământul, evitând lesivarea elementelor. 


Pentru a menţine totalitatea acestei faune în pământurile noastre agricole, trebuie 
diminuate dozele si volumul de pesticide şi, mai ales, trebuie oprit aratul si înlocuit cu 
însămânţarea directă. Dacă pământul nu mai este perturbat, se limitează dezvoltarea 
buruienilor, se ridică nivelul de humus si i se permite faunei să isi reia rolul de agent de 
formare şi de menţinere a fertilităţii solurilor. 


Microorganismele solului 


Să părăsim lumea vizibilă, palpabilă şi să coborâm în infinitul mic, acolo unde are loc toată 
alchimia vieţii. Lumea microscopică este împărţită, larândul ei, ea în animale şi vegetale. 
Principalul rol al celor dintâi este de a le mânca pe celelalte. Cele mai importante animale 
microscopice din sol sunt amibele, care există în proporţie de 100 până la 300 de kg la hectar 
şi care sunt prezente în întreaga lume. Anumite specii mănâncă materie organică, iar altele 
mănâncă bacterii. Această acţiune carnivoră este foarte utilă, pentru că le permite populațiilor 
microbiene să rămână sănătoase (dacă se poate spune aşa), eliminând corpii microbieni în 
exces şi, mai ales, eliberând nișe ecologice? pentru alte specii microbiene. Astfel, de exemplu, 
dacă un fir de pai cade pe sol, el este mai întâi atacat de bacteriile capabile să digere celuloza, 
bacterii care colcăie pe fibrele celulozice ale paiului. Apoi, amibele mănâncă aceste bacterii 
şi eliberează fibrele de lignină*, permiţând astfel intervenţia ciupercilor care descompun 
aceste fibre. Fără acţiunea amibelor, ciupercile ar fi incomodate de bacteriile din celuloză şi 
nu ar putea ataca fibrele de lignină. Amibele reglează deci funcţionarea lumii microbiene. 


Să vedem acum care sunt agenţii microflorei solului. Aceştia se împart în patru grupe: 
algele, ciupercile, bacteriile filamentoase sau actinomicetele şi bacteriile. 


Formarea pământului vegetal prin acțiunea râmelor, lucrare publicată în 1881 - TEI 
Nişa ecologică se referă la poziţia pe care o ocupă o specie în cadrul lanţului trofic, mai exact la funcţia pe care o 
îndeplineşte în habitatul său - TEI 

Algele nu există decât la suprafaţa solului, pentru că au nevoie de soare pentru 
fotosinteză. Au activitatea limitată în perioadele în care solul este umed. În ciuda numărului 
lor mic (100.000 la gramul de sol), ele au un rol important ca surse de materie organică şi ca 
fixatoare de azot, în simbioză cu algele albastre. 


Ciupercile nu sunt cele mai numeroase microorganisme din sol, dar, din cauza 
dimensiunilor mari comparativ cu bacteriile, greutatea lor este foarte importantă. Astfel, 
putem avea între una şi două tone de ciuperci la hectarul de sol agricol. Ele reprezintă două 
treimi din biomasa microbiană a solului. Rolul lor este variat: au o acţiune mecanică asupra 
structurii solului, prinzând particulele solului în reţeaua fină a miceliului*. Acţiunea lor аг 
putea fi comparată cu cea a plaselor solide de pe marginea şoselelor de munte, care retin 
bolovanii aduşi de torenti. Ele asigură ceea ce se numeşte stabilitatea structurală a solului. 
Dar rolul lor cel mai important se datorează faptului că, în afară de câteva bacterii rare, ele 
sunt singurele organisme de pe acest pământ capabile să descompună lignina plantelor, 
care este principala sursă de humus din sol. Pentru a efectua această muncă fundamentală, 
ciupercile au nevoie de un sol bine aerat, pentru că toate ciupercile, în afară de cele speciale 
din rumenul bovinelor, au nevoie de oxigen pentru a trăi. Se numesc aerobe. Acesta este 
motivul pentru care vegetaţia din mlaștini, care se descompune pe fundul apei în absenţa 
aerului, dă naştere turbei, şi nu humusului. Cunoscând această particularitate a ciupercilor, 
înțelegem de ce în zilele noastre agricultorii ard paiele după seceriş: acestea, fiind acoperite de 
fungicide (produse de tratament contra ciupercilor parazite) aplicate culturilor, nu mai pot fi 
descompuse rapid de către ciupercile din sol şi se acumulează, îngreunând lucrul câmpului. 
Fără ciuperci, ciclul humusului nu poate porni. O altă caracteristică a acestor organisme, pe 
care nu o au în comun decât cu actinomicetele, este capacitatea lor de a secreta antibiotice, 
care le permit să reziste în sol atacului bacteriilor, mai numeroase şi mai prolifice decât ele. 


Actinomicetele sunt un fel de specii intermediare între ciuperci şi bacterii. De la primele 
împrumută aspectul filamentos şi capacitatea de a secreta antibiotice; de la celelalte au 
puterea de a efectua numeroase reacţii biochimice. Numărul lor în sol este mare: între unul si 
o sută de milioane la un gram де pământ, iar greutatea lor totală este în jur de o tonă la hectar. 
Ele participă la formarea humusului, mai ales în composturi, unde fac parte din germenii 
termofili care permit pasteurizarea deşeurilor si care pregătesc, datorită antibioticelor pe 
care le secretă, nişe ecologice pentru ciuperci. De asemenea, actinomicetele mineralizează 
materia organică, participând astfel la alimentaţia plantelor. Anumite specii pot fixa azotul 
din atmosferă în asociere cu anumiţi arbuşti sau arbori, cum ar fi arinul sau cătina. 


În sfaârşit. ajungem și la ultima grupă de microorganisme din sol: bacteriile. Este grupa 
cea mai variată şi mai numeroasă, pentru că densitatea lor se poate ridica de la zece milioane 
la un miliard într-un gram de sol. Din cauza dimensiunilor lor foarte mici, greutatea lor 
este de sub o tonă la hectarul de sol. Ceea ce le dă bacteriilor un loc atât de important în 
sol este extraordinara lor variabilitate biochimică, fapt care le permite să transforme toate 
substanţele din sol şi să le facă să intre în lumea vie. Vom arăta ulterior, în amănunt, aspectul 
fascinant al rolului bacteriilor din sol. 

Din această rapidă trecere în revistă a organismelor vii din sol, să reținem mai ales 
faptul că ele sunt împărţite în două grupe principale. Cele mari, care răscolesc, aerează, 
amestecă solul pentru a-l face un mediu capabil să adăpostească viaţa şi cele infinit de mici 
care, la scară moleculară, fac să intre în lumea vie elemente inerte conţinute în fracțiunea 
minerală şi organică a solurilor. Solul s-ar putea compara cu un aluat de pâine care are 
nevoie să fie frământat, aerat, amestecat de mâinile brutarului, pentru a putea mai apoi să 
permită acţiunea drojdiei, care îl umflă, îi schimbă gustul şi îl transformă în pâine. Solul 
ar putea fi comparat, de asemenea, cu celălalt aliment simbolic: vinul, pentru că strugurii 
trebuie zdrobiţi pentru a se supune acţiunii fermentilor care vor transforma sucul de strugure 
într-o băutură divină. Solul este locul marii fermentatii vii; din această cauză, o agricultură 
pur chimică nu poate să asigure perenitatea solurilor agricole şi alimentaţia echilibrată 
a plantelor. 


Rolul microorganismelor din sol ca interfaţă între 
lumea minerală și fiinţele vii 


Tocmai am văzut cum macroorganismele pregătesc solul pentru a adăposti microorganismele, 
adevăraţi agenţi care realizează trecerea materiei pământ în lumea vie. Pentru a înţelege mai 
bine această transformare extraordinară a elementelor inerte din sol în organisme vii, trebuie 
ştiut că viaţa izvorăşte din fuziunea, dacă se poate spune aşa, dintre energie şi materie. Am 
putea, oarecum, ajunge la ecuaţia următoare: viata = energie x materie. Spunem ,,oarecum” 
pentru că nu avem de gând să intrăm într-o polemică nesfârşită despre energie și materie. 


Fizicienii consideră că energia şi materia sunt echivalente; lăsăm pe umerii lor toată 
răspunderea acestei afirmaţii. Abordarea noastră este biologică, iar biologii ezită să facă 
orice fel de afirmaţii asupra energiei şi a materiei din lumea vie. Ei constată pur şi simplu că 
viaţa are nevoie de energie şi de materie terestră. Ne interesează deci energiile care permit 
această uluitoare alchimie a materiei: viaţa. 


Pe planeta noastră, energia este de două feluri: energia Soarelui, care ne parvine sub 
forma razelor de lumină şi energia chimică, pe саге o conţine scoarța terestră sub forma de 
substanţe minerale, cum ar fi: hidrogenul sulfurat (H2S), sulfatul (504), nitratul (МОЗ) etc. 
Materia solului care intră în lumea vie poate fi şi ea împărţită în două mari tipuri: materia 
minerală care există sub formă de argilă, de lichid sau de gaz şi materia organică provenită 
din litieră. 

Tabelul nr. 1 ne arată tipul de organisme capabile să realizeze această fuziune energie 
x materie. Care sunt organismele capabile să fuzioneze energia soarelui cu materia minerală 
a pământului? Bacteriile fotosintetizante şi plantele verzi. Vom desemna aceste organisme 
prin numele savant de fotolitotrofe, ceea ce înseamnă: cele care mănâncă (trophe înseamnă 
în greacă hrană) lumină (photos în greacă) şi piatră (lithos în greacă). 


27 


Claude Bourguignon - Solul, pământul și câmpurile. Revenirea la o agricultură sănătoasă 


Pământ mineral Pământ organic 

Fotolitotrofe Fotoorganotrofe 
Energie solară Bacterii fotosintetizante Bacterii purpurii 

Plante verzi 

Chimiolitotrofe Chimioorganotrofe 

Numai bacterii. Numai bacterii. 

Ех.: Ех.: 

- nitrificatoare - denitrificatoare 
Energie terestra 

- sulfo-oxidante 

- sulfato-reductoare 

- fero-oxidante 

- hidrogeno-oxidante 


Tabelul 1. — Grilă încrucişată materie x energie, care arată microorganismele capabile sa 
utilizeze energia soarelui sau a pământului și materia minerală sau organică 
a pământului. 


Care sunt organismele capabile să fuzioneze energia soarelui cu materia organică 
a pământului? Bacteriile purpurii. Le denumim fotoorganotrofe, adică cele care se hrănesc 
cu lumină și cu materie organică. 


Care sunt organismele capabile să fuzioneze energia chimică a pământului cu materia 
minerală? Tot unele bacterii. Le denumim chimiolitotrofe, adică cele care se hrănesc cu 
energie chimică şi cu piatră. 


Care sunt organismele care pot să ia materie organică din sol şi să o transforme 
în materie vie, graţie energiei chimice a solului? Tot bacteriile, cele pe care le denumim 
chimioorganotrofe. 


Tabelul nr. 1 ne arată foarte clar că plantele verzi şi bacteriile stau la baza vieţii şi, mai 
cu seamă, că bacteriile sunt prezente în toate cele patru secţiuni ale tabelului de fuziune 
a energiei cu materia. Observăm astfel că fără bacterii nu ar exista nimic şi, mai ales nu ar 
exista oamenii şi animalele care trăiesc ca nişte paraziți pe spinarea celor patru mari tipuri 
de organisme din tabelul nr. 1. 


Există anumite locuri pe planetă unde se poate constata cu uşurinţă rolul fundamental 
al acestor organisme, mai ales pe fundul oceanelor. Explorarea marii falii atlantice la peste 
cinci mii de metri adâncime a scos în evidenţă prezenţa unor oaze de viaţă comparabile cu 
cele formate in desert în jurul unui put de apă. Ce se petrece în aceste locuri speciale unde 

nu pătrunde nicio rază de lumina? Sunt zone de falie a scoarţei terestre pe unde se scurg 
substanţe chimice bogate în energie, care provin din scoarță, cum ar fi dioxidul de sulf, de 
exemplu. În ciuda temperaturilor ridicate care există în apropierea acestor falii, bacteriile 
chimiolitotrofe se dezvoltă fuzionând energia acestor substanţe chimice cu materia solului 
din adâncurile abisale. Alte bacterii chimioorganotrofe utilizează energia chimică $1 materia 
organică provenind din cadavrele primei categorii de bacterii, iar astfel se creează un întreg 
ciclu al vieţii, cu moluşte și chiar cu peşti, datorită formării unui lanţ trofic ce are la bază 
aceste extraordinare bacterii care reuşesc să se dezvolte la presiuni şi temperaturi extreme. 
În dreptul fiecărei falii apare o nouă oază, martoră a forţei vieţii, care, sprijinindu-se pe 
aceste bacterii considerate în mod greşit ca fiind primitive, se manifestă în unele locuri 
incredibile, cum ar fi banchizele de gheaţă ale Antarcticii sau izvoarele fierbinţi şi sulfuroase 
de pe vulcani sau de pe fundul oceanelor. 


Pentru ailustra mai bine capacităţile biochimice practic nelimitate ale lumii microbiene, 
vom descrie ciclurile câtorva dintre elementele care fac parte din materia vie. Aceste descrieri 
pot părea mai greoaie, dar ele permit introducerea noţiunii de fertilizare, ce va fi explicată 
ulterior, şi ne fac să înțelegem importanţa ciclurilor materiei solului, care trece fără încetare 
de la stadiul mineral la cel viu. Datorită lor, materia nu se pierde, ci se transformă continuu, 
permiţând astfel perpetuarea vieţii pe planetă de mai bine de trei miliarde de ani. 


Vom începe cu ciclul carbonului (schema nr. 4), un element fundamental care constituie 
aproape jumătate din corpurile vii. Sursa de carbon care se găseşte în lumea vie este dioxidul 
de carbon din aer (CO2) şi cel dizolvat în apă. Acest gaz nu are o răspândire foarte mare, 
nereprezentând decât 0,03% din atmosferă. Din cauza faptului că omul arde rezervele de 
cărbune şi de petrol, concentraţia sa se estimează că va atinge 0,04% la începutul secolului 
viitor. Căile de intrare a acestui gaz în lumea vie sunt: fotosinteza realizată de plante şi de 
bacteriile fotosintetizante, şi chimiolitotrofia bacteriană. Aceste reacţii duc la transformarea 
CO2 în zaharuri, care vor fi consumate de către toate organismele şi transformate din nou 
în dioxid de carbon prin respiraţie. Astfel, în ce priveşte dioxidul de carbon, fotosinteza şi 
respiraţia apar ca două reacţii opuse. Ciclul carbonului se complică atunci când plantele 
şi animalele mor. Cadavrele şi resturile lor au două căi de transformare: o parte va fi 
respirată de microbi și va reda dioxid de carbon, iar altă parte va da humusul, care nu se va 
transforma decât foarte lent în dioxid de carbon, sub acţiunea microbilor din sol. În plus, 
în mlaştini sau pe vârful munţilor, litiera vegetală dă naştere turbei, apoi lignitului“ $1, în 
fine, cărbunelui, care, fără prezenţa omului care să îl ardă, este forma finală a carbonului 
pe pământ. O altă cale, foarte lentă, a ciclului carbonului este cea a coralilor, a scoicilor şi 
a scheletelor, care constituie rezerve enorme de carbonat, ce nu eliberează decât foarte lent 
carbonul, prin acţiunea de decarbonatare efectuată de microorganisme, cu atât mai rapidă 
cu cât solul este mai sărac în calcar. Astfel, paleontologii ştiu bine că în solul acid ce conţine 
mult siliciu nu se găsesc decât părţile bogate în siliciu din corpul omenesc (părul), pe când 
în solurile calcaroase (cu carbonati de calciu), se găsesc schelete şi dinţi, bogaţi în calciu, 
dar nu şi păr. Acest exemplu ilustrează bine principiul mobilităţii biologice a elementelor. 
De-a lungul evoluţiei lor, sistemele vii şi-au pus la punct sisteme foarte eficiente de absorbţie 

a elementelor rare şi vitale. Astfel, cu cât un element necesar vieţii va fi mai rar găsit într-un 
sol, cu atât el va fi mai rapid absorbit de către sistemele vii. 


ATMOSFERĂ 
~ Fotosinteză 
Respirație 
Respirație 
| microbiana 
Fixare Consum 
Bacterii chimiolitotrofe Alte organisme Plante 


Bacterii 


Transformare in mlastini Humificare 


| 


ТОВВА 
SOL 
Fosilizare 
CARBUNE ROCI 
PETROL CALCARE 
CARBONATI 


Schema nr. 4 — Ciclul carbonului. 


Poziţia microbilor, în calitate de consumatori de litieră şi humus, este fundamentală 
în ciclul carbonului, pentru că fără ei dioxidul de carbon din atmosferă ar fi dispărut deja. 
De altfel, este foarte posibil ca aceste bacterii mineralizatoare de humus şi aerobe să fi 
apărut destul de târziu pe Pământ, mai exact după Carbonifer. De altfel, Oparin? considera 


3 Aleksandr Ivanovici Oparin, biochimist sovietic, cunoscut pentru studiile sale privind originea vieţii - TEI 

că primele fiinţe vii apărute pe pământ au fost bacteriile organotrofe anaerobe care s-au 
dezvoltat pe baza unor substanţe organice sintetizate, în absenţa vieţii, în momentul 
formării Pământului. Deşi nu se cunosc aceste substanţe primitive pe bază de carbon, e logic 
să credem că ele erau structuri mult mai simple decât humusul, putând fi deci mult mai uşor 
de descompus de către bacteriile heterotrofe primitive. Tot în opinia lui Oparin, organismele 
fotosintetizante au apărut mai târziu. Limitate la început numai la algele albastre şi la 
bacterii, aceste organisme fixau carbonul, dar cantităţile de humus obţinute erau neglijabile, 
pentru că aceste fiinţe vii conţineau foarte puţină celuloză şi lignină, substanţe care stau la 
baza humusului. În momentul în care au început să se dezvolte plantele verzi, cu precădere 
în Devonian, au fost sintetizate cantităţi enorme de celuloză şi lignină, în timp ce nivelul 
de oxigen, continuând să crească în atmosferă, permitea humificarea acestor substanţe 
cu ajutorul ciupercilor aerobe. Dar a fost cu siguranţă necesar un timp foarte îndelungat 
pentru ca unele dintre bacterii să se adapteze acestei noi substanţe care este humusul şi să 
reuşească să o descompună cu aceeaşi viteză cu care ea se forma. Acest lucru probabil că 
s-a produs în Permian, pentru că după Carbonifer, carbonul a încetat să se mai acumuleze 
în scoarţa terestră. Scăderea bruscă a nivelului de dioxid de carbon din atmosferă, datorată 
fotosintezei şi scheletelor de corali şi scoici, a fost ca o presiune de selecţie care a favorizat 
organismele capabile să îl producă plecând de la humus. Această nouă ipoteză personală 
asupra originii carbonului si a petrolului pe planetă pare foarte plauzibilă dacă stim cât de 
bogat e metabolismul microbian. 


Un alt ciclu, cel al azotului, ilustrează bine rolul microorganismelor în circulaţia 
materiei din pământ în lumea vie. Este un ciclu perfect, fără pierderi. Astfel, schema nr. 5 
ne arată că, în afară de calea de lesivare a nitratilor, cauzată de om prin aplicarea abuzivă 
pe soluri a îngrășămintelor azotate şi folosirea multor substanţe bogate în azot în industrie 
şi în viaţa noastră cotidiană, toate celălalte căi formează un ciclu închis. De asemenea, se 
poate observa că, în afară de calea de asimilare de către plante şi de către animalele care se 
hrănesc cu el, toate celălalte căi ale ciclului sunt microbiene. Unele dintre acestea sunt foarte 
speciale. Calea de transformare a amoniului în nitrit pare să se datoreze unui singur gen 
de bacterii: Nitrosomonas. La fel, calea de transformare a nitritului în nitrat se datorează 
genului Nitrobacter. 


Fără lumea microbiană, azotul din atmosferă, foarte abundent de altfel (79% din 
atmosferă), nu ar putea intra în lumea vie. Într-adevăr, azotul are o moleculă foarte stabilă, 
pe care numai bacteriile ştiu să o transforme în amoniu şi apoi în nitrat. De-abia în anul 1913, 
odată cu apariţia procedeului Haber-Bosch, omul a putut copia această reacţie microbiană, 
în scopul de a obţine nitrați pentru bombe. Până atunci, omul obținea praful de puşcă cu 
ajutorul salpetrului (nitrat de potasiu), fabricat în pivnițe umede de către lumea microbiană. 
Acest sistem nu putea furniza suficient praf de puşcă pentru războaiele moderne. Astfel 
că fabricarea industrială a nitratului, în 1913, i-a permis omenirii să ducă războiul atât de 
eficient din 1914-1918. După acest război, excedentele de nitrați au fost folosite în agricultură, 
iar uzinele militare au devenit agricole. Totuşi, această cale industrială prezintă două 
inconveniente majore: este energofagă (sunt necesare trei tone de petrol pentru a produce 

Schema nr. 5 — Ciclul azotului. 

o tonă de ingrasamant azotat) si este poluanta, pentru că li se da plantelor doza necesară prin 
numai una sau două aplicări, ceea ce înseamnă că odată cu ploile se pierde azot neasimilat. În 
schimb, calea microbiană de fixare a azotului şi de mineralizare a humusului începe odată cu 
venirea primăverii şi se opreşte toamna, cu alte cuvinte funcţionează pe perioada de creştere 
a plantelor, urmând ritmul lor. De aceea nu există pierderi de azot în ciclul natural. 


În acest fel am putea continua să descriem numeroasele cicluri ale elementelor, 
pentru a descoperi rolul pe care îl joacă microbii, însă atunci cartea ar deveni un manual de 
microbiologie a solului, rezervat specialiştilor. Cele două exemple, al carbonului şi al azotului, 
ne arată clar funcţia de bază pe care o îndeplinesc microorganismele: aceea de a face materia 
inertă să intre în lumea vie. Ne e de ajuns pentru a înţelege că o agronomie care nu acceptă 
importanţa lumii microbiene în practicile sale va sfârşi, mai devreme sau mai târziu, prin 
a desertifica solurile. Vom mai vorbi despre această problemă foarte importantă în capitolul 
consacrat fertilizării, acolo unde vom arăta са agrologia, aşa cum o definim noi, îi redă lumii 
microbiene locul preponderent pe care îl ocupă în alimentaţia echilibrată a plantelor. 


Pentru a rezuma rapid acţiunea microbilor asupra celorlalte elemente din sol necesare 
plantelor, putem spune că microbii efectuează două tipuri de acţiuni care fac ca elementele 
din sol să fie asimilabile de către plante: oxidarea şi chelatizarea. Astfel, microbii pot oxida 
elemente cum ar fi fosforul, sulful sau seleniul, pentru a face fosfat, sulfat sau seleniat, 
asimilabile de către plante. De asemenea, microbii pot chelatiza substanţa, adică pot să 
o ataşeze de o moleculă organică complexă care joacă rolul de cleşte, ţinând strâns elementul. 
Această substanţă organică este asimilabilă de către plante. Astfel, datorită microbilor, 
în jur de douăzeci de oligoelemente pot fi asimilate de către plante sub formă de chelati. 
Printre acestea se numără, de exemplu, fierul, magneziul, molibdenul, borul, zincul, cuprul 
etc. Această formă chelatată este cea mai utilizată pentru majoritatea oligoelementelor. Din 
treizeci şi două de elemente considerate ca fiind necesare pentru diferitele specii de plante, 
douăzeci se întorc în plante în urma unei chelatizări microbiene. Vedem astfel că plantele 
nu au nici pe departe o alimentaţie pur minerală, dat fiind că majoritatea elementelor sunt 
absorbite sub formă organică. 


Agricultorul poate favoriza aceste cicluri microbiene pentru a le asigura o alimentaţie 
echilibrată plantelor. Pentru aceasta, el poate utiliza îngrăşăminte verzi care hrănesc microbii 
din sol şi poate, mai ales, să îşi gestioneze materia organică în scopul de a o transforma în 
humus. În acest scop el dispune de o metodă de fermentare controlată: compostul. 


Compostul sau arta ciclului natural 


In capitolul dedicat solului am văzut că acesta este format din diferite orizonturi, din ce în 
ce mai organice, pe măsură ce ne apropiem de suprafaţă şi din ce în ce mai minerale, pe 
măsură ce ne afundăm spre roca mamă. Când omul cultivă pământul, prin arături îi distruge 

orizontul organic de la suprafaţă, acel strat unde se desăvârşeşte, sub acţiunea microbiană, 
humificarea litierei. Aşadar, agricultorul trebuie să gestioneze cu grijă acest orizont de 
suprafaţă, în afara parcelei propriu-zise, adunând într-o grămadă materia organică şi 
dirijând fermentarea acesteia înspre formarea humusului. 


De la bun început, omul a putut constata că, în funcţie de materiile organice folosite şi 
de tipul de fermentație dirijată, se obţin diferite produse. Astfel, zeama de struguri, obținută 
din fructele zdrobite cu picioarele şi puse la fermentat în anaerobioză+ parţială, se transformă 
în vin. Prin aceeaşi fermentație, aplicată merelor strivite, se obţine cidrul, iar aplicată orzului 
incoltit, se obţine berea. De asemenea, din produsele lactate, după tipul de fermentație 
utilizat, se poate produce iaurt, brânză telemea, ori felurite alte brânzeturi, în care francezii 
sunt meşteri mari. Lista produselor fermentate de către om, în vederea obţinerii anumitor 
compuşi, este foarte lungă. Cuprinde de la tutun şi ceai, până la pânzeturi sau marochinărie. 
Majoritatea acestor modalităţi de fermentație sunt utilizate şi astăzi, dar există una care nu 
prea mai este folosită, deşi are un rol fundamental în menţinerea fertilităţii solului, iar aici 
vorbim despre compostare. Agricultorii care continuă să producă humus prin compostarea 
gunoiului de grajd sunt mult mai rari decât cei care continuă să isi facă propria brânză, sau 
propriul vin. Hrănirea solului prin humus nu pare a mai fi o prioritate a lumii ţărăneşti; doar 
alimentaţia raţională a plantelor pare a fi demnă de interes, şi totuşi, tot ceea ce părăseşte 
solul trebuie să se întoarcă în el, prin intermediul fermentatiei numite compost. 


Să vedem mai îndeaproape în ce constă compostarea sau humificarea controlată. 
Atunci când materia vegetală sau animală este depozitată pe pământ, ea este rapid măcinată 
şi transformată de către organismele din sol. O parte este mineralizată de către microbi şi 
serveşte drept hrană pentru plante; o altă parte este transformată în humus de către ciupercile 
din sol. Formarea humusului va fi cu atât mai abundentă cu cât materiile prime sunt mai 
bogate în celuloză şi lignină. Cu toate acestea, când o materie este prea bogată în celuloză 
sau în lignină, atunci este săracă în alte elemente, cum ar fi azotul, fosforul, potasiul etc., 
iar transformarea ei va fi mai lentă. E uşor de înţeles atunci importanţa gunoiului de grajd, 
bogat atât în celuloză şi lignină, datorită paielor pe care le conţine, cât şi în alte elemente, 
provenite din excrementele animalelor. Iată cât de importante sunt materiile de bază atunci 
când vrem să obţinem humus. Astfel, vegetalele tinere, turtele de seminţe sau deşeurile 
menajere de la oraş nu creează humus, pentru că sunt prea sărace în celuloză şi lignină. 
Invers, rumegusul va produce humus, dar într-un timp destul de lung. Atunci ce rost are 
compostarea? De ce nu e de ajuns să punem gunoi de grajd direct pe câmp? Compostarea se 
explică din două motive: pe de o parte, această fermentație ne permite să obținem mai mult 
humus din aceeaşi masă de materie organică, iar pe de altă parte, compostarea determină 
o fermentație caldă (de aceea, în franceză, gunoiul de grajd este numit „fumier”: ceea ce 
отера), care are avantajul de a pasteuriza materia organică şi de a evita astfel contaminarea 
câmpului cu seminţe de buruieni sau cu germeni patogeni, continuti în excrementele de 
animale. Să luăm un exemplu: treizeci de tone de gunoi de grajd, împrăștiate pe un câmp де 
un hectar, vor produce trei tone de humus, în vreme ce, din aceeaşi cantitate de treizeci de 

tone, prin compostare, se vor obţine zece tone de compost, conţinând cinci sau şase tone de 
humus. Prin urmare, compostarea ne-a permis sa obtinem mai mult humus, iar acest humus 
e pasteurizat. Este foarte important acest lucru in sistemele agricole in care aceleasi culturi 
şi aceleaşi tipuri de pajiste revin adesea pe aceeaşi parcelă de pământ. Astfel, compostarea 
ne permite să hrănim mai bine solul şi să nu îl infestăm. 


Dar cum să realizăm această fermentație? Trebuie să ne inspirăm din locul unde se 
produce în mod natural humificarea: subsolul pădurilor. Prin urmare, trebuie să evităm ca 
materia în fermentație să fie expusă la soare sau la vânturi puternice. Vom alege, aşadar, 
un loc adăpostit din punct de vedere climatic. Odată locul ales, adunăm materia organică 
în aşa fel încât să poată pătrunde oxigen în morman, întrucât oxigenul este extrem de 
necesar pentru creşterea temperaturii şi dezvoltarea ciupercilor care formează humusul. De 
aceea, dimensiunile ideale pentru grămada de materie organică sunt de trei metri lăţime, 
un metru cincizeci înălţime şi lungime nedefinită. Pentru a uşura circulaţia oxigenului și 
a determina o creştere omogenă a temperaturii în toată grămada respectivă, se recomandă 
să o rasturnati de cel putin trei ori de-a lungul unui ciclu de fermentație. Forma gramezii 
depinde de climatul din regiune, adică va fi cu atât mai ridicată şi mai ascuţită, cu cât zona 
este mai ploioasă; am putea să ne inspiram din pantele acoperisurilor tradiţionale din zonă, 
care de obicei sunt gândite ţinând cont de pluviometrie;, cel putin la casele vechi. 


Să vedem acum ce se întâmplă atunci când condiţiile de bază sunt îndeplinite. În 
grămadă, temperatura urcă şi poate ajunge chiar la 80°C. Aceasta dovedeşte că gramada este 
bine aerisită, deoarece, în lipsa oxigenului, metabolismul nu ar putea depăşi 25*C. Creşterea 
temperaturii este asigurată de germeni termofili şi, în mod special, de actinomicete, a căror 
funcţie principală este de a produce antibiotice. Acestea vor bloca dezvoltarea bacteriilor 
mineralizatoare, evitând astfel pierderea de substanţe. Un alt avantaj al acestor antibiotice 
este că pregătesc nişe ecologice pentru ciupercile care formează humusul şi care, ca orice 
ciuperci, sunt rezistente la antibiotice. După această pasteurizare şi pregătire a grămezii de 
materii organice, care durează aproape cincisprezece zile, temperatura scade şi intră în scenă 
animalele (insectele, crustaceele sau viermii de balegar), care vor mărunți materiile organice. 
Apoi ciupercile, ferite datorită antibioticelor de înmulţirea foarte rapidă a bacteriilor, se 
vor reproduce şi vor fabrica humus pornind de la celuloză şi lignină. Compostarea şi-a 
îndeplinit astfel, în opt săptămâni, rolul de igienizant şi creator de humus din materie 
organică. Este interesant să constatăm că, la ora actuală, singurii care practică la nivel 
industrial compostarea sunt cultivatorii de ciuperci. Într-adevăr, aceştia au nevoie de o nişă 
ecologică pentru ciupercile de Paris pe care le cultivă. Ori, nişa o reprezintă tocmai bălegarul 
de cal transformat în compost prin aerobioză. După creşterea temperaturii şi aportul 
antibioticelor, datorat actinomicetelor, cultivatorii de ciuperci duc compostul în pivniţă, il 
aşează în straturi de câte un metru înălţime sau în lădiţe si îl inoculeaza cu spori de ciuperci, 
apoi îl acoperă cu un înveliş de pământ calcaros. Odinioară, praful rămas din pietrele de 
moară era un îngrășământ des folosit pentru terenurile cu zarzavaturi. Agricultorul desigur 

că nu cultivă ciuperci, dar are nevoie să obţină humus cu ajutorul ciupercilor; trebuie să 
se inspire, aşadar, din munca producătorilor de ciuperci şi să profite de îndelungata lor 
experienţă în arta preparării compostului. A venit timpul ca agricultorii să pornească pe 
o cale mai inteleapta si să se gândească să îşi hrănească mai bine solul. Iar aceasta nu se 
poate face fără humus, rezultatul unei lungi serii de stadii microbiene pe care omul trebuie 
să ştie să le controleze şi să le faciliteze. Astfel, îngrijind orizontul organic prin compostare, 
cu ajutorul microbilor care produc humus, omul devine şi el creator al propriului său sol. 
Participă activ la pedogeneză, oferindu-i rapid pământului această sursă de coloizi organici, 
numită humus. În acest mod, agrologul trece de la statutul de exploatator agricol la acela 
de „bun cap de familie”, în sensul că participă atât la dezvoltarea vieţii pământului său, cât 
şi a culturilor propriu-zise. Văzute prin prisma acestor procese de fermentație, a acestei 
alchimii controlate, deşeurile de la animale, culturi si oameni, nu mai sunt niște gunoaie 
care ne încurcă şi de care trebuie să ne debarasăm cu orice preţ, ci devin o etapă necesară în 
marile cicluri ale materiei terestre. Practicând compostarea, ajungem să repunem în mişcare 
ciclurile întrerupte de civilizaţia noastră, adică să renunţăm la involutia actuală, optând 
pentru o evoluţie viitoare. 

TREI 


PLANTELE CULTIVATE 


„La început, Dumnezeu Atotputernicul a sădit o grădină.” 


Francis Bacon 


Originea lor, după civilizații si continente 


? 


Primele date serioase pe care le avem despre originea plantelor cultivate provin din minunata 
carte a lui Alphonse de Candolle’. În lucrarea sa, pentru a regăsi originea unei plante, autorul 
asociază cunoştinţe de arheologie, de istorie si de lingvistică. Nu ne putem abtine sa nu cităm 
un pasaj din cartea lui, despre topinambur: 


„Numele de topinambur pare să provină dintr-un substantiv real, sau presupus, din 
limbile americane. Termenul englez, Jerusalem artichoke, este o deformare a cuvântului 
italian girasole (floarea-soarelui), combinată cu o aluzie la gustul de anghinare al rădăcinii”. 


Aflăm astfel că barba-caprei? provine, ca denumire, din termenul italian sasse- 
frica: „care freacă pietrele”. Alphonse de Candolle a fost primul care a descoperit originea 
cartofului, pe care îl diferențiază clar de batata si de cartoful dulce. Înaintea lui, alti autori 
considerau că o asemenea lucrare este pur si simplu imposibilă. Astfel, la începutul secolului 
al XIX-lea, Alexander von Humboldt? scria: 


„Originea, prima patrie a plantelor celor mai folositoare pentru om, care îi sunt 
alături din cele mai îndepărtate vremuri, este un mister la fel de greu de pătruns ca acela 
al domesticirii animalelor (...). Nu stim in ce regiuni au apărut spontan grâul, orzul, ovazul 
sau secara. Plantele care constituie bogăția naturală a tuturor locuitorilor de la tropice: 
bananierul, arborele de papaya, maniocul sau porumbul, nu au fost niciodată găsite in stare 
sălbatică. În aceeaşi situație se găseşte şi cartoful.” 


botanist elveţian din secolul al XIX-lea, căruia i se datorează primele legi ale nomenclaturii botanice; a scris şi o carte 
despre originea plantelor cultivate - TEI 

în franceză salsifis — TEI 

Chiar si un om ca Darwin împărtășea aceeaşi opinie la sfârşitul secolului al XIX-lea. 
De-abia la începutul secolului XX lucrările lui Alphonse de Candolle şi-au câştigat adepţi, 
graţie lui Vavilov’. De atunci, s-au făcut progrese enorme, foarte bine rezumate în cartea 
lui Harlan: care oferă, pentru fiecare continent, o listă bogată, chiar dacă nu completa, cu 
majoritatea speciilor comestibile cultivate de către om. 


Când studiem originea unei specii de plante comestibile, cea mai mare dificultate 
tine de transformarea radicală a plantei, în urma cultivării ei de către om. De pildă, pentru 
a observa că Zea mexicana este un stramos al porumbului, e nevoie de perspicacitatea unui 
botanist experimentat. La această provocare se mai adaugă una: transportul plantelor de 
către oameni în timpul cuceririlor. Ideea lui de Candolle de a se bizui şi pe alte discipline 
pentru a regăsi originea vegetalelor cultivate de noi s-a dovedit a fi singura metodă valabilă. 


Ca să rezumăm cât mai clar cu putinţă datele pe care le avem despre originea acestor 
plante, putem reţine observaţiile următoare: 


Cu excepţia ciupercilor de cultură, toate plantele cultivate de om sunt fanerogame*. 
Astfel, noi nu cultivăm, ca alimente, nici alge, nici muşchi, nici licheni, nici ferigi. 


Plantele cultivate se împart în cincizeci şi cinci de familii diferite şi nu aparţin unei 
singure categorii anume. Totuşi, contribuţiile fiecărei familii sunt foarte diferite. Astfel, 
anumite familii nu au furnizat decât o singură specie comestibilă: orhideele, de exemplu, 
nu ne-au dat decât vanilia; familia Tropaeolaceae, doar condurul-doamnei; iar familia 
Passifloraceae, numai fructul pasiunii. Există două mari familii dominante în alimentaţia 
noastră: gramineele, care furnizează douăzeci şi nouă de cereale, plus trestia de zahăr, şi 
leguminoasele, care dau patruzeci şi una deplante cu seminţe, tuberculi sau păstăi comestibile. 
Preponderenta alimentelor din prima familie se datorează faptului că gramineele sunt 
singurele plante care nu contin factori toxici anti-nutritionali, altfel spus: pot fi mâncate in 
cantitate mare, fără risc de intoxicație. De aceea, toate gramineele au constituit un aliment 
de bază pentru primele civilizaţii agricole: mei chinezesc şi orez în Asia; grâu, secară, orz 
şi ovăz în bazinul mediteranean; mei perlat şi sorg în Africa; mei şi porumb în America. 
Atunci când lipsesc legumele şi carnea, omenirea se poate orienta uşor spre cereale ca să-şi 
astâmpere foamea. Un alt avantaj al gramineelor, dar care nu le aparţine numai lor: boabele 
se conservă foarte bine şi permit astfel depozitarea pe termen lung. 


Importanţa leguminoaselor în alimentaţia omului ţine de faptul că aceste plante au 
realizat o simbioză cu o bacterie care fixează azotul din atmosferă: rhizobium (vezi ciclul 
azotului în capitolul precedent). Această particularitate le face să aibă un conţinut deosebit 
de ridicat de azot, deci de proteine. Iar o mare problemă pentru primii cultivatori era tocmai 
lipsa de proteine, din cauză că domesticirea animalelor era încă un lux, iar carnea ajungea 
în mare parte la preoţi, prin sacrificii religioase. Aristocratii, chiar dacă preferau carnea 
de vânat, luau şi ei o cotă parte. Asa că, de regulă, carnea era rară în alimentaţia primilor 
cultivatori; prin urmare, sursa lor principală de proteine rămâneau leguminoasele, care se 


4 botanist, biolog, geograf şi genetician sovietic, autor al unei lucrări despre teoria originii plantelor agricole - TEI 
5 Crops and Man, lucrare publicată în 1975 de către botanistul şi agronomul american Jack Harlan - TEI 

regăsesc şi ele în toate civilizațiile vechi: soia şi fasole mung* in Asia; linte, bob, năut si 
mazăre în bazinul mediteranean; dolic, fasolita şi fasole bambara in Africa; fasole, arahide 
si lupin în America. 


Celelalte familii de plante care au o contributie majora in alimentatia umana sunt: 
solanaceele care, prin optsprezece specii, furnizeaza fructe, mirodenii si tuberculi, in frunte 
cu faimosul cartof; cruciferele, din care omul cultiva treisprezece specii, comestibile, cum ar 
fi varza, sau oleaginoase, ca rapita; cucurbitaceele, cu treisprezece specii, precum bostanul 
sau castravetele; rozaceele care, prin cele unsprezece specii, ne oferă majoritatea fructelor, 
de la mere la cireşe; liliaceele, cu unsprezece specii, ne procură mai ales bulbii, ca usturoiul 
sau ceapa; umbeliferele, cu nouă specii, sunt o sursă de condimente, precum chimionul, sau 
de legume, precum morcovul; si, în sfârşit, araceele, care ne oferă opt specii de tuberculi, 
precum taro şi care se mănâncă în special la tropice. 


Continentele au contribuit în mod inegal la alimentaţia oamenilor. Astfel, majoritatea 
plantelor cultivate de către om provin din Orientul Apropiat, Asia şi America, în vreme ce 
Africa şi Oceania au furnizat puţine specii. Aceasta se datorează, mai mult ca sigur, faptului 
că în aceste două continente a predominat mai degrabă vânatul şi culesul, decât agricultura. 
Iar primii cultivatori, cu siguranță тапай de foame, au dat dovadă de o putere de inovaţie 
extraordinară în domesticirea speciilor de plante şi animale. În comparaţie cu ei, noi suntem 
categoric subdezvoltati pe plan inovativ, ba chiar suntem într-o regresie rapidă, dat fiind că, 
de patruzeci de ani încoace, alimentaţia noastră devine din ce în ce mai săracă în specii. Dar 
vom relua şi vom aprofunda această idee în ultima parte a capitolului. 


Descoperirea originii plantelor cultivate este dificilă şi din cauză că specii asemănătoare 
au fost selecţionate în diverse zone ale globului. De pildă ignama a fost cultivată în Africa, 
în Asia şi în America de Sud, iar bumbacul în Mexic, America de Sud, Africa şi India. 
Este, aşadar, foarte complicat pentru botanisti să regăsească originea speciilor cultivate. 
De exemplu, chiar şi astăzi specialiştii se contrazic între ei si nu pot descâlci itele în cazul 
diferitelor specii de fasole, cultivate simultan în America de Sud si America Centrală. 


Tabelul nr. 2 cuprinde o listă a câtorva dintre cele mai cunoscute plante cultivate. Ne 
oferă, într-o oarecare măsură, un mic rezumat rapid al originii plantelor cultivate, domeniu 
vast şi complex. Dacă Piaţa Comună are greutăţi în a se constitui, dacă oamenilor le este 
greu să se unească, acest tabel ar trebui să îi facă să înţeleagă că suntem cu toţii fii ai acestui 
pământ, căruia îi mâncăm roadele. În plus, dacă, aşa cum spun inteleptii hinduşi, omul 
gândeşte după cum mănâncă, atunci şi gândurile noastre ar trebui să se unească, de vreme ce 
alimentaţia noastră devine universală. Originea tuturor acestor plante ne dezvăluie şi faptul 
că, de-a lungul războaielor şi al cuceririlor, oamenii luau cu ei plante. Atunci când cucereau 
о tara, începeau, de asemenea, să îi mănânce şi fructele, practic asimilau tara respectivă şi 
erau asimilați la rândul lor. Astfel, ne putem imagina că originile noastre umane se vor topi 
în acelaşi spaţiu învăluit în ceaţă unde se pierd şi originile plantelor şi ale animalelor pe care 
le domesticim. 

Specie Origine Specie Origine 
Fructe 

Ananas America de Sud Lămâi Asia de Sud-Est 
Arbore de Cacao | America Centrală Mandarin Asia de Sud-Est 
Avocado America de Sud Măr Orientul Apropiat 
Bananier Asia de Sud-Est Migdal Orientul Apropiat 
Cais China Nuc Orientul Apropiat 
Capsun America Papaya America de Sud 
Cires Orientul Apropiat Par China 

Coacaz Europa Piersic China 

Coacaz negru Europa Portocal Asia de Sud-Est 
Cocotier Insulele din Pacific Prun Orientul Apropiat 
Grepfrut Asia de Sud-Est Smochin Orientul Apropiat 
Guava America de Sud Vanilie America Centrala 
Gutui China Vita-de-vie Orientul Apropiat 

Cereale 

Alac Orientul Apropiat Mei perlat Africa 

Amarant America Centrala Mei America Centrala 
Grau amidonier | Orientul Apropiat Mei chinezesc China 

Grau englezesc Orientul Apropiat Orez Asia de Sud-Est 
Grau moale Orientul Apropiat Orz Orientul Apropiat 
Grau persan Orientul Apropiat Ovaz Orientul Apropiat 
Grau spelta Orientul Apropiat Porumb America Centrala 
Grau-tare Orientul Apropiat Secara Orientul Apropiat 
Hrisca China Sorg Africa 

In Orientul Apropiat Susan Asia de Sud-Est 

Legume si alte plante 

Arahida America de Sud Morcov Orientul Apropiat 
Arbore de cafea | Africa Nap Orientul Apropiat 
Bob Orientul Apropiat Naut Orientul Apropiat 
Bumbac Africa si America de Sud Pepene galben Orientul Apropiat 
Cartof America de Sud Pepene verde Africa 

Cartof dulce America Centrală Piper Asia de Sud-Est 
Castravete Orientul Apropiat Praz Orientul Apropiat 
Ceai China Rapita China 

Ceapa Orientul Apropiat Ridiche Orientul Apropiat 
Dovleac America de Sud Rosie America Centrala 
Dovlecel America Centrala Rubarba China 

Fasole Africa si America de Sud Sfecla rosie Orientul Apropiat 
Floarea-soarelui | America Centrala Topinambur America de Sud 
Hasma China Trestie de zahar | Asia de Sud-Est 
Ignama Asia, America şi Africa Tutun America de Sud 
Laptuca Orientul Apropiat Telina China 

Linte Orientul Apropiat Usturoi Orientul Apropiat 
Lupin кеа о 2 Varza Orientul Apropiat 
Manioc America de Sud Vanata Asia de Sud-Est 
Mazare Orientul Apropiat 


Tabelul nr. 2 — Originea câtorva specii de fructe, cereale si legume cultivate. 


Nevoile plantelor: mediul și alimentaţia lor 


A cultiva o plantă înseamnă a o ajuta să se dezvolte, iar pentru aceasta este necesar să i se 
cunoască atât cerinţele de mediu, cum ar fi tipul de sol, climatul, altitudinea, cât şi nevoile 
nutritionale. În agricultură, putem renunţa, în anumite limite, la constrângerile legate de 
mediu, cum ar fi climatul, iar în acest sens există două căi posibile: înlocuirea mediului 
natural prin cultivarea în seră sau în straturi, de exemplu, sau schimbarea plantei, făcând-o 
mai precoce. În schimb, pare dificilă schimbarea calitativă a nevoilor nutritionale; nu putem 
acţiona decât cantitativ, crescând, de exemplu, nevoile de potasiu ale unei plante. Vom 
analiza separat aceste două aspecte. 


Mediul plantelor cultivate 


Nu este foarte uşor să îi dăm unei plante pe care o cultivăm mediul optim, deoarece acesta 
este alcătuit din trei componente principale, care nu sunt întotdeauna simplu de reunit: 
solul, clima şi plantele asociate. Din aceste trei componente, solul potrivit este cu siguranță 

cel mai dificil de obţinut. Din acest motiv, epoca noastră este atrasă de cultivarea în afara 
solului, pentru a scăpa definitiv de această constrângere. Totuşi, acest mic lux tehnologic nu 
este posibil decât într-o economie consumistă bogată şi nu va putea niciodată să hrănească 
întreaga omenire, care este încă supusă imperativului solului. În acest caz, înţelegem de 
ce am insistat, în primul capitol al cărţii de fata, asupra importanţei pe care o are pentru 
agricultor cunoaşterea solului. Aceasta, aliată cunoaşterii, foarte empirice încă, a cerinţelor 
plantelor, îi va permite să nu cultive leguminoase în soluri foarte grele (oxigenul este 
esenţial pentru dezvoltarea şi buna funcţionare a nodozitatilor radiculare care fixează 
azotul), sau usturoi în soluri foarte umede. De când îngrăşămintele sintetice fac minuni cu 
randamentele, mulţi cultivatori de legume au căutat soluri nisipoase, adică soluri inerte, 
care se comportă ca simple suporturi, pentru a cultiva acolo legume de câmp. Absența 
complexului argilo-humic în aceste soluri pur minerale a fost compensată de utilizarea 
masivă 51 în exces a îngrăşămintelor şi a produselor de tratare. Aceste soluri au produs fără 
probleme timp de circa douăzeci de ani, apoi lucrurile s-au complicat. Agenţii patogeni s-au 
multiplicat, deoarece în aceste soluri concurenţa microbiană nu era foarte intensă, având în 
vedere absenţa complexului coloidal, care este sursa tuturor schimburilor nutritive. Pentru 
a menţine agenţii patogeni la un nivel tolerabil, sunt aplicate doze tot mai mari de pesticide 
şi se ajunge până la sterilizarea completă a solurilor, între două culturi, cu ajutorul aburului, 
a bromurii de metil sau a dicloropropenului. Acest exemplu arată că nu putem considera solul 
ca un simplu suport, acesta fiind un element de sine stătător din mediul plantelor. Există 
totuşi cazuri în care unele soluri, chiar dacă sunt foarte bune pentru dezvoltarea armonioasă 
a unei specii de plante cultivate, nu vor putea fi folosite, deoarece produsele obţinute nu sunt 
aproape deloc utilizabile de către om. Astfel, morcovii cultivați într-un sol foarte pietros vor 
avea atâtea deformatii si fragmentari, încât la curăţare va fi nevoie de un munte de răbdare şi 
o grămadă de timp. Pentru a ajuta agricultorul să respecte constrângerea solului, ar trebui să 
putem dispune de o clasificare a solurilor în funcţie de tipurile de cultură, ca modelul lui Cato, 
şi de o clasificare a plantelor cultivate în funcţie de solul lor preferat. Aceste clasificări nu 
există, din păcate, iar agricultorul va trebui să se încreadă în empirismul său şi în experiența 
altora în acest domeniu. 


Clima ţării de origine a plantei este de asemenea importantă, dar omul poate miza pe un 
factor biologic esenţial: variabilitatea genetică. Aceasta, utilizată corespunzător în selecţie, 
poate ajuta omul să mărească aria de repartiție a unei specii. Selecţia are, bineînţeles, limitele 
sale şi nu putem face ca o specie tropicală să devină complet insensibilă la frig: porumbul şi 
fasolea degeră în continuare, chiar şi după cinci mii de ani de cultivare. Însă variabilitatea 
genetică poate permite ca o specie să devină mai precoce, adică să se coacă înainte de sezonul 
rece. Astfel s-au putut cultiva în Europa specii ca porumbul, tutunul sau inul. Un exemplu 
spectaculos al scurtării ciclului vegetativ este acela al grâului de primăvară, obţinut de către 
geneticienii nord-americani. Particularitatea acestui grâu este că nu are nevoie de o perioadă 
rece pentru a incolti. Cu rădăcini mai scurte decât grâul de iarnă, are randamente mai slabe, 
dar permite întinderea zonei de cultură a grâului spre nord. 

De asemenea, selecţia genetică ne permite să modificăm sensibilitatea plantelor la 
perioada de lumină, adică la lungimea zilelor şi a nopţilor. De la o specie la alta, anumite plante 
îşi încep ciclul de reproducere în funcţie de lungimea zilei sau de temperatură. În general, 
copacii din regiunile reci inmuguresc în funcţie de lungimea zilei; este cazul stejarului, de 
exemplu. Prin urmare, aceste specii nu se lasă înşelate de o lună februarie prea caldă. În 
regiunile ecuatoriale, unde zilele şi nopţile au aceeaşi durată pe tot parcursul anului, plantele 
sunt sensibile la temperatură. În aceste condiţii, acomodarea lor, mai ales a celor anuale, în 
regiunile noastre, pune probleme. Într-adevăr, aceste plante nu apucă să se coacă şi pot chiar 
înflori din nou dacă toamna este blândă. Recolta devine atunci imposibilă, iar geneticianul 
trebuie să practice o selecţie îndelungată pentru a mări aria culturii acestor plante. 


Ultimul factor, cel mai greu de stăpânit, legat de mediul plantelor, este acela al altor 
plante cultivate care le succed (rotaţie) sau саге le însoțesc (asociere). Probabil, din cauză са 
este extrem de dificil, acest factor a fost cel mai neglijat de agronomie, până într-atât încât 
nu a mai fost luat în seamă în cazul monoculturilor fără rotaţie. Modelele grâu peste grâu, 
sau porumb peste porumb, reprezintă însăşi negarea importanţei acestui factor de mediu în 
creşterea armonioasă a plantelor cultivate. Vom încerca să abordăm succint acest subiect 
vast impartindu-l în două aspecte: rotația şi asocierea. Rotatia se menţionează şi în tratatele 
cele mai vechi despre agricultură. Cu toate acestea, de-abia în lucrările lui Bernard Palissy* 
măsurile exacte ale randamentului ne-au arătat adevărata importanţă a acesteia. De atunci, 
numeroase studii au confirmat aceste rezultate şi au arătat că întotdeauna randamentele sunt 
mai mari în sistemele de rotaţie. Explicaţiile acestui fenomen rămân ipotetice; nimeni nu а 
putut demonstra rolul vreunui anumit factor. Prezentăm aici ipotezele noastre personale 
despre efectul benefic al rotatiilor, care se rezumă la trei fenomene: exigenţele nutritive ale 
plantelor, îmbunătăţirea structurii solului prin rădăcini şi lupta împotriva parazitilor. Să 
vedem pe rând cele trei ipoteze. 


Speciile cultivate nu au toate aceleaşi cerinţe nutritive, care depind de fiziologia lor. 
Astfel, de exemplu, sfecla roşie are nevoie de mult potasiu, dar nu şi de azot; ar fi bine, deci, 
să fie cultivată înainte de grâu, pentru că acesta nu cere mult potasiu, însă are nevoie de azot. 
La fel, rapita cere sulf şi azot, dar mai putin potasiu sau fosfor. Astfel, cunoscând fiziologia 
plantelor cultivate, agricultorul poate alterna mai bine speciile, pentru a nu goli niciodată 
rezervorul solului şi pentru a permite microbilor să aducă elementele necesare. Să ne 
imaginăm, de exemplu, un agricultor care ar vrea să planteze rapita după rapita, fără rotaţie; 
solul său ar pierde foarte repede tot sulful asimilabil. Într-adevăr, cum am văzut în capitolul 
precedent, microbii sunt cei care aduc sulful sub formă de sulfat asimilabil de către plante. 
Însă viteza funcţionării microbilor este mai mică decât viteza de absorbţie a sulfatului de 
către rapita, plantă care necesită foarte mult sulf. Acest decalaj între producerea de sulfat de 
către microbi şi absorbţia aceloraşi sulfați de către plantă, va duce foarte repede la epuizarea 
nu a sulfului din sol, pentru că rezervele de sulf sunt abundente (între cinci sute de kilograme 
şi trei tone la hectar), ci a sulfatului. Printr-o rotaţie, adică prin cultivarea în anul următor 


6 savant polivalent şi artist francez din secolul al XVI-lea - TEI 

a unei plante precum grâul, care nu necesită mult sulf, agricultorul le va permite microbilor 
din sol să refacă stocurile de sulfat, reechilibrând astfel solul. 


În afară de aspectul elementelor nutritive, rotația prezintă şi un alt interes, datorat 
acţiunii sistemelor radiculare asupra solurilor. În funcţie de specii, sistemul radicular va 
fi abundent şi va lăsa după cultură multe materii organice favorabile unei bune structuri 
a solului, sau va fi puţin dezvoltat. Astfel, lucerna lasă şase tone de rădăcini la hectar, în timp 
ce sfecla nu lasă decât opt sute de kilograme. Intelegem astfel de ce este important să alternăm 
culturile pentru a menţine materia organică în soluri. În afară de volumul lor, rădăcinile au 
comportamente diferite; anumite specii, ca lucerna, se afundă foarte mult, ceea ce permite 
aerarea profilului solului şi croirea unor căi de trecere pentru rădăcinile plantelor următoare 
şi pentru microbi; alte specii, ca porumbul, rămân la suprafaţă. Invers, lucerna usucă solul, 
în timp ce porumbul îi lasă apa. Prin urmare, rotația lucernă-porumb este necesară pentru 
sol din ambele privinţe. De asemenea, o cultură poate avea un dublu rol protector, prin 
rădăcinile sale; este cazul pajistii. Oricine a smuls o tufa de iarbă a putut constata două 
lucruri: pe de o parte, tufa rezistă la smulgere şi iese cu o masă mare de pământ, iar pe de alta 
parte, pământul scos odată cu rădăcinile este plin de cocoloaşe şi bine aerat. Acest simplu 
experiment ne ajută să înţelegem importanţa policulturii asociate cu creşterea animalelor 
care, prin rotația culturi-pajisti, permite asigurarea unei bune perenitati a solurilor. 


În fine, ultimul motiv, dar nu şi cel din urmă, pentru care rotatiile sunt importante, 
este lupta împotriva parazitilor şi a buruienilor. Alternând plantele cu fiziologii şi din familii 
botanice foarte diferite, evităm înmulţirea necontrolată de la un an la altul a parazitilor 
plantelor. Astfel, în grădinile de legume, se practică alternarea tipurilor de plante: plantele 
cu frunze (salată, spanac) sunt urmate de plante cu rădăcini (morcov, barba-caprei), apoi 
de plante cu boabe (fasole, mazăre). În plus, se asigură şi alternarea familiilor. Nu se pune 
morcovul, plantă rădăcinoasă, în urma telinei, plantă cu frunze, deoarece ambele legume 
fac parte din aceeaşi familie, a umbeliferelor. La fel se întâmplă 51 cu varza, plantă cultivată 
pentru frunze, şi ridichea, rădăcinoasă, care sunt amândouă crucifere. Urmând aceste reguli 
de rotaţie, vom evita astfel parazitii şi tratamentele cu pesticide. 


De asemenea, rotația ajută la lupta împotriva buruienilor, deoarece fiecare specie de 
plantă cultivată necesită o anumită pregătire şi o prelucrare a solului, care vor fi favorabile 
germinării şi dezvoltării unui tip de plante parazite. Cine obişnuia să meargă la ţară în 
Franţa înainte de 1960, îşi aminteşte de lanurile de grâu presărate cu albăstrele, margarete 
şi maci, de câmpurile de sfeclă pline de măcriş, ciulini şi spanac sălbatic, de păpădiile şi 
părăluţele răspândite pe pajişti. Prin alternarea plantelor care trebuie săpate (sfeclă, cartof) 
cu cerealele, evităm înmulţirea buruienilor de acelaşi fel, de la un an Ја altul. Altfel, invazia 
lor ar duce în final la sufocarea culturii. Datorită rotației, putem limita folosirea pesticidelor 
şi a erbicidelor, ceea ce este un câștig economic pentru agricultor şi un avantaj pentru 
sănătatea plantelor şi a consumatorilor. 


Din păcate, exodul rural şi căutarea unei productivitati optime i-au facut pe exploatatorii 
agricoli să renunţe la rotaţie. Monocultura fără rotaţie tinde să devină o regulă şi putem 
vedea în Franţa zone în care se cultivă porumb sau grâu pe aceleaşi parcele, în fiecare an, 

de treizeci de ani încoace. Desigur, aceste culturi necesită aporturi de îngrășăminte, pe care 
microbii nu mai au timp să le dizolve, şi tratamente cu pesticide, pentru a lupta împotriva 
parazitilor. Consecințele abandonului rotatiilor se fac simţite crunt asupra mediului, ca 
urmare a utilizărilor masive de îngrăşăminte şi de pesticide. Şi totuşi, cum spunea Sully: 
„Aratul şi păşunatul dau hrana de căpătâi a Franţei”. Acestea permit alternarea armonioasă 
a culturilor şi a pajiştilor de pasunat, evitând astfel contaminarea solurilor şi a animalelor, 
şi permit, datorită bălegarului produs de animale, hrănirea microbilor din sol, care vor 
hrăni, la rândul lor, plantele cultivate. Însă astăzi nu mai urmăm regulile înțelepte, rotația 
ne oboseşte, rotația ne plictiseşte, schimbarea nu mai este acceptabilă într-o civilizaţie 
care visează la omogenitate şi la reţete practice. Vrem să ne miscam repede, ritmul vieţii 
este prea lent pentru noi, ne fascinează cel al maşinilor. Vrem grâu care să crească la fel de 
repede ca zgârie-norii, vaci care să producă lapte aşa cum produc minele cărbune. Ciudat 
secol, care nu ştie să facă distincţia între maşină si fiinţele vii. Când пе vom trezi din acest 
vis mecanic, vom redescoperi ritmul anotimpurilor, vom respecta complexitatea creatoare 
a vieţii. Rotatia este rezultatul unor observaţii seculare făcute de ţărani. Când oamenii vor 
înţelege că este esenţială din trei motive, pentru că îmbunătăţeşte structura solurilor, este un 
mijloc de a profita de ritmul microbilor şi luptă eficient împotriva parazitilor şi a buruienilor, 
rotația va deveni din nou o practică agricolă în secolul viitor. 


Să vedem acum domeniul cel mai puţin cunoscut în ceea ce priveşte plantele noastre 
cultivate, şi anume sociologia lor. Aşa cum oamenii se grupează în societăţi pentru a beneficia 
de vechea zicală care spune că unde-s mulţi, puterea creşte, la fel şi plantele se asociază 
între specii pentru a utiliza şi a se adapta cel mai bine la mediul lor. Ştiinţa care se ocupă 
de asocierile vegetale, fitosociologia, este încă foarte tânără şi de-abia de curând a început 
să se intereseze de plantele cultivate. Prin urmare, există un decalaj enorm între cunoştinţe 
şi practică. Si totuşi, sociologia plantelor este pasionanta. Ea ne învaţă că anumite specii se 
urăsc, fasolea şi ceapa de exemplu, în timp ce altele se stimulează reciproc, ca usturoiul şi 
căpşuna. Asocierea a două plante poate fi benefică ambelor specii, ca în cazul morcovului şi 
al prazului, care îşi vânează unul altuia parazitii. De asemenea, o asociere de specii îl poate 
ajuta pe agricultor să lupte împotriva climei imprevizibile. Astfel, până în secolul al XIX-lea, 
agricultorii amestecau mai multe specii de grâu pe acelaşi câmp, pentru a nu îşi pune toate 
ouăle într-un singur cos. Amestecul a trei specii (grâu de vară, grâu spelta şi grâu moale) 
era clasic, pentru că grâul de vară, cel mai productiv, dar si cel mai sensibil la secetă, dădea 
cel mai bun randament în cazul unui an favorabil. Grâul moale, mai rezistent la umiditate, 
dădea o recoltă bună în cazul unui an umed, iar grâul spelta, foarte rezistent la secetă, salva 
recolta în anii secetosi. Si celelalte cereale erau semănate în culturi asociate, adică speciile 
erau amestecate între ele. De exemplu, se putea amesteca grâul moale cu secara; orzul cu 
grâu moale şi secară; orzul cu ovăzul. Aceste culturi de specii asociate aveau trei avantaje: 
limitarea paraziţilor, reducerea riscurilor climatice şi, nu în ultimul rând, folosirea optimă 
a elementelor fertile din sol, datorită nevoilor fiziologice specifice ale fiecărei specii. 


O altă asociere veche, cea a pomilor fructiferi cu păşunile, avea două avantaje: evita 
propagarea parazitilor, care fac atât de dificilă pomicultura modernă și le oferea umbră 

animalelor care, odihnindu-se sub copaci, îi îngrăşau cu excrementele lor. O ştiinţă subtilă 
şi pasionantă, studiul asocierilor vegetale, va fi o parte integrantă din agrologia viitorului. 
Această ştiinţă, permitandu-ne în acelaşi timp să cunoaştem fertilitatea solurilor prin studiul 
asocierilor naturale şi să constituim asocierile cele mai favorabile pentru plantele cultivate, 
ne ajută să ne protejăm mediul si sănătatea. Respectarea asocierilor nu este utilă doar în 
agricultură, ci este fundamentală și în silvicultură, în amenajarea grădinilor şi a spaţiilor 
verzi. Să ne gândim mai întâi la pădure, atât de ameninţată pe pământ şi atât de prețioasă 
pentru echilibrul mediului. Pădurea are particularitatea de a fi formată din copaci, plante 
care au o mare longevitate si care vor rămâne în același loc timp de zeci, sau chiar sute de 
ani. Presupune, într-un fel, o absenţă a rotației. Natura a compensat această lipsă asigurând 
о mare diversitate de esențe forestiere. În pădurile noastre, se numără peste douăzeci de 
specii la hectar, iar în anumite păduri ecuatoriale, aproape o sută. Omul, cultivând păduri, 
a stricat acest echilibru prin practicarea monoculturii. Consecințele acestei practici se fac 
simţite în momentul de fata. Marile monoculturi de răşinoase europene suferă de boli şi 
dezechilibre. Monocultura copacilor este la fel de fragilă ca monocultura cerealelor fără 
rotaţie. Cea mai mică insectă, cea mai mică schimbare climatică, cea mai mică poluare 
acţionează ca picătura care umple paharul, distrugând echilibrul fragil al acestor păduri. 
Aceste fenomene sunt şi mai accentuate în cazul răşinoaselor, deoarece ele au fost plantate 
în afara zonei lor obişnuite de repartiție. Cum am văzut în capitolul despre sol, răşinoasele, 
din cauza materiei lor organice acidifiante, distrug solurile prin fenomenul de podzolizare, 
care corespunde unei lesivări de ioni pozitivi şi de humus în profil. Într-o sută de ani se poate 
astfel distruge un sol bogat, printr-o monocultură de duglaşi. Mii de hectare au devenit astfel 
necultivabile în întreaga Europă, în timp ce aceleaşi hectare, plantate cu o varietate de specii 
de foioase, ar fi oferit pământuri fertile şi ar fi constituit rezerve de sol foarte utile în această 
epocă, în care se distrug solurile planetei. Răşinoasele nu își au locul la câmpie; să le lăsăm în 
climatele extreme din zona boreală sau în vârf de munte, acolo unde nu pot creşte foioasele. 
Să păstrăm diversitatea esentelor şi în aceste regiuni: in loc să plantăm doar duglasi, sa 
amestecăm armonios molizi cu zade, pini şi brazi. Diversitatea ar trebui, de asemenea, să fie 
regula şi în pădurile de foioase ale viitorului, în care vor creşte fagi alături de stejari, frasini 
şi carpeni, artari şi cireşi sălbatici. Această alternanță, amestecul de specii de copaci trebuie 
de asemenea practicate şi pentru parcurile de agrement, gardurile vii şi spaţiile verzi. Moda 
actuală pentru gardurile vii, alcătuite dintr-o singură specie, ca laurocireşul, lemnul-câinesc 
şi chiparosul, dăunează echilibrului şi sănătăţii acestor garduri. Observăm, de câţiva ani, că 
gardurile vii suferă de numeroase boli şi se usucă frecvent, iar acest lucru este cauzat în parte 
de monocultura care le-a slăbit. Alternand speciile, foioase şi răşinoase, arbuști cu flori şi cu 
spini, obținem nu doar un efect decorativ superior, ci şi o stare de sănătate generală mult 
mai bună. Diversitatea este o sursă de sănătate, e valabil atât pentru alimentaţia noastră, cât 
şi pentru cultura arborilor. 


În pomicultură, alternanţa şi asocierea speciilor sunt de asemenea factori de reuşită 
a unei livezi. Ideal ar fi să nu avem pomi din aceeaşi specie unul lângă altul, dar nu este 
mereu posibil, din motive economice. Prin urmare, alternarea speciilor pe rânduri este 
o variantă acceptabilă pentru sănătatea livezii. Un rând de persici la fiecare trei sau patru 

rânduri de vie este o asociere foarte favorabilă pentru ambele specii. Acesta este un vast 
domeniu de cercetare, care ar merita să fie dezvoltat căutând asocierile cele mai favorabile 
de pomi fructiferi. Sistemele de asociere tradiţionale, rezultate din observaţii empirice 
milenare, ar merita să ће studiate prin prisma științei. Uimitoarele grădini familiale din 
Indonezia reprezintă un bun exemplu de asociere complexă, care ar trebui aprofundat. În 
loc să taie copacii pentru a face loc culturilor, javanezii păstrează copacii pe lângă casă, 
pentru a se bucura de umbra lor. Casa poate fi chiar construită în jurul unui copac înalt, care 
răcoreşte curtea cu umbra sa. Pe măsură ce ne îndepărtăm de casă, înălţimea copacilor scade. 
Astfel, imediat lângă clădire, vom găsi copaci de peste zece metri înălţime, păstraţi pentru 
producerea lemnului (albitie sau parkia) sau pentru alimentaţie (cocotier). Mai departe, este 
zona copacilor cuprinşi între cinci şi zece metri si care dau fructe pentru familie: jacquier, 
guava, lansium. Îndepărtându-ne în continuare de casă, întâlnim copaci cu înălţimea între 
doi şi cinci metri, adică bananieri şi arbori de papaya. Urmează plantele destinate producerii 
de alimente, care au unul sau doi metri înălțime: manioc, ignama, marantă. În fine, etajul 
inferior: plante aromatice, legume, cartof dulce, taro etc. Etajele se pot suprapune în zonele 
bogate în lumină. La această asociere complexă de copaci şi legume, se adaugă păsările 
domestice şi micul iaz in care se varsă fosa septică ce hrăneşte peştii. Prin urmare, sunt 
amestecate plante şi animale, asigurând astfel autonomia familiei, atât pe plan alimentar, 
cât şi medicinal (plante medicinale, magice şi estetice), sau decorativ (trandafir, hibiscus, 
plumeria). 


Toate aceste exemple ne arată cât de important este să dezvoltăm şi să îmbunătăţim 
sistemele asociative, cu ajutorul progreselor din domeniul geneticii şi al unei cunoașteri 
ştiinţifice mai aprofundate a acestor asocieri de plante. La urma urmei, sociologia plantelor 
este un domeniu de cercetare imens, deschis agrologiei de mâine. Respectarea şi înţelegerea 
legilor sociologice ale plantelor ne vor permite să le cultivăm mai bine si să le crestem într-o 
state de sănătate benefică atât pentru agricultori, care, nemaifolosind tratamente chimice, 
vor putea face economii, cât şi pentru consumatori, care vor mânca legume mai sănătoase şi 
mai echilibrate. 


Миша plantelor cultivate 


Ca toate organismele vii, şi plantele sunt formate din atomi, sau folosesc atomi care provin 
din planeta Pământ. Însă ceea ce diferenţiază plantele de celelalte organisme vii, în afară 
de microbii autotrofi, este particularitatea lor de a-şi putea extrage elementele nutritive din 
cele două surse de materii terestre: atmosfera şi solul. E ceea ce am văzut în tabelul nr. 1 
despre îmbinarea dintre energie şi materie, realizată de plante şi microbi. Noi, mamiferele, 
împreună cu suratele noastre, animalele, suntem incapabili să ne extragem substanţele 
hrănitoare din aceste două surse, fiind de aceea nevoiţi să mâncăm legume sau carne pentru 
a ne fabrica celulele corpului. 

În cazul plantelor, acţiunea de a-şi extrage alimentele din atmosferă sau din sol 
presupune utilizarea unor organe foarte diferite. Pentru a se hrăni din atmosferă, care nu 
conţine decât atomi uşori, capabili să se amestece şi să se omogenizeze rapid, plantele folosesc 
frunze netede şi plate, susţinute de ramuri sau de tulpini. Pe de altă parte, pentru a se hrăni din 
solul care conţine atomi grei şi foarte puţin mobili, folosesc rădăcini numeroase şi încâlcite 
ca o chica. Pe scurt, putem spune că atomii usori din aer sunt cei care vin spre frunze, în timp 
ce rădăcinile sunt nevoite să se îndrepte către atomii imobili din sol. Frunzele sunt suprafeţe 
plane care se lasă agale mangaiate de vânt; rădăcinile sunt mici cârcei mobili şi numeroşi, 
care îşi caută substratul nutritiv în opacitatea solului. Cele două strategii, a frunzelor şi 
a rădăcinilor, se pot rezuma la aşteptare, respectiv acţiune. Iar biologia îi dă aici peste nas 
civilizaţiei noastre ingenioase, pentru că aşteptarea calmă a frunzelor le asigură peste 95% 
din elementele constitutive ale plantelor, în timp ce acţiunea greoaie a rădăcinilor le asigură 
sub 5%. Această mică reflecţie s-ar încadra foarte bine într-o dezbatere filozofică privind 
usurimea şi greutatea, cugetarea şi acţiunea, sau într-o dezbatere religioasă privind aşteptarea 
în rugăciune şi acţiunea misionarilor. Să revenim, totuşi, la nutriția plantelor, din moment 
ce acesta este subiectul nostru. Dacă stăm puţin să ne gândim, vom înţelege că e absolut 
logic faptul că atmosfera e principala sursă a elementelor constitutive ale organismelor vii. 
Într-adevăr, ea prezintă două caracteristici: uşurime şi omogenitate, care o fac să fie un 
mediu ideal. Atmosfera e formată doar din atomi usori: plumbul, aurul sau platina nu intră 
în compoziţia gazelor atmosferice. Dintre aceşti atomi uşori, patru sunt cei care formează 
grosul materiei vii: carbonul, oxigenul, azotul şi hidrogenul. Aceste patru elemente atomice 
de bază sunt cele mai uşoare, capabile de a forma legături foarte puternice. Datorită acestui 
fapt, corpurile noastre sunt atât solide, cât şi uşoare. Dacă plumbul ar înlocui carbonul în 
organismul uman, viaţa noastră ar fi foarte diferită. Omogenitatea şi amestecarea intensă 
a atmosferei reprezintă un alt avantaj, pentru că permit funcţionarea rapidă a ciclurilor 
acestor patru elemente. Dioxidul de carbon, emis prin respiraţie, este imediat amestecat în 
atmosferă şi poate fi astfel folosit rapid de către plante. Vedem că natura este bine făcută, 
cum spune o vorbă populară, din moment ce elementele de bază care constituie materia vie 
sunt accesibile imediat, în timp ce restul elementelor, care nu reprezintă decât o mică parte 
din corpurile vii, sunt conţinute într-un mediu greoi, şi anume solul. 


Acum că ştim de unde şi cu ce organe isi procură plantele elementele de care au nevoie, 
trebuie să ne uităm puţin la aceste elemente. Tabelul nr. 3 ne arată un lucru interesant: 
compoziţia scoarţei terestre şi cea a atmosferei sunt foarte diferite de compoziţia plantelor sau 
a corpului uman. Particularitatea plantelor este deci că îşi extrag foarte selectiv elementele 
de care au nevoie. Fiintele umane, care îşi iau atomii din plantele şi din animalele pe care le 
mănâncă, au o compoziţie foarte apropiată de cea a alimentelor lor; deci capacitatea lor de 
selecţie nu are nevoie să fie la fel de mare ca a plantelor. Selectivitatea nutritiei plantelor ne 
sugerează cât de complexe sunt sistemele de absorbţie pe care le foloseşte lumea vegetală 
pentru a se îmbogăţi cu anumite elemente, şi nu cu altele. Unele dintre aceste mecanisme 
rămân încă putin cunoscute şi nu se bazează decât pe ipoteze adesea hazardate. Şi totuşi, aceste 
mecanisme de absorbţie fac parte din reacţii biologice fundamentale. Fără particularitatea 
absorbției, lumea ме nu s-ar fi putut niciodată diferenţia de mediul în care se dezvoltă. 

Datorită selectivitatii, din cele o sută şase elemente care constituie planeta Pământ, doar 
treizeci şi patru sunt necesare pentru viata 51 numai şaisprezece sunt absolut indispensabile 
pentru plante. Tabelul nr. 4 ne arată aceste treizeci şi patru de elemente de care au nevoie 
plantele, împărțindu-le în două mari categorii: cele care provin din atmosferă si cele саге 
provin din sol. Prima observaţie, pe care o putem face dacă ne uităm la acest tabel, este 
că planta se hrăneşte cantitativ din atmosferă şi calitativ din sol. Un număr foarte mic de 
elemente din atmosferă formează grosul materiei vegetale uscate; numeroase elemente din 
sol formează foarte puţină materie vegetală. Această observaţie este importantă, pentru că ne 
arată defectul agronomiei actuale care, cu ajutorul îngrăşămintelor, hrăneşte doar cantitativ 
plantele, din sol, ceea ce contravine fiziologiei lor. O altă remarcă pe care o putem face este 
că solul le furnizează plantelor două tipuri de elemente: elemente non-constitutive, pe care 
planta le împrumută şi le dă înapoi la sfârşitul culturii, şi elemente constitutive, care intră în 
compoziţia moleculelor organice ale vegetalelor. 

Elementele care provin din atmosferă: 
Reprezintă între 92 şi 98% din greutatea substanţei uscate a plantelor. 


e д elementevitale si constitutive: carbon, oxigen, hidrogen $1 azot. 


Elementele care provin din sol: 
Reprezintă între 2 şi 5% din greutatea substanţei uscate a plantelor. 
• 12 elemente vitale, din саге: 
2 non-constitutive: potasiu şi clor 


10 constitutive: fosfor, bor, calciu, magneziu, sulf, fier, mangan, molibden, 
cupru, zinc. 


• 18 oligoelemente accesorii sau cu rol putin cunoscut, din care: 


4 non-constitutive: litiu, sodiu, rubidiu, cesiu. 


14 constitutive: fluor, siliciu, seleniu, cobalt, iod, strontiu, bariu, aluminiu, 
vanadiu, staniu, nichel, crom, beriliu, brom. 


Tabelul nr. 4 — Elementele atomice care formează organismele vii sau participă la 
metabolismul acestora. 


Acum că am văzut originea atomilor care constituie plantele, trebuie să stim sub ce 
formă şi pe ce căi pătrund aceşti atomi în plante, pentru că, de fapt, plantele nu se hrănesc 
doar cu atomi, ci şi cu molecule, adică grupuri de atomi. Să vedem mai întâi cele patru 
elemente care provin din atmosferă. Carbonul şi oxigenul, care reprezintă ele singure 88% 
din compoziţia vegetalelor, provin din dioxidul de carbon, format dintr-un atom de carbon 
şi doi atomi de oxigen. Intrarea dioxidului de carbon în compoziţia plantei se face datorită 
reacției numită fotosinteză, care permite integrarea carbonului şi a oxigenului din dioxidul de 
carbon în structura unei glucide. Hidrogenul, care reprezintă 6% din compoziţia vegetalelor, 
provine din descompunerea apei de ploaie în oxigen care se degajă şi în hidrogenul ce se 
integrează în țesuturile plantelor. Această descompunere are loc în timpul fotosintezei $1 
rămâne, de altfel, un mister pe care cercetătorii tare ar vrea să îl dezlege, pentru a obţine 
oxigen şi hidrogen la preţ mic şi în cantităţi mari. În plus, apa furnizează şi oxigenul care 
intră în compoziţia plantelor. În fine, azotul, după cum am văzut în schema nr. 5, provine 
din atmosferă, datorită unor microbi foarte speciali care sunt capabili să transforme azotul 
gazos în amoniu. Acesta din urmă intră direct în compoziţia leguminoaselor, sub formă de 
aminoacid, sau este transformat în nitrat de către microbii din sol, fiind apoi absorbit de 
alte plante. 

Să vedem acum elementele care provin din sol. Sunt cele mai numeroase şi se împart în 
două grupuri: elemente non-constitutive şi constitutive. Primele, ionii mono-atomici, sunt 
singurele care nu trec prin ciclurile microbiene, ci intră în plantă sub formă atomică. Sunt 
simpli transportatori de energie si, ca atare, sunt Împrumutați din sol de către plante şi 
înapoiaţi la sfârşitul ciclului. Unii sunt incarcati pozitiv, cum ar fi potasiul, sodiul şi litiul. 
Clorul este încărcat negativ. Deşi plantele au, în funcţie de specie, o preferinţă pentru 
potasiu sau pentru sodiu, ele pot primi ceilalţi ioni pozitivi în urma creşterii. Astfel se poate 
creşte o plantă având drept sursă de încărcătură pozitivă doar litiu sau rubidiu. Invers, 
elementele constitutive ale plantelor care provin din sol nu intră sub formă atomică, la fel 
ca cele din prima categorie, ci sub formă oxidată sau chelatizată. Transformările sunt făcute 
prin acţiunea microbilor din sol, care aduc sub formă asimilabilă aceste elemente luate din 
roca mamă sau din humus. Astfel, toate celălalte elemente din sol vor intra în plante pe cale 
microbiană. Fosforul va fi oxidat în fosfat, sulful în sulfat, de exemplu, iar aceste reacţii de 
oxidare a elementelor din sol pot fi efectuate de către o microfloră uneori foarte specifică. 
Alte elemente, cum sunt fierul, manganul, borul, molibdenul, sunt chelatizate. Chelatii 
sunt substanţe organice complexe formate în sol de către microbi. Astfel, bacteriile din sol 
asociază fierul fie cu un acid organic, cum ar fi acidul acetic pentru a forma acetatul de fier, 
fie cu acizii humici ai humusului. Aceste forme asimilabile ale fierului vor putea fi absorbite 
de către plante. În jur de cincisprezece oligoelemente importante din sol pătrund astfel sub 
formă organică în plante. Această constatare ne permite sa desfiintam o prejudecată solidă, 
aceea că lumea vegetală ar avea o alimentaţie pur minerală. Plantele nu sunt capabile să 
absoarbă fier sau bor mineral, absorbţia acestora se datorează rolului chelator al microbilor. 
Înţelegem astfel de се carentele apar tot mai frecvent în cadrul culturilor din care lipseşte 
bălegarul necesar vieţii microbiene. Vom dezvolta mai pe larg acest aspect în capitolul 
despre fertilizare, pentru că prejudecata privind alimentaţia pur minerală a plantelor este 
aproape la fel de bine înrădăcinată ca şi teoria generaţiei spontane din secolul al XIX-lea. Iar 
prejudecățile stau întotdeauna la baza blocajelor de gândire şi a greşelilor de practică. 


Înainte de a încheia subiectul nutritiei plantelor, trebuie să discutăm despre un element 
care nu face parte din compoziţia plantelor, dar care serveşte drept mijloc de transport 
pentru elementele nutritive din lumea vie: este vorba despre apă. Fără apă, nu există culturi, 
deserturile fiind о bună mărturie in acest sens. Oriunde țesutul vegetal e viu, e traversat de 
apă. Acest lichid al vieţii nu părăseşte elementele vegetale decât în momentul maturizării 
la plantele anuale şi în centrul întărit al trunchiului copacilor cu frunze. Apa vine din cer, 
scaldă rădăcinile şi urcă din nou prin sevă la plante. Pentru a absorbi apa, rădăcinile au 
două strategii. Fie o absorb prin perii absorbanti, fie prin filamentele micorizelor, ciuperci 
simbiotice care trăiesc în rădăcinile plantelor si participă la absorbţia elementelor din sol 
în schimbul zaharului din rădăcină. În cazul copacilor, absorbţia apei nu se face decât prin 
micorize. Din acest motiv, orice atac împotriva microflorei forestiere poate avea repercusiuni 
dramatice asupra copacilor. 


Această prezentare, poate prea succintă, a nutritiei plantelor, ne-a arătat patru fenomene 
foarte importante pe care trebuie să le reținem. În primul rând, plantele extrag o mare parte 

din alimentele lor din atmosferă si o cantitate foarte mică din sol. În al doilea rând, toate 
elementele care intră în compoziţia plantelor şi care provin din sol devin asimilabile în urma 
acţiunii microbilor, care le oxidează sau le chelatizează. În al treilea rând, elementele care 
sunt luate direct din sol, fără a trece printr-o transformare microbiană, nu fac parte din 
compoziţia vegetalelor, ci sunt împrumutate din sol de către plante, fiind înapoiate la sfârşitul 
procesului de creştere. În fine, în al patrulea rând, apa este mijlocul de transport al tuturor 
acestor elemente nutritive şi reprezintă, ea singură, peste 80% din greutatea vegetalelor 
proaspete. Aceste patru fenomene merită să fie înţelese si reţinute, pentru că ne vor fi foarte 
utile pentru a aborda capitolul important al fertilizării câmpurilor. Fără a cunoaşte aceste 
patru lucruri, nu putem fertiliza corect solul. 


Vom încheia cu schema nr. 6, care prezintă, într-o formă condensată, rolul fiecărui 
strat de pământ în alimentaţia şi dezvoltarea plantelor. Distingem aici două orizonturi de 
nutriţie: atmosfera şi orizontul B, apoi orizontul A, organic, pentru germinare şi, în fine, 
orizonturile minerale C şi D, care permit alimentarea cu apă. Să păstrăm această schemă 
în minte; ea ne arată că planta îşi are picioarele în pământ şi capul în cer. Planta realizează 
sinteza perfectă între teluric şi celest, în timp ce noi, bietii de noi, nu avem rădăcini, iar capul 
ne este prea plin de rațiune. 


Omul și plantele cultivate 


Omul cultivă plantele în scopuri numeroase şi variate. Plantele cultivate sunt o sursă de 
alimente, de substanţe medicinale, afrodiziace sau halucinogene şi, nu în ultimul rând, de 
produse utile pentru viaţa de zi cu zi (lemn de construcţii, fibre textile, cauciuc etc.). Fiecare 
plantă necesită, aşadar, un anumit tip de cultură care să îi permită cea mai bună calitate şi 
cea mai mare cantitate de substanţe căutate. Pentru a-şi atinge scopurile, cultivatorul are 
grijă să selectioneze plantele si să le asigure un mediu optim, câmpul. Dar înainte de toate 
aceste tehnici, la baza oricărui tip de agricultură se afla, la început, elementul sacru. Doar de 
aproximativ cincizeci de ani încoace, agricultura s-a desprins de dimensiunea spirituală. Să 
nu uităm, totuşi, că pentru toate civilizațiile agricole, plantele cultivate le fuseseră dăruite 
oamenilor de către zei, iar toate îmbunătățirile genetice sau tehnice erau, de asemenea, 
daruri divine. Din cei opt mii de ani de evoluţie a agriculturii, ştiinţa şi-a exercitat influența 
doar de un secol încoace, iar religia, asociată cu empirismul, a acţionat timp de şapte mii 
nouă sute de ani. E important să subliniem acest lucru, pentru că epoca noastră are tendinţa 
să dispreţuiască realizările spirituale şi empirice. Însă acestea sunt fundamentale; oamenii 
nu au aşteptat ştiinţa pentru a se putea hrăni şi am fi trufaşi şi pretenţioşi să dăm deoparte 
şapte mii nouă sute de ani de experienţe spirituale pentru o sută de ani de ştiinţă, chiar dacă 
această spiritualitate e calificată drept magie. Ştiinţa nu e atât de miraculoasă cât crede epoca 
noastră şi putem sublinia faptul că, într-o sută de ani, cercetătorii agronomi nu au domesticit 
nicio specie vegetală nouă, în ciuda progreselor enorme ale geneticii, care nu a făcut decât să 

Atmosferă: 
sursa plantei de carbon, oxigen, hidrogen și azot, 
adică între 92 şi 98% din greutatea sa. 


Sol: în fiecare orizont se desfăşoară 
o etapă fiziologică a plantelor. 


A. organic: orizontul germinării 
- microbii fabrică humusul care ге пе apa, 
- fauna aerează solul. 


B. organo-mineral: orizontul nutritiei 
- rădăcinile extrag cationii din complex, 
- microbii produc anionii. 


C. mineral: orizontul de alimentare cu apă, 
de nutriţie cu ajutorul microbilor și de sinteză a argilelor. 


D. roca mamă: penetrată la nivelul fisurilor 
şi transformată în argilă. 


Apă din pânza freatică pe care o caută 
plantele în zonele uscate. 


Schema nr. 6. - Zonele de alimentaţie a plantelor 


perfecţioneze o pricepere milenară, fără însă a crea nimic. Să fim obiectivi şi să recunoaştem 
valoarea abordării spirituale asupra lumii; aceasta ne permite să creăm şi, prin urmare, nu 
trebuie devalorizată. Inovația noastră actuală se limitează la nivelul industrial şi tinde să ia 
locul inovației biologice. 


Să vedem, de exemplu, ce am făcut noi cu varietățile de plante cultivate. In 1906, existau 
trei mii şase sute de soiuri de mere frantuzesti. In 1986, nu au mai rămas pe piaţă decât zece, 

care nu reprezintă decât 8% din piaţa naţională; patru soiuri americane acoperă 92% din 
piaţă, dintre care numai soiul golden reprezintă peste 70% din ofertă. Nu am păstrat decât 
soiurile care se adaptează cel mai bine la cultura modernă şi la ambalarea industrială. 


Erodarea patrimoniului nostru genetic nu s-a limitat la pierderea varietatilor de plante; 
a dus, de asemenea, lucru şi mai grav, la pierderea unor specii. Astfel, la începutul secolului, 
agricultorii francezi cultivau nouă specii de grâu; nu mai cultivă acum decât două. Au fost 
scoase din circuit speciile care nu se adaptau la îngrăşăminte, pentru a le păstra doar pe 
cele care au cea mai mare nevoie de aceste produse, spre marea bucurie a comercianților 
şi în dauna mediului înconjurător. Procesul de selecţie continuă, iar în secolul următor, 
agricultorii europeni vor cultiva probabil doar o singură specie, din care se vor extrage 
compusii pentru a face paste sau pâine, făină sau bere. Diversitatea industrială şi chimică va 
înlocui complet diversitatea organismelor vii. 


În faţa unei astfel de evoluţii industriale si a unei astfel de involutii biologice, întrebarea 
pe care ne-o putem pune, pe drept cuvânt, este următoarea: acest fenomen reprezintă oare 
un adevărat progres pentru sănătatea şi pentru bunăstarea noastră? Din păcate, nimeni 
nu poate răspunde în mod obiectiv. Răspunsurile nu pot fi decât de ordin emoţional. Cei 
pasionaţi de tehnică vor răspunde fără ezitare că da, iar romanticii vor răspunde nu, cu 
aceeaşi înfocare. Adevărul e că mergem spre necunoscut; aventura pe care ne-am creat-o 
n-a început cu adevărat decât de treizeci de ani încoace. În decurs de două milioane de ani, 
stomacurile noastre s-au obişnuit cu sute de specii de plante; de treizeci de ani încoace, 
încearcă să se adapteze la mii de molecule chimice noi. Va reuşi oare adaptarea? Bineînţeles, 
dar poate că nu pentru toţi. Ne creăm propria selecţie, pentru că ne creăm propria lume. Cu 
atât mai rău pentru aceia care nu vor reuşi să depăşească pragul de selecţie impus de lumea 
umană. 


Încet-încet, speciile şi varietățile noastre de plante cultivate ne părăsesc livezile, 
grădinile şi câmpurile în favoarea câtorva varietăţi productive, dar adesea insipide. Oare 
această dispariţie va fi totală, la fel ca şi în cazul speciilor sălbatice? Nu, pentru că există 
întotdeauna câţiva gali îndărătnici” care păstrează cu înverşunare mărul bunicului şi ceapa 
bunicii. În lumea umană dispariţia este rareori totală, mai ales dacă omul se îngrijeşte de 
asta, pentru că lucrurile rare sunt pretuite si, deci, căutate. Cu cât o varietate este mai rară, 
cu atât sunt mai multi amatori care o doresc. Colectionarii nu se mulţumesc să salveze doar 
opere de artă, salvează de asemenea şi varietățile noastre cultivate, iar atâta timp cât vor 
exista grădinari amatori, vor exista şi mici petice de pământ unde să fie salvate varietățile. 
Cu plantele e la fel ca şi cu cunoaşterea: când apar dificultăţi, există întotdeauna refugii de 
supraviețuire. Atunci când barbarii au zdrobit Imperiul Roman, creştinătatea a supravieţuit 
în mănăstirile din Irlanda, Scoţia şi Bizanţ, iar atunci când s-a reinstaurat pacea, aceste 
refugii au înflorit şi s-au răspândit în toată Europa. 


Omenirea a ales să rupă legătura cu majoritatea speciilor de plante cultivate, dar 
această ruptură nu e generalizată; numeroşi grădinari sau agricultori respectă în continuare 


7 aluzie la Asterix şi Obelix, celebrii gali care refuzau cu îndărătnicie să se lase cuceriti de romani - TEI 

pactul şi, în taina propriei lor conştiinţe, rămân legaţi de pământ. Cu cât se uniformizează 
şi se omogenizează mai mult terenurile cultivate, cu atât devin mai tainice micile grădini, 
variate şi bogate în dezvoltarea lor. Atunci când oamenii vor înţelege că nu foloseşte la nimic 
să aibă o ştiinţă genetică evoluată dacă nu mai există specii vii de îmbunătăţit, se vor bucura 
să afle că există câţiva gali îndărătnici care au asigurat viitorul. Abandonarea plantelor 
noastre cultivate nu e decât temporară; e o etapă din dezvoltarea noastră şi avem nevoie să 
dăm natura afară pe uşă pentru a ne pune la încercare şi pentru a trăi bucuria de a o vedea 
întorcându-se la noi pe geam. 

PATRU 


SPRE O NOUĂ ABORDARE 
A FERTILIZĂRII 


„Prin grădinărit ne bucurăm de delicatesele pure ale agriculturii.” 


Joubert 


termenii: fertil, fertilitate, fertilizare şi cultivare forţată, care sunt foarte vagi 


ØA 
| nainte де a vorbi despre fertilizare, considerăm са este important să definim 
a pentru multi dintre noi şi merită să fie lămuriţi, pentru a evita orice confuzie. 


Potrivit dicționarului, un pământ este fertil atunci când produce multă 
vegetaţie utilă. Adjectivul fertil se aplică deci unui teren cultivat, şi nu unui pământ virgin. 
Prin urmare, la fel ca agricultorii chinezi, înțelegem fertilitatea ca fiind o proprietate a solului 
care nu se datorează cerului, ci este rezultatul muncii omului. Nu există pământuri fertile 
sau sărace în esenţă, există doar pământuri care necesită mai multă sau mai puţină muncă 
pentru a dobândi fertilitate şi a produce plantele cultivate în cantitatea necesară şi având 
calitatea suficientă. Prin fertilizare, înţelegem deci toate tehnicile dezvoltate, sau în curs 
de dezvoltare, pentru a permite, în cel mai rău caz, să întreţină şi, în cel mai bun caz, să 
stimuleze fertilitatea ansamblului din care este format câmpul, adică solul, fiinţele vii din 
sol şi plantele. Aceste tehnici trebuie, desigur, să ţină cont de climat. Prin cultivare forţată, 
înţelegem toate tehnicile dezvoltate sau în curs de dezvoltare care permit creşterea doar 
a productivităţii şi a randamentului plantelor, fără a acorda atenţie solului, biologiei solului 
şi climatului. Într-un cuvânt, cultivarea forţată nu are în vedere decât cantitatea produsă, în 
timp ce fertilizarea se preocupă atât de cantitate, cât şi de calitate. 


Nu trebuie să uităm că un câmp cultivat este un sistem aflat în dezechilibru, care tinde 
să sărăcească dintr-odată. De aceea, între paranteze fie spus, abandonarea unui sol cultivat 
fără a îi da echilibrul specific vegetației forestiere este o crimă împotriva umanităţii $1 
împotriva pământului. Dezechilibrul câmpului trebuie să fie în permanenţă contrabalansat 
de către agricultor la toate nivelurile: cel al solului, cel al organismelor vii din sol şi cel 
al plantelor. În niciun caz nu putem să ne mulţumim cu simpla restituire a trei elemente 
precum azotul, fosforul şi potasiul pentru a menţine fertilitatea unui câmp pe termen lung. 
Fertilizarea este, aşadar, un ansamblu de practici complexe care trebuie să acţioneze asupra 
acestor trei aspecte: solul, lumea microbiană si plantele. Agricultorul de mâine, pentru 
fertilizarea corectă a câmpului, va trebui să fie în acelaşi timp pedolog, microbiolog al solului 

şi fiziolog în domeniul plantelor şi al animalelor. Putem spune că, în secolul următor, cele 
mai complexe meserii vor fi cea de agricultor şi cea de medic. 


Fertilizarea solului 


Pentru a îmbunătăţi fertilitatea unui sol în vederea unei culturi, omul poate acţiona la diferite 
niveluri. Poate modifica solul dacă acesta nu este foarte potrivit pentru cultura dorită, sau 
pur şi simplu poate stimula fuziunea argilei cu humusul, pentru a asigura formarea unui 
complex argilo-humic care, după cum am văzut în capitolul dedicat solului, reprezintă baza 
fertilităţii. Vom împărţi aceste niveluri ale acţiunii umane în trei: modificarea reliefului, 
modificarea profilului de sol şi, în fine, modificarea texturii interne a solului. 


Se poate întâmpla ca relieful dintr-o regiune să nu se preteze la o anumită cultură, deşi 
climatul este excelent, sau densitatea populaţiei determină practicarea obligatorie a culturii 
respective. În acest caz, omul modifică relieful pentru a-l adapta la acea cultură. Această 
modificare poate merge de la simpla nivelare până la cultivarea în terase. În cazul culturii 
de zarzavaturi, de exemplu, nivelarea se poate reduce la o simplă aplatizare, pentru a obţine 
suprafeţe în pante perfect controlate. Putem astfel, datorită nivelatoarelor moderne cu raze 
laser, să obţinem o suprafaţă perfect orizontală pentru a instala şinele necesare circulaţiei 
vagonetelor de transport, sau за obţinem o pantă uşoară, care să faciliteze irigarea prin simplă 
scurgere. De asemenea, putem crea brazde perfect calibrate şi paralele pentru insamantarile 
automatizate. La sud de Los Angeles, în valea plină de culturi de zarzavaturi, brazdele sunt 
atât de drepte încât ritmul lor devine obsedant pentru ochi, când mergi cu maşina de-a 
lungul acestor câmpuri. Dacă relieful este foarte pronunţat, omul poate fi nevoit să facă 
lucrări importante, cum ar fi cultivarea în terase. Aceste culturi făceau odinioară tot şarmul 
regiunilor viticole si pomicole. Efortul enorm de construire şi de întreţinere a zidurilor de 
susţinere a fost cauza dispariţiei acestui tip de cultură. Cu toate acestea, agravarea eroziunii 
din cauza abandonării teraselor a dus la apariţia unui alt mod de cultivare, în care terasele 
sunt realizate cu ajutorul buldozerelor, zidurile fiind înlocuite de pante de pământ. Pentru 
a încetini eroziunea, pe aceste pante sunt cultivate plante agăţătoare, cum ar fi caperul 
în Spania. 


Capodopera agricolă a culturii în terase rămân totuşi orezăriile din Asia de Sud-Est, 
unde orezul urcă până în vârful dealurilor datorită teraselor care urmează foarte riguros 
curbele de nivel, permiţând astfel apei să rămână pe aceste câmpuri inundate. Sunt 
admirabile lucrările de irigație, cu {еуі din bambus şi câmpuri care, uneori, nu depăşesc 
dimensiunile unui covor. Frumuseţea acestor peisaje îi dă dreptate lui Pascal, care spunea că 
frumuseţea este folositoare. Toată lumea a avut ocazia, pe viu sau văzând imagini, să viseze 
cu ochii deschişi privind aceste peisaje modelate de om, unde apa se oglindeşte pe dealuri 
prin vegetaţia de un verde intens a digurilor, părând să sfideze legile echilibrului. 

Se întâmplă uneori ca însuşi profilul solului să nu fie adecvat unei culturi. Omul poate 
atunci să îl modifice şi să facă dintr-un mediu ostil unul favorabil plantei cultivate. Este cazul 
solurilor podzolice, de exemplu, unde materia organică evoluată s-a afundat în adâncime, 
nemaiîndeplinindu-şi astfel rolul în maturizarea solului şi în alimentarea microbilor și 
a plantelor. O arătură profundă, care să permită readucerea acestei materii organice la 
suprafaţă, devine în acest caz utilă. În pomicultură, atunci când solul, prea nisipos sau prea 
pietros, nu permite o bună creştere a copacilor, putem folosi tehnica gropii romane. Constă 
în săparea, pentru fiecare pom, a unei gropi pe care o umplem cu pământ de bună calitate. 
În zonele uscate se introduce în groapă şi un ghiveci de lut ars, a cărui margine de sus este 
lăsată la suprafaţă. Acest sistem permite irigarea pomilor fără a se lesiva elementele nutritive 
ale pământului din groapă, datorită difuziei lente a lichidului prin pereţii vasului. 


În sfârşit, pe lângă schimbarea reliefului şi a profilului, omul poate schimba şi textura 
solului, adică dimensiunea particulelor care constituie solul. El poate astfel să îndepărteze 
de pe câmp pietrele prea mari, să aducă nisip pe un sol prea argilos, sau să aducă argilă pe 
un sol prea nisipos. Aceste îmbunătăţiri minutioase ale constituţiei interne a solului sunt 
de domeniul trecutului, deoarece solul şi-a pierdut autonomia în agronomia modernă, 
fiind redus la simplul rol de suport. Vom descrie totuşi unele dintre aceste tehnici, fiindcă, 
deşi unele cer foarte multă muncă și probabil că nu vor fi niciodată utilizate, altele pot fi 
automatizate cu ajutorul tehnicilor actuale şi vor fi din nou practicate atunci când solul isi va 
fi reluat locul pe care îl merită în agricultură. 


Să vedem mai întâi îndepărtarea pietrelor. Pentru a pune în valoare terenurile pietroase, 
strămoşii noştri îndepărtau pietrele de pe aceste câmpuri si construiau ziduri de separare din 
piatră seacă. Rezultatele acestor munci lungi $1 minutioase se mai văd şi astăzi în unele zone 
din Europa, iar majoritatea acestor ziduri sunt acoperite de vegetaţie, care le roade tot mai 
mult, de la un an la altul. Fiecare zonă avea un anumit model de construcţie şi de acoperire 
a zidurilor în funcţie de natura rocilor si de climat: vârfuri ascuţite în Vandeea, straturi de 
pietre verticale în Provența, ridicături de pietre plate în Burgundia. La ora actuală, arăturile 
adânci, care aduc la suprafaţă pietrele afundate în pământ, au zădărnicit aceste munci de 
milenii. În regiunile calcaroase, unde pietrele aduse la suprafaţă de plug sunt adesea mari şi 
plate, încurcând foarte tare culturile, înlăturarea acestora a fost înlocuită de sfărâmarea lor 
cu ajutorul unor puternice concasoare mecanice tractate. Zdrobirea pietrelor are avantajul 
de a fi rapidă, dar şi inconvenientul de a fi costisitoare şi de a împrăştia prea mult calcar 
în sol, limitând pentru câţiva ani numărul speciilor care pot fi cultivate. Inversul solurilor 
calcaroase, alcătuite din particule mari, adică pietre, care încurcă plantațiile, sunt solurile 
argiloase, formate din particule foarte fine şi numeroase, argilele. În aceste soluri grele, aerul 
şi apa circulă cu greutate; trebuie deci să fie aerate, de aceea omul le adaugă nisip pentru 
a le face mai uşoare şi humus pentru a lega o parte din argilă în complexul argilo-humic 
care, după cum am văzut, facilitează aerarea. Înnisiparea şi compostarea se practicau pentru 
culturile delicate, cum ar fi faimosul morcov de Nantes sau sfecla. Nisipul şi compostul erau 
adăugate fie în cuiburile cu seminţe, fie de-a lungul brazdelor semănate. Acest sistem uşura 
foarte mult incoltirea seminţelor. 

Pe solurile nisipoase care nu retin apa şi nici elementele nutritive, agricultorii practicau 
marnarea împreună cu compostarea. Această tehnică consta în extragerea marnei, o argilă 
calcaroasă, uscarea şi apoi concasarea acesteia. Apoi, ea era amestecată cu un compost bine 
descompus şi răspândită pe solurile nisipoase. Această metodă nu făcea decât să readucă 
pe solurile nisipoase complexul argilo-humic absent. Acest mijloc empiric, confirmat apoi 
de ştiinţă, a fost abandonat din cauza succesului îngrăşămintelor, dar problemele care apar 
acum pe solurile nisipoase unde se cultivă legume, cum ar fi poluarea pânzelor freatice, 
dezvoltarea straturilor impermeabile de alios* şi infestarea solurilor cu paraziți, vor readuce 
în actualitate, poate, marnarea. 


Încă din vremurile de demult, agricultorii de pe văile inundabile ale marilor fluvii 
practicau îngrăşarea pământului cu mâl. Construiau mici diguri de piatră sau plantau 
garduri vii care permiteau, când se retrăgeau apele fluviului, să reţină mai multe particule 
de mâl fertile. Odată cu apariţia barajelor şi cu drenarea apelor, această tehnică este pe cale 
de dispariţie. 


În fine, o ultimă acţiune a omului asupra texturii solului agricol este mulcirea, care 
constă în a acoperi suprafaţa solului cu un strat de materii minerale sau organice. Astfel, 
putem sa pietruim о vie, sau să îi punem un strat de paie, de scoarță, de frunze uscate, 
de rumeguş sau de compost. Această tehnică are avantajul de a proteja solul împotriva 
eroziunii, de a păstra răcoarea pământului pe timpul verii şi de a stimula viaţa microbiană 
în cazul unui mulci organic. Necesită însă un volum considerabil de muncă, ceea ce nu prea 
mai este compatibil cu o lume a satului aflată pe cale de dispariţie. 


Adesea, solul nu necesită nicio modificare pentru a fi cultivat; are nevoie doar ca 
fertilitatea să îi fie menţinută sau crescută. Această îmbunătăţire se poate face acţionând 
asupra a trei tipuri de factori: factorii naturali, prelucrarea solului si controlarea apei. 


Agricultorul poate într-adevăr favoriza acţiunea factorilor naturali care îmbunătăţesc 
fertilitatea. Acţiunea avantajoasă a inghetului sau a desecării asupra argilei poate fi stimulată 
prin arat, de exemplu. În urma acţiunii acestor doi factori, solul argilos devine granular 
şi afânat, constituind un mediu bun pentru germinare. Cultivatorul poate să stimuleze, de 
asemenea, acţiunea favorabilă a unor agenţi biologici asupra solului, cum ar fi rădăcinile, 
daca include pajiştile în rotația culturilor sale, sau râmele si microbii, dacă îi hrăneşte prin 
aporturi periodice de materie organică. 


O altă îmbunătăţire tradiţională adusă de om este prelucrarea solului cu ajutorul unor 
unelte precum plugul, grapa sau tăvălugul. Aceste munci permit crearea așa-numitului pat 
de seminţe, adică un mediu care este în același timp aerat şi umed, afânat şi compact, necesar 
unei bune germinări. Solurile fiind extrem de variate, agricultorul trebuie să găsească tipul 
de munci agricole si uneltele cele mai bine adaptate solului pe care îl cultivă. Fără aceasta 
precauţie, unealta riscă să facă mai mult rău decât bine. De exemplu, un sol uşor şi nisipos 
are nevoie de o grapă rotativă, în timp ce solul argilos preferă plugul. Mai mult, umiditatea 
solului are un rol fundamental. Trecerea unei unelte rotative pe o păşune uscată, la sfârşitul 
verii, va îmbunătăţi considerabil calitatea solului, prin mărunţirea ierbii şi amestecarea 

ei cu pământul, ceea ce permite o descompunere rapidă a acestei ierbi de către microbi, 
fără a se crea zone de asfixiere. Aceeaşi unealtă trecută pe o păşune umedă, toamna, va 
bătători pământul şi îl va sufoca, în detrimentul culturii următoare. La fel se întâmplă cu 
decompactarea, care poate îmbunătăţi un sol uscat, dar poate distruge acelaşi sol, dacă este 
umed. Nu există o unealtă universală pentru arat pe care să o folosim în orice anotimp. 
Fiecare sol are cerinţele sale, care trebuie respectate. Țarina este ca o femeie: cere anumite 
atentii pentru a se lăsa mangaiata şi alte atentii pentru a fi fecundata. Ori, dacă există un 
domeniu în care este foarte vizibilă barbaria lumii mecanice care ne macină necontrolată, 
acesta este chiar domeniul maşinilor agricole, care seamănă mai degrabă cu masini de 
război decât cu instrumente concepute pentru a fecunda pământul si a îi recolta roadele. 
Tractoarele seamănă din ce în ce mai mult cu tancurile, îngrăşămintele sunt răspândite pe 
munţi cu ajutorul tunurilor de îngrășăminte, irigatia se face cu ajutorul tunurilor de apă, iar 
remorcile sunt atât de mari şi de grele încât duc la o tasare dezastruoasă a solului. În ziua 
de azi, după recoltarea sfeclei roşii, câmpul seamănă cu Verdunul de după Primul Război 
Mondial. A sosit timpul ca agricultorul să poată beneficia de maşini delicate şi sensibile, 
care să permită o muncă precisă, dar şi respectuoasă faţă de sol. În epoca robotizării, este 
dezamăgitor să vedem că agricultorii nu pot dispune decât de motoare arhaice si brutale. 


Nu putem încheia fragmentul despre prelucrarea solului fără să ne gândim la acest 
citat din Colette: „Răsturnarea, penetrarea, sfâşierea pământului este o muncă — o plăcere — 
căreia nu îi lipseşte exaltarea.” 


În zonele secetoase sau umede, nu asupra solului trebuie să acţioneze agricultorul 
pentru a face posibilă cultura, ci asupra apei. Unele soluri sunt prea umede şi trebuie să fie 
drenate, alte soluri, prea uscate, au nevoie să fie irigate. Paradisul agricol ar fi atins dacă le- 
am putea iriga pe acestea din urmă cu apele drenate din cele dintâi. Din nefericire, geografia 
capricioasă ne face în necaz, împiedicând acest rai. 


Foarte devreme, omul a învăţat să stăpânească eficient apa din soluri. Santuri din piatră, 
din epoca romană, funcţionează şi astăzi în unele regiuni, iar grădinile Alhambra din Granada 
sunt încă irigate prin sistemul pus la punct de mauri acum aproape o mie de ani. Pentru 
drenare, erau folosite două tehnici: jgheaburile de piatră şi cele din crengi. Principiul consta 
în săparea unor şanţuri cu laturile oblice, la baza cărora se puneau fie pietre plate dispuse 
vertical, iar deasupra lor pietre orizontale, fie vreascuri puse cap la cap. Santurile duceau 
la un canal principal care evacua apa către râuri. Aceste sisteme puteau rezista foarte mult 
timp; în unele cazuri, drenurile din crengi au rezistat peste trei secole. Mijloacele moderne 
permit amplasarea rapidă a drenurilor din plastic perforate, iar în Franţa se drenează peste 
o sută de mii de hectare în fiecare an, în timp ce C.E.E. preconizează înghețarea solurilor; se 
vede astfel cât de coerente sunt politicile agricole comunitare. 


Dacă drenarea rămâne o acţiune puţin spectaculoasă, deoarece este invizibilă odată 
ce a luat sfârşit, nu acelaşi lucru se întâmplă si cu irigatiile, domeniu în care omul a reuşit 
să obţină mari succese tehnice în zonele secetoase, demonstrând că nevoia te învaţă. Cei 
mai mari experţi în hidraulica agricolă au fost probabil maurii din marea epocă a regatului 
Granadei. Se vorbeşte adesea despre o tehnică uluitoare folosită de ei şi care ar merita să fie 

studiată şi verificată de inginerii moderni. Bazându-se pe faptul că, în zonele secetoase, cele 
mai bune pământuri se găsesc ре văi şi că reținerea apei în bazine i-ar priva pe agricultori 
de suprafeţe agricole utile, maurii au pus la punct o tehnică de umplere a pânzei freatice. 
Nu era, la urma urmei, nimic altceva decât un bazin de apă subterană care permitea urcarea 
apei în puțuri, fără a ocupa pământurile cultivate. În acest scop, se săpa un put mare colector 
care ajungea până la pânza freatică şi primea apa colectată din munţi prin intermediul 
unor canale din lut ars, construite în aer liber. Se spune că aceste forări erau periculoase, 
deoarece atunci când se dădeau ultimele lovituri de târnăcop, apa din pânza freatică tasnea 
la suprafaţă şi îi îneca pe muncitori. De aceea erau trimiși cei mai bătrâni, care se sacrificau 
pentru supraviețuirea descendenților. Această practică crudă avea cel putin avantajul de a fi 
mai utilă decât aceea de a zgaltai cocotierii. Un alt sistem remarcabil, inventat de agronomii 
mauri, este un precursor al irigatiei prin picurare. Canalele de irigație din lut ars se întind 
de-a lungul şirurilor de pomi, iar la tulpina fiecăruia, canalul are o gură de vărsare prin care 
apa curge într-un urcior poros, îngropat odată cu pomul, la plantare. Subtilitatea sistemului 
este că toate canalele de irigație sunt la acelaşi nivel, la fel ca si gurile urcioarelor. Datorită 
acestui sistem, apa nu iese afară din urcioare şi nu îneacă pomii. Atunci când copacii consumă 
apă, aceasta scade în urcior, iar canalul îl umple la loc. Cele trei avantaje ale acestei tehnici 
fata de irigatia modernă prin picurare sunt: simplitatea (nu e nevoie de pompe puternice, 
pentru că nu există diferenţe de nivel), respectarea fiziologiei pomului (apa nu ajunge la el 
decât atunci când pomul bea) şi absenţa lesivării elementelor nutritive din sol. 


De la mauri încoace, multe alte progrese au fost făcute în domeniul irigatiilor: canalizare 
şi derivare a cursului anumitor fluvii, pulverizare prin ceaţă, rampe circulare sau liniare, 
tunuri de apă etc. Irigarea rămâne totuşi foarte scumpă şi trebuie folosită cu moderație în 
zonele calde. Salinizarea masivă a milioane de hectare prin irigare excesivă ne reaminteşte 
că, în orice privinţă, ce e mult strică. Şi de data aceasta, trebuie să ne ghidăm după fiziologia 
plantei şi nu după ce este uşor. 


Cu irigarea, am terminat descrierea principalelor tehnici de care dispune omul pentru 
a crea sau pentru a îmbunătăţi fertilitatea unui sol. Această descriere ne confirmă ceea ce 
spuneam la începutul capitolului: fertilitatea este construită de om. Cultivând solul, omul 
devine un co-creator al său; tocmai de aceea are o responsabilitate atât de mare. 


Fertilizarea organismelor vii din sol 


În capitolul despre biologia solului, am descoperit rolul fundamental al organismelor din 
sol asupra structurii solului, asupra circulaţiei elementelor şi asupra punerii la dispoziţia 
plantelor a elementelor nutritive. Prin urmare, agricultorului îi revine sarcina de a fertiliza 
această lume vie, dacă vrea să amelioreze fertilitatea câmpului său. Pentru aceasta, el trebuie 
să cunoască diferitele populaţii din sol şi cerinţele lor. Pentru a fertiliza viermii, de exemplu, 
trebuie ştiut că există trei populaţii: epigenele care trăiesc în materia organică proaspătă de 

la suprafaţă, endogenele, care trăiesc mai adânc, aproape de orizontul mineral, şi anecicele, 
care se hrănesc la suprafaţă cu ierburi moarte şi apoi le afundă în orizontul B. Populaţia 
de epigene va fi întreţinută în stratul de compost, anecicele datorită prezenţei pajiştilor 
în rotația culturilor, iar endogenele datorită aportului regulat de compost, pentru a evita 
scăderea bruscă a concentraţiei de humus în adâncime. De asemenea, trebuie evitată, pe cât 
posibil, folosirea pesticidelor, care sunt toxice pentru râme. 


Ar trebui urmat acelaşi principiu 51 pentru a fertiliza microorganismele din sol. Putem 
împărţi schematic microorganismele solului în trei categorii: cele legate de fracțiunea 
minerală din sol (chimiolitotrofe), cele legate de fracțiunea organică din sol şi cele legate de 
rizosferă*, adică de rădăcinile plantelor. Aceste trei grupe cer fiecare o fertilizare particulară. 
Astfel, pentru a fertiliza microbii legaţi de partea minerală a solului, trebuie să le asigurăm 
un contact cât mai mare cu particulele minerale. Dacă solul are o textură prea groasă, adică 
dacă suprafaţa sa internă de contact cu microbii este prea scăzută (cum este cazul solurilor 
nisipoase), va trebui să le furnizăm acestor microbi argile şi praf fin de rocă. Ajungem astfel 
la practica marnării solurilor nisipoase. 


Pentru a fertiliza microbii legaţi de partea organică, aceasta va trebui să le fie furnizată 
sub două forme. O formă uşor asimilabilă, cum ar fi ingrasamintele verzi (vegetale îngropate 
încă de verzi la suprafaţa solului) sau îngrăşămintele organice, care vor hrăni rapid microbii; 
o formă mai lentă de asimilare, cum ar fi compostul, care este bogat în humus şi va stimula 
microflora mineralizării humusului. 


Pentru a fertiliza microbii legaţi de rizosferă, ar trebui ca pajiştile să facă mereu parte 
din rotația culturilor. Într-adevăr, ţinând cont de densitatea de rădăcini dintr-o pajişte, 
putem spune că tot solul devine rizosferic, deoarece se considera că rădăcina isi trimite 
exsudatele până la doi centimetri în sol. Acest domeniu al fertilizării microbilor din sol 
rămâne în întregime de studiat, deoarece nu i-a interesat niciodată pe agronomi, care neagă 
importanţa microbilor în alimentaţia plantelor. Microbii din sol ilustrează foarte bine zicala 
conform căreia ceea ce este important e invizibil. Ei sunt un miliard la un gram de pământ, 
dar nu îi vedem, aşa că îi ignorăm. Plus că ni se pare că ingrasamintele funcţionează foarte 
bine. Ni se îmbolnăvesc plantele din cauza acestei alimentatii dezechilibrate? Nu contează, 
avem medicamente pentru ele, şi aşa ajungem la cercul vicios îngrăşăminte-pesticide- 
îngrăşăminte. 


Să avem mai multă răbdare, să ne îndreptăm atenţia asupra acestor forme umile de 
viata din sol, care sunt o etapă obligatorie a ciclului elementelor şi să învăţăm cu toţii să 
le hrănim şi să le îngrijim pentru a asigura fertilitatea biologică a solurilor. Un uriaş câmp 
de cercetare se deschide pentru agrologia de mâine, cu scopul de a-i ajuta pe agricultori să 
cultive conştiincios. 

Fertilizarea plantelor 


Pentru multe persoane, randamentul spectaculos al agriculturii moderne se datorează 
îngrăşămintelor şi pesticidelor. Această idee preconcepută provine din faptul că oricine se 
plimbă pe la tara îi vede pe agricultori cum împrăștie îngrăşăminte si pesticide pe câmpuri. 
Aceste adaosuri sunt o parte integrantă din imaginea pe care şi-o fac oamenii despre 
câmpurile agricole. Şi totuşi, realitatea este cu totul alta. Cum am văzut în capitolul precedent, 
îmbunătăţirea genetică este principala responsabilă pentru creşterea productivităţii, 
înregistrată de un secol încoace. Ea rămâne, deci, o unealtă indispensabilă pe care o putem 
orienta spre cantitate şi calitate. Atunci când cunoaştem fiziologia nutritiei plantelor, 
înţelegem uşor de ce îngrăşămintele și pesticidele nu sunt la fel de eficiente ca îmbunătăţirea 
genetică. Într-adevăr, după cum am văzut, plantele isi iau cea mai mare parte a alimentaţiei 
din atmosferă, mai exact, din două elemente: carbonul şi oxigenul, care provin din dioxidul 
de carbon şi care furnizează, ele singure, 88% din alimentaţia vegetalelor. Prin urmare, 
fertilizarea nu influenţează decât un procent redus din masa vegetală. Această observaţie ne 
permite să conştientizăm faptul că rolul cantitativ al îngrășămintelor în fertilizarea plantelor 
este relativ si să insistăm asupra rolului lor calitativ, care este de departe cel mai important. 
Pentru a-l aborda cum trebuie, avem nevoie de o cunoaştere aprofundată a nevoilor reale 
ale unei culturi. Mai mult decât nevoile culturii, trebuie să cunoaştem şi exporturile sale, 
însemnând cantitatea de elemente pe care cultura respectivă le extrage din sol şi care trebuie 
restituite sub o formă sau alta. Este aşa-numitul principiu al restituirii, care rămâne де 
neînlăturat. 


Cum spunea Lavoisier: „Nimic nu se pierde, nimic nu se câştigă, totul se transformă.” 
O agricultură nu se poate numi perenă decât dacă le restituie solurilor ceea ce le-a luat. 
Acum un secol şi jumătate, odată cu apariţia canalizării unitare, omenirea a rupt acest ciclu. 
Inginerii care proiectează canalizările oraşelor noastre nu sunt agronomi şi nu ştiu mai 
nimic despre aceste cicluri ale vieţii. Este nevoie să se pună urgent în practică o împărţire 
a canalizării în trei circuite: unul pentru apa de ploaie, care ar putea fi deversată în râuri, 
unul pentru apele toxice din uzine, ale căror deşeuri trebuie izolate de mediul înconjurător, 51 
unul pentru deşeurile organice ale gospodăriilor, care trebuie să se întoarcă, transformate în 
compost, pe solurile agricole. În momentul de faţă, elementele nutritive din solurile noastre 
sunt strânse în marea de deşeuri a oraşelor, iar pentru a compensa această sterilizare lentă 
a solurilor, dar inevitabilă, nu aducem decât trei elemente sub formă de îngrăşăminte: azot, 
potasiu şi fosfor. Dar plantele au nevoie de treizeci si două de elemente pentru a se dezvolta 
armonios. Aceste elemente epuizându-se puţin câte puţin din sol, plantele sunt din ce în ce 
mai dezechilibrate. Intelegem atunci de ce consumul acestor medicamente numite pesticide 
nu încetează să crească, pentru a permite supraviețuirea culturilor. Putem compara plantele 
cultivate cu un copil pe care l-am îndopa doar cu paste. Ar fi bucălat şi gras, dar foarte 
dezechilibrat şi nu s-ar putea menţine în viaţă decât luând medicamente şi vitamine. Acelaşi 
lucru se întâmplă şi cu plantele cultivate: sunt mari, superbe, dau producţii spectaculoase, 
dar nu pot trăi fără medicamente. Pentru a le reda o stare de sănătate satisfăcătoare, ar 

trebui să repunem în mișcare ciclul elementelor nutritive si să le furnizăm, din nou, toate 
elementele de care au nevoie. Dar cum să facem, cum să fertilizăm raţional? Pentru aceasta, 
trebuie să distingem elementele nutritive extrase din atmosferă de acelea extrase din sol, 
de către culturi. Aceste elemente sunt diferite şi doar ultimele trebuie luate în calcul pentru 
fertilizare. Pentru a le distinge, să urmărim tabelul nr. 5 care ne arată şaisprezece dintre 
aceste elemente, clasate după importanţa cantitativă în materia vegetală şi să îl explicităm 
cât de cât. 


Primele două elemente care apar, carbonul şi oxigenul, formează 88% din materia 
vegetală şi provin din dioxidul de carbon din aer, asupra căruia este greu de acţionat. 
Îmbogăţirea serelor cu dioxid de carbon este folosită pentru a creşte producţia, dar rămâne 
o raritate costisitoare. Însă, am arătat că gardurile vii care înconjoară câmpurile, micsorand 
forţa vântului, permit o mai bună utilizare a dioxidului de carbon provenit din respiraţia 
microbilor din sol şi a plantelor. Acţiunea umană asupra acestor două elemente din atmosferă 
rămâne deci limitată. Nu acelaşi lucru se întâmplă şi în cazul hidrogenului şi al azotului. 
Pentru cel dintâi, omul poate interveni atunci când apa atmosferică nu este suficientă. Pentru 
aceasta, el irigă culturile. Înlocuirea apei de ploaie cu apa din pânza freatică, sau din râuri, 
are şi ea inconvenientele sale. Astfel, înainte de a iriga, omul trebuie să se asigure că apa 
folosită nu este încărcată cu săruri dizolvate. Acest lucru este cu atât mai important în zonele 
uscate care necesită aporturi frecvente si abundente de apă. Multe zone cultivate au fost 
sterilizate în felul acesta de irigatiile în exces, făcute cu apa prea bogată în săruri. Excesul de 
irigație are același inconvenient ca şi aportul excesiv de îngrășăminte. În fertilizare, natura 
nu trebuie forţată, ci ajutată. Este adevărat că suntem fascinati de reusitele culturilor în 
afara solului şi ne gândim că suntem suficient de puternici pentru a înlocui natura. Dar, de 
fapt, relaţiile sol-microbi-plante sunt prea complexe ca să nu fim obligaţi să ţinem cont de 
ele. Nu este rezonabil să vrem să practicăm aceleaşi culturi în zonele desertice ca în zonele 
temperate, sub pretextul că ştim să irigăm. Intensitatea evaporării în zonele deşertice face 
irigarea periculoasă şi delicată. Este mai indicat să cultivăm plante adaptate la secetă şi să 
le ajutăm puţin, irigând atât cât este strict necesar. Dacă respectăm adaptarea plantelor la 
mediul lor, e suficientă o mică mână de ajutor pentru a avea recolte frumoase. Ca să ajutăm 
ţările din Maghreb, în loc să le trimitem specii de grâu foarte productive, dar care necesita 
extrem de multă apă, ar fi fost mai înţelept să ameliorăm genetic varietățile locale, adaptate 
la secetă. În cazul pomilor fructiferi din zonele secetoase, cum ar fi măslinul si migdalul, nu 
trebuie implementat sistemul de irigație prin picurare, ci trebuie facilitată înrădăcinarea, 
udându-i la minim în primii patru ani după plantarea puietilor. Udand doar atât cât trebuie 
pentru ca tânărul pom за nu moară, îl fortam să-şi coboare rădăcinile mai adânc, în căutarea 
apei din pânza freatică. Mai târziu, când va fi mare şi bine înrădăcinat, irigarea va putea fi 
mult redusă, evitându-se astfel salinizarea terenului şi lesivarea anumitor elemente nutritive. 
Cu un element atât de simplu şi de primordial precum apa, descoperim un aspect foarte 
important referitor la fertilizare: este un ajutor pentru plantă, dar nu ia locul legilor naturii. 
Fertilizarea înseamnă о cireaşă de pe un tort deja armonios. Fertilizându-şi plantele, omul 
acţionează ca un adevărat co-creator, însă nu e el creatorul. 

În continuare, să vedem cum poate participa agricultorul la intrarea azotului în ciclul 
fermei sale. Bineînţeles, se poate mulţumi să adauge nitrați, dat fiind că industria a învăţat 
să îi producă, pentru a face bombe în războiul din 1914-1918. Dar poate opta şi pentru căi 
naturale, acelea care au fost dezvoltate în secolul al XVIII-lea și care au oprit foametea în 
Europa, sau cele pe care le folosesc asiaticii din vremuri de demult. Să vedem care sunt aceste 
practici culturale bazate pe fixarea biologică a azotului. Acest element atmosferic intră în 
ciclul materiei vii datorită microbilor capabili să transforme azotul în amoniu. Această reacţie 
necesită multă energie; prin urmare, nu prezintă mare interes pentru microorganismele 
libere din sol, care nu fixează decât 10-20 kg de azot pe an la hectar, atât cât să facă să crească 
o pădure, dar nu şi un lan de grâu. Pentru a rezolva această problemă, natura a dezvoltat 
o strategie uluitoare: plante verzi în stare să furnizeze multă energie sub formă de zaharuri, 
datorită fotosintezei, se asociază cu microbii fixatori de azot. Are loc o adevărată simbioză: 
planta găzduieşte microbul, îi furnizează condiţiile şi energia necesară reacției, iar microbul, 
în schimb, îi furnizează plantei azot. Două dintre aceste sisteme funcţionează de minune în 
agricultură: este vorba de leguminoasele din zona temperată şi de algele verzi din orezăriile 
tropicale. Aceste asocieri nu mai produc 10 kg de azot, ci între 100 şi 400 kg pe an la hectar. 
Mai mult decât suficient pentru a asigura alimentaţia oamenilor, asa cum ne-a demonstrat 
şi Istoria. Astfel, Asia a putut hrăni, de timpuriu, o populaţie numeroasă datorită asocierii 
între o algă verde fotosintetizantă şi o algă albastră fixatoare de azot, alge care plutesc pe apa 
orezăriilor. Această asociere fixează între 80 şi 200 kg de azot pe an la hectar, permiţând 
producţii de ordinul a 120 de chintale de orez pe an la hectar, în trei recolte, într-o ţară 
cum ar fi Indonezia. Europa nu are norocul de a beneficia de o fixare biologică a azotului 
pentru cereale; de aceea, a trebuit să aştepte până în secolul al XVIII-lea, pentru a descoperi 
câmpurile de leguminoase şi a permite astfel azotului atmosferic să intre în ciclul fermelor. 
Această descoperire li se datorează agronomilor englezi, care au constatat că dacă înlocuiau 
pârloagele cu o cultură de lucernă, de trifoi sau de sparcetă, puteau hrăni mai multe animale, 
iar grâul semănat în urma acestor pășuni era mai frumos. Mai multe rumegătoare înseamnă 
mai mult bălegar, deci fertilizarea mai multor pământuri. Fixarea azotului în leguminoase 
îmbogăţeşte atât hrana animalelor, cât şi solul. Datorită acestei descoperiri empirice, al 
cărei mecanism nu a fost înţeles decât după un secol şi jumătate, Europa a oprit foametea, 
iar animalele au intrat cu drepturi depline în armonia fermelor. Din păcate, la începutul 
acestui secol, pentru a fabrica bombe, industria de război a produs nitrații, care, concurând 
cu leguminoasele, le-au făcut să dispară de pe câmpurile noastre. În 1950, Franţa cultiva trei 
milioane de hectare de lucernă; acum nu mai cultivă decât două sute de mii de hectare. Dar, 
mă veţi întreba, ce importanţă are, din moment ce în final azotul tot ajunge în soluri? De 
fapt nu este acelaşi lucru, deoarece aportul de nitrați se face dintr-odată, în timp ce fixarea 
este progresivă. Aportul de azot prost fractionat face ca mai putin de jumătate din azotul din 
îngrăşăminte să fie folosit de plante. Ce se întâmplă cu restul nu se ştie exact, dar s-a constatat 
că o parte este luat de apă, ajungând să polueze râurile şi pânza freatică. Dacă dezvoltăm din 
nou leguminoasele, îi vom ajuta pe agricultori să facă economii si ne vom proteja apele, care 
sunt din ce în ce mai puţin potabile. În schimb, un mic aport de azot organic, sau chimic, 
la începutul vegetării (20-30 kg la hectar) poate face o cultură să crească cu trei săptămâni 

mai repede şi îi poate mări considerabil calitatea şi cantitatea, fără a pune în pericol 
pânza freatică.Să vedem acum care sunt elementele nutritive aduse de sol si cum putem 
ajuta plantele să le primească într-un mod echilibrat. Înainte de a începe orice fertilizare, 
trebuie să cunoaştem originea acestor elemente. Aşa cum am văzut în capitolul precedent, 
elementele nutritive din sol se împart în două categorii: elementele non-constitutive, care 
nu îi sunt de folos plantei decât în faza de dinainte de înflorire şi pe care planta le restituie 
solului după înflorire, şi elementele constitutive, care fac parte din compoziţia plantelor, 
adică intră în alcătuirea proteinelor, a glucidelor, a lipidelor şi a acizilor nucleici*. În cazul 
elementelor din prima categorie, nu va fi nevoie să fie aduse în sol decât în două situaţii: 
dacă nu există deloc în sol, sau dacă tăiem planta înainte ca ea să înflorească, adică într-un 
stadiu în care ea conţine aceste elemente. Toţi atomii non-constitutivi ai plantelor sunt 
ioni monoatomici, adică atomi incarcati electric. Este vorba despre clor (С1-), potasiu (K+), 
sodiu (Na+), litiu (Li+), rubidiu (Ru+) şi cesiu (Cs+). Doar primele două sunt absorbite în 
cantităţi importante de plante înaintea înfloririi. Ca să nu ne complicăm, nu vom vorbi decât 
de aceste două elemente, ştiind că toţi atomii pozitivi sunt echivalenți si, deci, intersanjabili 
pentru plante. Agricultorii nu fertilizează niciodată cu clor, ci îl aduc drept complement al 
altor ioni pozitivi, de potasiu spre exemplu. Agricultorii care recoltează produsele vegetale 
înainte de înflorire, cum ar fi sfecla roşie sau legumele, trebuie să aibă grijă să restituie acest 
element solului. Potasiul răspunde aceleiaşi legi a restituirii şi nu e nevoie să ne preocupăm 
de fertilizare cu potasiu decât dacă solul nu le poate oferi destul potasiu plantelor (este 
cazul solurilor nisipoase, de exemplu), sau dacă plantele sunt recoltate înainte de maturare 
(legumele, de exemplu). Cea mai bună metodă de a-i da solului aceste elemente este şi cea 
mai veche: compostarea a tot ce vine din sol. Să luăm exemplul unui cultivator de sfeclă de 
zahăr. Acesta livrează sfecla unei fabrici de zahăr; acolo se extrage zahărul, adică un hidrat 
de carbon care nu conţine decât carbon, oxigen şi hidrogen, trei elemente care provin din 
atmosferă. Cultivatorul va putea livra mii de tone de zahăr, fără a epuiza vreodată solul. În 
schimb, trebuie neapărat să ia înapoi pulpa şi sucul sfeclei şi să le transforme în compost 
împreună cu celelalte deşeuri organice de la fermă. Dacă nu face acest lucru, va epuiza rapid 
solul şi degeaba va folosi îngrăşăminte: acestea nu vor putea restabili echilibrul tuturor 
oligoelementelor dispărute odată cu sfecla. Recuperarea pulpei este importantă din încă 
două motive: se evită poluarea la nivelul fabricilor de zahăr, care sunt înecate în deşeuri, iar 
pulpele pot fi date ca nutreţ animalelor, permiţând astfel ca elementele conţinute de sfeclă 
să se întoarcă în sol, prin bălegar. 


Însă, o cereală care este recoltată într-un stadiu avansat de maturare, adică un stadiu în 
care tot potasiul a fost restituit solului, nu necesită decât foarte rar un aport de potasiu. Acesta 
nu se justifică decât în cazul solurilor nisipoase, fără nicio rezervă de potasiu. Dar practica ne 
arată că toţi cultivatorii de cereale pun între 100 şi 150 kg de potasiu la hectar, indiferent de 
tipul de sol, pentru o cultură de grâu care nu extrage din sol decât 25 kg de potasiu. Înseamnă, 
deci, că vânzătorii de îngrăşăminte pe bază de potasiu sunt buni negustori. A reuşi să vinzi 
chiar şi ceea ce este inutil, a fost dintotdeauna una dintre strategiile comercianților. În ziua 
de azi, vedem adesea, în Franţa, soluri care au rezerve de potasiu pentru mai bine de un 
secol. Înainte de a cumpăra îngrăşăminte inutile, cultivatorii de cereale ar trebui să afle care 

sunt rezervele totale de potasiu din solurile lor, pentru a nu adăuga mai mult decât se pierde. 
Dacă ne gândim puţin, înţelegem repede de ce cerealele iau atât de puţin potasiu din sol. 
Adevărul este că un grăunte de grâu, sau de orz, e format dintr-un germen viu minuscul şi 
dintr-o mare rezervă nutritivă. Germenul, fiind viu, conţine cele treizeci şi două de elemente 
necesare plantelor, printre care şi potasiul. În schimb, rezerva nutritivă nu conţine decât 
amidon, adică hidrogen, carbon şi oxigen provenind din atmosferă, ca şi sucul sfeclei de 
zahăr. Prin urmare, grâul şi orzul nu folosesc rezervele solului decât pentru germenul cel 
minuscul, cea mai mare parte a bobului fiind alcătuită doar din elemente atmosferice. 


Exemplele cu sfecla şi cerealele ilustrează clar problema elementelor non-constitutive 
care trec prin plante si se întorc în sol după maturare. 


Să vedem acum celelalte elemente din sol, cele mai numeroase și care sunt parte 
constitutivă a plantelor. Pentru ele, cantităţile extrase din sol prin culturi vor fi cu atât mai 
mari cu cat masa vegetală recoltată va fi mai importantă. Astfel, o recoltă de şaizeci de chintale 
de boabe de grâu, conţinând în cea mai mare parte amidon, va extrage puţine elemente 
din sol, în timp ce o recoltă de o sută de chintale de lucernă, plantă recoltată întreagă, va 
extrage multe elemente din sol, atât cantitativ, cât şi calitativ. În al doilea caz, agricultorul 
va trebui să fie vigilent şi să se gândească la sol. Fie le va da fânul de lucernă animalelor, 
iar elementele se vor întoarce în sol odată cu bălegarul; fie, dacă vinde lucerna, va trebui să 
cumpere o cantitate corespunzătoare de bălegar. 


Această scurtă trecere în revistă a fertilizării plantelor ne permite să definim principiul 
ciclului care stă la baza fertilizării în agrologie. Trecerile elementelor prin lumea vie sunt 
etape ale unor cicluri variate. Înainte de a fertiliza, trebuie deci să cunoaştem ciclurile 
elementelor. Am văzut că putem distinge două mari tipuri de cicluri: cele care trec prin 
atmosferă şi cele care au loc cu precădere în sol. 


Astfel, elementele prelevate din atmosferă se vor întoarce acolo prin simpla respiraţie 
a oamenilor, prin care se degajă, sub formă de dioxid de carbon, zaharurile pe care le-au 
consumat. Datorită vântului, oamenii de la oraş, fără să ştie, le restituie carbonul si oxigenul 
plantelor cultivate. Ei restituie şi hidrogenul, şi puţin oxigen, prin aburii pe care îi exală 
şi prin urina care ajunge înapoi în râuri, şi iată cum se reia marele ciclu planetar al apei. 
Pentru aceste elemente, restituirea se face în mod natural, fără să ne gândim la ea şi fără să 
depunem vreun efort. 


Nu același lucru se întâmplă şi pentru numeroasele elemente luate din sol de către 
plante, a căror restituire este complicată şi necesită multă muncă. Astfel, ciclurile acestor 
elemente trec prin etapa de humus, etapă organică intermediară între lumea vie şi lumea 
minerală. Ori, tocmai am arătat triplul rol al humusului, de fertilizator al solului, datorită 
complexului argilo-humic, de hrană pentru microbi şi de sursă de fertilizatori pentru plante. 
Transformând materiile venite din sol în compost, agricultorul participă la ciclurile imuabile 
ale elementelor. Prin stimularea acestora, el devine într-un fel agent responsabil al lumii. În 
acest sens, agricultorul de mâine nu va fi doar un producător, ci mai ales un co-creator, adică 
un om liber. 

Noua abordare a fertilizării câmpului, pe care tocmai am prezentat-o, poate fi premisa 
unor cercetări viitoare. Într-adevăr, de o sută cincizeci de ani, agronomia nu a avut decât 
o viziune chimică asupra fertilităţii. Cultivarea forțată, adică aportul numai al acelor 
elemente chimice pe care le considera importante, i s-a părut a fi singura metodă care 
merita dezvoltată pentru a creşte producţia. Stagnarea recentă a randamentului şi apariţia 
problemei numite „oboseala solurilor” arată că această percepţie trebuie depăşită. Iată de ce 
am dezvoltat în acest capitol, în afară de o abordare chimică, o abordare fizică şi biologică 
a fertilităţii solurilor. Am dedus un nou ansamblu de metode de fertilizare care ar merita 
dezvoltate şi studiate. Cu atât mai mult cu cât dezvoltarea acestei noi teorii a fertilizării nu se 
bazează pe simple cugetări, ci pe rezultate obţinute la câmp, în urma măsurătorilor efectuate 
de noi. În timp ce, dintr-o simplă perspectivă chimică a fertilităţii, solurile noastre cultivate 
par fertile, din perspectiva fizică (suprafaţa internă a solului, capacitatea schimburilor si 
calitatea complexului absorbant) sau biologică (activitatea microbiană), vedem că acestea 
sărăcesc. Observarea naturii dintr-un singur unghi nu duce decât la o descriere lipsită de 
orice realism. Câmpul este un sistem complex şi nu poate fi înţeles decât printr-o abordare 
complexă, care nu se limitează la o simplă măsurare a câtorva elemente chimice, ci trebuie 
să ia în calcul solul, organismele vii din sol, plantele si ciclurile variate ale numeroaselor 
elemente care trec prin lumea vie. Omul care lucrează pământul nu se poate mulţumi să 
fie un simplu exploatator agricol. Trebuie să facă efortul de a deveni ţăran, adică acela care 
făureşte ţara în totalitatea ei. 

CINCI 


CREŞTEREA ANIMALELOR 


„Cu cat se inmulteste specia umană, cu atât animalele 
simt apăsarea unui imperiu teribil.” 


Istoria naturală generală si particulară, G. de Buffon 


Originea animalelor în funcție de civilizații 
şi continente 


Ca şi în cazul plantelor, nu este lucru uşor să găsim originea unei specii de animale domestice. 
Creşterea domestică modifică înfăţişarea animalului, ca urmare a selecției practicate de 
crescători. 


Mai mult, în numeroase cazuri, specia sălbatică originară a dispărut, ceea ce complică 
lucrurile. Au dispărut, de exemplu, stramosii câinilor, ai cailor, ai bovinelor, ai oilor noastre. 
Unii au lăsat urme (schelete, descrieri ale autorilor vechi), alții nu. 


În fine, ultimul factor care face dificil orice studiu despre originea sălbatică a animalelor 
noastre domestice este faptul că stramosul de origine era, uneori, rezultatul unei încrucișări 
între două specii sălbatice. Astfel, se pare că oile noastre ar avea ca stramos un hibrid între 
un muflon din Asia mica si muflonul corsican. 


Lucrările minutioase, mai ales cele germane, care au încercat să reconstituie speciile 
de origine cu ajutorul incrucisarii între specii domestice, au permis confirmarea faptului ca 
bourul*, de exemplu, era într-adevăr stramosul bovinelor noastre si că tarpanul (cal sălbatic 
dispărut) era stramosul cailor nostri. 


Pentru nevertebrate, moluşte şi insecte, originea nu pune probleme, fiindcă domesticirea 
a modificat foarte puţin aceste specii. Stridia, de exemplu, a variat puţin în două mii de ani, 
de când este crescută de om. 


Tabelul nr. 6 ne prezintă originile sălbatice ale animalelor domestice. Am inclus 
şi câinele, si pisica, în primul rand pentru că cel dintâi chiar este crescut în China pentru 
carne, şi apoi pentru că acestea sunt, poate, primele animale domesticite. Tabelul ne arată 

că printre cele patruzeci de specii de animale crescute de om, doar şapte sunt nevertebrate. 
Dintre vertebrate, cele mai multe specii sunt mamifere. Observăm că fiecare continent 
a avut contribuţii foarte diferite. Europa si Asia au furnizat fiecare între cincisprezece şi 
douăzeci de specii; America nu a contribuit decât cu şase, iar Africa doar cu trei: strutul, 
bibilica şi măgarul. Si totuşi, Africa este continentul cel mai bogat în specii de mamifere, mai 
ales copitate*. Există mai multe specii de copitate în Africa decât în tot restul lumii. La fel, 
America posedă jumătate dintre speciile de păsări din lume, însă nu a dat decât trei specii de 
păsări domestice: curcanul, rata leşească şi agami. Pe aceasta din urmă o menţionăm doar 
anecdotic, deoarece este folosită ca paznic al satelor şi al cârdurilor de curcani la indienii 
din Amazonia. Se pare, deci, că numărul speciilor domesticite pe un continent depinde mai 
mult de nivelul de dezvoltare al civilizaţiilor decât de potenţialul genetic al continentului. 
Prin urmare, nu putem să nu ne punem întrebări asupra nivelului nostru de dezvoltare, din 
moment ce nu mai domesticim nicio specie nouă terestră. Numai peştii 51 moluştele marine 
sunt studiate în vederea creării fermelor marine din anul 2000, dar aceste încercări sunt 
încă timide. 


O altă constatare pe care o putem face este aceea că, deşi speciile de animale sunt 
de cinci ori mai numeroase decât speciile vegetale, omul creşte mult mai puţine specii de 
animale decât de plante. Acest lucru se întâmplă din două cauze: în primul rând, categoria 
de animale cea mai numeroasă este, de departe, cea a insectelor, care însumează peste un 
milion de specii cunoscute şi dintre care noi nu creştem decât două, albina si viermele de 
mătase; în al doilea rând, este mult mai greu de domesticit o specie de animale decât una 
vegetală. Într-adevăr, animalul trebuie capturat fie adult, şi va fi greu sau imposibil de 
îmblânzit, fie pui, şi va fi sensibil. Plantarea unei seminţe nu necesită atât de mult efort, 
iar omul a ştiut să cultive toate speciile de plante pe care le-a dorit, chiar şi pe cele mai 
delicate, ca orhideele. Spre deosebire de plante, factorul cel mai important în alegerea de 
a domestici o specie de animale nu este măsura în care sunt comestibile, ci capacitatea lor 
de a fi domesticite. Astfel, în Europa, cerbul, cerbul-lopătar şi căprioara sunt mai refractare 
la domesticire decât oaia, deşi carnea lor este delicioasă. Primii crescători au încercat sa 
domesticească numeroase specii, aşa cum ne dovedesc frescele egiptene, care arată turme 
de antilope mânate de ciobani. Dar, progresiv, de-a lungul timpului şi odată cu perioadele 
de decadenta, omul nu le-a păstrat decât pe cele mai uşor de crescut. Perioada de inovaţie 
s-a oprit destul de repede, deoarece romanii nu par să fi domesticit decât două specii noi fata 
de egipteni: iepurele şi stridia. Cât despre noi, nu am domesticit nicio specie de la romani 
încoace; ne-am mulţumit să le adoptăm pe cele care fuseseră domesticite de africani, cum 
este bibilica, şi de amerindieni, cum este curcanul. 

Animale nevertebrate 
- Moluste: 


Marine: stridie: coastele europene; midie: coastele europene; scoica Saint-Jacques: 
coastele europene si japoneze. 


Terestre: melc de livadă: Europa; melc mic gri: Europa. 
- Insecte: 
Albină: Europa şi Asia; vierme de mătase: China. 
Animale vertebrate 
- Peşti: 


Marini: doradă: Japonia; se încearcă creşterea a numeroase specii în Japonia şi în 
Europa. 


Apă dulce: păstrăv: Europa şi America de Nord; somon: Europa; crap: Europa şi 
China; biban: Europa şi America de Nord; şalău: Europa centrală. Alte specii sunt în 
studiu, cu două evoluţii nete: în Occident salmonidele, în Orient ciprinidele. 


- Amfibieni: 

Broască de lac: Europa; broască tropicală: Indonezia. 
- Reptile: 

Crocodili: Asia de Sud-Est; aligator: America centrală. 
- Păsări: 


Acarinate: strut: Africa. 


Anatide: gâscă: gâsca cenusie din Europa, gâsca cenusie din China; rata: rata mare 
din Europa, rata leseasca din Mexic. 


Galinacee: găină: India; prepelita: Europa si Asia; bibilică: Africa; curcan: America 
de Nord; agami: Amazonia. 


Columbiforme: porumbel comun: Europa. 
- Mamifere: 
Rozatoare: iepure: Spania; cobai, paca: America de Sud. 
Porcine: porc: mistreţ din Europa şi Asia. 
Cabaline: cal: stepele Asiei; măgar: Africa; catâr: hibrid obţinut de om. 


Bovine: bou: Europa; bivol: India; zebu: India; gaial: Birmania; iac: Tibet; banteng: 
Malaiezia. 


Caprine: oaie: Europa, Asia Mică; capră: Creta. 

Camelide: dromader: Arabia; cămilă: deşertul Gobi; lamă: Anzi. 
Proboscide: elefanţi: Asia. 

Feline: pisică: Africa. 


Tabelul 6. – Originea animalelor de crescătorie. 

Si totuşi, dispunem de mijloace tehnice şi ştiinţifice mult mai perfecţionate decât ale 
egiptenilor. Cu avansurile noastre în materie de zoologie, fiziologie, genetică şi comportament 
animal, putem domestici orice specie dorim. Cu toate acestea, în mod surprinzător, nu 
suntem foarte creativi, foarte capabili să folosim instrumentele pe care ni le-am creat. 
Totuşi, descoperirea Africii şi a Americii ne-a deschis un câmp de cercetare extraordinar 
pentru a inova în domeniul creşterii animalelor. Este de-a dreptul deceptionant să vedem 
cum Africa se afundă într-o carenta proteică, deşi deţine cele mai mari animale terestre din 
lume, cum ar fi elefantul, hipopotamul şi rinocerul, precum şi cea mai mare rezervă genetică 
de rumegătoare. Exportăm cu mari costuri animalele noastre, prost adaptate condiţiilor 
dificile din Africa, în timp ce bivolii sau gazelele locale sunt mai bine adaptate la climă, mai 
rezistente la paraziți, ştiu să se folosească bine de ierburile lemnoase ale savanei si au o rata 
de proteine per animal mai mare decât copitatele europene. 


Înseamnă, oare, că suntem în declin, că ne pierdem creativitatea? Detinem o ştiinţă 
genetică eficientă, dar nu suntem nici măcar în stare să o folosim pentru a inova. Ca şi cum 
creierele noastre, blocate pe porc, vacă, oaie, găină şi curcan, au uitat bogăţia şi diversitatea 
lumii. Ne întoarcem privirile oripilate de la foametea din Sahel, dar nu încercăm măcar să 
domesticim antilopele din deşert, de exemplu gazela dorcas, oryxul, gazela dama şi antilopa 
mendes, care pot să bea foarte puţin şi să valorifice plantele din deşert. Suntem uneori ca 
nişte găini care mor de foame cu grauntele în fata, pentru că nu se gândesc să ocolească 
gardul. Natura ne oferă sute de specii de mamifere şi de păsări sălbatice, care ar putea fi 
domesticite şi îmbunătăţite pentru a hrăni toţi locuitorii din toate regiunile planetei, iar 
noi, bietii de noi, exterminăm aceste specii sălbatice, tăiem găina cu ouă de aur. Cum să nu 
fim revoltați de o astfel de risipă? De се un asemenea contrast între o incredibilă inovaţie 
industrială şi tehnică şi o absenţă totală a inovației la nivel agricol? Poate aceasta se datorează 
faptului că civilizaţia noastră este mai ales industrială şi nu mai este deloc agricolă. Inovația 
la nivel agricol se situează doar la nivel industrial, adică la nivel de maşinării agricole şi 
la nivelul transformării industriale a alimentelor. Avem o mulţime de mâncăruri gătite, de 
iaurturi sofisticate, dar partea într-adevăr agricolă a alimentaţiei noastre se află într-un 
declin continuu în valoare si în varietate. Puţine specii de animale se pretează condiţiilor 
industriale de creştere, iar în secolul viitor vom ajunge, mai mult ca sigur, să nu mâncăm 
decât două specii de peste: păstrăvul şi codul; două specii de păsări: găina şi curcanul, si două 
specii de mamifere: porcul şi vita. Pe de altă parte, formele lor de prezentare vor fi foarte 
sofisticate: friptură din carne tocată, crochete pane, mâncăruri semipreparate etc. Nu vom 
mânca decât şase specii de animale, asezonate cu sute de molecule chimice, de la coloranţi 
până la conservanti, fără a uita de aditivii indispensabili pentru a camufla insipiditatea 
acestor alimente. Viitorul ne va spune dacă alegerea pe care am făcut-o, de a inova numai pe 
plan industrial şi absolut deloc pe plan biologic, ne va permite să ne îmbunătăţim sănătatea 
sau ne va duce către o decadenta accelerată. 

Nevoile animalelor: mediu, hrana si comportament 


Cresterea unui animal este mult mai complicata decat cultivarea unei plante, deoarece 
animalul fiind mai evoluat, trebuie luată in calcul o dimensiune suplimentară, cea 
comportamentală, adică o relaţie socială. 


Astfel, orice crescător de animale trebuie să aibă posibilitatea de a le furniza un mediu 
fizic (clădire, climat etc.), biologic (păşuni, hrană etc.) şi social (structura turmelor, spaţiul 
disponibil etc.) de calitate, pentru a obţine animale sănătoase. Datorită acestor triple 
exigente ale animalelor, creşterea lor este mai degrabă o artă decât o ştiinţă şi, chiar şi cu 
tehnicile noastre ultramoderne, vor exista mereu crescători buni şi crescători proşti. Contrar 
credințelor hipiotilor din anii 60, nu oricine poate fi bun păstor. Pentru a fi un crescător bun, 
nu este suficient să fii producător de lapte şi carne; este necesară o bună cunoaştere a celor 
trei categorii de nevoi ale animalelor şi o mare sensibilitate pentru a înţelege starea generală 
a animalului şi pentru a-i prevedea poftele. 


Mediul animalelor de crescătorie 


Spre deosebire de animalul sălbatic, care trăieşte în mediul său şi suferă o selecţie naturală, 
animalul domestic are nevoie de om să îi creeze mediul. Pentru ca selecţia naturală să nu îi 
afecteze prea mult şeptelul, omul trebuie să le ofere animalelor condiţii de creştere optime. 
Pentru aceasta, trebuie să construiască grajduri care să atenueze asprimea climei, care să 
le asigure confortul si să fie adaptate la fiziologia animalelor. De asemenea, este necesară 
o hrană care să corespundă funcţiei digestive a animalelor (iarbă pentru rumegătoare şi 
alimente variate pentru omnivore, precum găinile şi porcii). Nu în ultimul rând, parcurile 
împrejmuite trebuie să le permită animalelor să se hrănească şi să se odihnească în condiţii 
apropiate de cele naturale. Porcul are nevoie să râme, găina să scurme, vaca să rumege; fără 
aceste funcţii, animalelor le este greu să isi păstreze o stare de sănătate satisfăcătoare si vor 
avea nevoie de ajutorul medicamentelor. Aceste principii sunt atât de evidente, încât pot 
părea la mintea cocoşului; din păcate, foarte rar sunt urmate, iar din această cauză, zootehnia 
modernă este incapabilă să crească animalele domestice fără produse farmaceutice. În ciuda 
tuturor rezultatelor ştiinţifice, care arată cum creşterea în aer liber este mult mai bună pentru 
sănătatea animalelor tinere din turmă, noi continuăm să îngrămădim animalele în grajduri 
de beton şi metal, iar apoi ne mirăm că avem probleme sanitare. Clădirea nu trebuie, în 
niciun caz, să fie singurul loc in care sunt ţinute animalele de crescătorie; șederea în aer 
liber este indispensabilă pentru a le asigura funcţiile fiziologice. Aceasta trebuie integrată în 
rotația culturilor, pentru a evita îmbolnăvirea continuă a animalelor. Astfel, ar fi mai bine 
să impartim în patru spaţiul din jurul cotetului de găini şi să construim porţi in asa fel încât 
ele să nu aibă acces decât la un sfert din spaţiu. Acest lucru va permite o rotaţie: fiecare 
sfert va putea fi deschis numai o săptămână pe lună, de exemplu, ceea ce îi va da timp ierbii 
să crească din nou si parazitilor să moară. Un spaţiu adaptat animalelor înseamnă cotete 

suficient de mari, în care acestea să poată să mănânce şi să se odihnească în voie. În cazul 
iepurilor, va trebui schimbată foarte rar litiera, deoarece ei mănâncă diferite excremente care 
ies din cecum*. Creşterea modernă în custi cu gratii nu le mai permite iepurilor îndeplinirea 
corectă a acestei funcţii, deoarece o parte din excrementele moi cad printre gratii. Animalul 
va prezenta atunci probleme de sănătate. Am putea dedica o întreagă lucrare descrierii 
spaţiilor în care sunt crescute animalele. În acest domeniu, trebuie să ne ghidăm după bunul 
simţ. Construcţia, ca şi casele noastre, trebuie să fie curată, bine aerisită si bine ром опата. 


Desigur, climatul şi topografia au un rol fundamental pentru animale. Trebuie să 
crestem rase adaptate la regiunea în care ne aflăm. Dacă regiunea este dificilă şi muntoasă, 
o rasă robustă se va dezvolta mai bine decât o rasă sofisticată. Nimănui nu i-ar trece prin 
minte să meargă cu un Ferrari pe un drum de ţară şi apoi să dea vina pe drum. La fel se 
întâmplă şi în cazul raselor de animale. Un măgar dus pe o pajişte normandă ar face laminită, 
iar o vacă normandă ar muri de foame în gariga din Provența. Vaca Charolaise este prea 
mare pentru munte, însă rasa Savoiardă este în mediul ei acolo. Epoca noastră se crede mai 
presus de climă, dar natura ne pune uneori la respect: au existat şi oameni care au murit de 
frig pe autostradă, pentru că au uitat că iarna ninge. 


Alimentatia animalelor de crescătorie 


Si în această privinţă, trebuie să ne ghidăm după fiziologia animalelor, nu să urmărim 
productivitatea cu orice preţ. Vaca este rumegătoare, trebuie deci să se hrănească cu iarbă. 
Poate părea un truism, dar din păcate nu mai există multe bovine care să mănânce iarbă 
în fermele industriale de îngrăşat. Bovinele noastre sunt transformate în monogastrice, 
deoarece nu primesc decât alimente concentrate pentru porci: ansilaj, turte de soia, făinoase, 
suplimente minerale. Acest dezechilibru alimentar duce la o perturbare a funcţiei digestive, 
la o încetinire a funcţiei de rumegare şi la o bulversare a microflorei intestinale. Rezultatul 
se face simţit imediat, animalele sunt bolnave, iar excrementele lor miros groaznic. Acest 
miros pestilential este cel mai bun indicator al stării patologice a animalelor. Balega unei 
rumegătoare sănătoase miroase bine. Oricine a trăit la ţară în copilărie îşi aminteşte de 
mirosul frumos al grajdurilor și al staulelor. Astăzi este aproape imposibil să stai într- 
un grajd de viței industriali, atât de urât este mirosul excrementelor. Bovinele noastre 
miros la fel de urât ca porcii, toate sunt bolnave. Rezultatele se văd la abator: peste 90% 
dintre bovinele industriale franceze au ciroză, iar noi ne hrănim copiii cu carnea lor. Acest 
exemplu arată importanţa alimentaţiei pentru sănătatea animalelor. Hrana trebuie adaptată 
fiziologiei animalului. Iarba pe timpul verii si fânul iarna trebuie să fie baza alimentară 
a rumegătoarelor şi a cabalinelor, iar celelalte alimente, precum ansilajul sau turtele, nu 
trebuie date decât ca supliment. 


Păsările si porcii sunt omnivore, aşadar trebuie să primească o alimentaţie variată, care 
să conţină graunte, fecule, carne şi grăsimi. Hrănite doar cu furaje granulate, chiar dacă vor 
obţine toate caloriile dorite, animalele nu vor putea rămâne sănătoase. Utilizarea masivă 

a medicamentelor in fermele moderne ne demonstreaza ca hranirea cu un singur aliment nu 
permite asigurarea unei stări de sănătate satisfăcătoare a animalelor de crescătorie. Regăsim 
aceeaşi problemă cu care ne-am confruntat la plante. La fel cum grâul modern, hrănit doar 
cu trei elemente, azot, fosfor şi potasiu, nu poate creşte fără pesticide, care sunt un fel de 
medicamente, din cauza dezechilibrului nutritional, nici animalele nu pot creşte fără antibiotice 
şi alte medicamente, din cauza dezechilibrului alimentar $1 a selecţiei prea stricte. Adevărul este 
că animalul nu e doar o uzină de carne sau lapte, el trebuie să-şi întreţină sistemul imunitar 
pentru a se apăra de germenii patogeni. Un animal a cărui energie este orientată exclusiv către 
producţia de lapte sau carne nu îşi mai asigură protecţia. Fermele moderne se confruntă cu 
boli cronice pe care încearcă să le administreze cât mai bine, adică în limitele economice. Însă, 
din când în când, sistemul dă greş şi aflăm din presă despre salmonela în ovarele găinilor, 
care contaminează ouăle, sau în carnea bovinelor, care contaminează fripturile. Se elimină 
animalele bolnave, se concediază funcţionarul indiscret care a vândut secretul, iar sistemul 
continuă. Până când? Nimeni nu ştie. Putem afla, oare, cine va câștiga cursa, bacteriile care 
ne atacă din ce în ce mai mult animalele degenerate, sau medicamentele, ale căror varietăţi 
şi doze cresc în fiecare an? Personal, cred că bacteriile vor fi câştigătoare, deoarece selecţia 
naturală este cea mai puternică şi duce întotdeauna la eliminarea celui mai slab. Animalele 
noastre de crescătorie sunt slabe şi vor dispărea mai devreme sau mai târziu. 


Sociologia animalelor de crescătorie 


O caracteristică a animalelor, spre deosebire de vegetale, o reprezintă comportamentul 
social, adică relaţiile care unesc membrii unui grup. Datele culese de cincizeci de ani încoace 
de etologie, adică ştiinţa comportamentului, ne permit să vedem că fiecare specie de animale 
deţine o structură socială bine definită, indispensabilă pentru o dezvoltare armonioasă 
a indivizilor din această specie. 


Prin urmare, crescătorul trebuie să cunoască structurile sociale ale speciilor şi să le 
respecte, pentru bunăstarea fermei sale. Să luăm cazul rumegătoarelor, de exemplu. Sunt 
animale gregare, care trăiesc în turme formate din femele si pui. Masculii sunt solitari si nu 
se alătură turmei decât în momentul împerecherii. Turmele sunt ierarhizate şi fac totul în 
grup, adică pasc, se odihnesc şi rumegă împreună. Femelele nu se izolează de turmă decât 
pentru a fata şi se întorc în grup numai atunci când puiul este în stare să urmeze turma. Daca 
vrea să respecte această structură, crescătorul trebuie să păstreze o femelă pentru a asigura 
echilibrul ierarhic; trebuie să se asigure că grajdul, locul de adăpat şi spaţiul umbrit de pe 
păşuni sunt destul de mari pentru ca animalele să poată să doarmă, să bea sau să rumege 
împreună. Lipsa spaţiului va afecta coeziunea turmei şi va traumatiza anumite animale aflate 
pe cea mai joasă poziţie ierarhică, ale căror performanţe se vor diminua. Crescătorul va 
trebui, de asemenea, să îşi organizeze clădirile şi păşunile pentru ca mamele să se poată izola 
cu puii în primele zile după fătare. Astfel, sănătatea şi echilibrul puilor se vor îmbunătăţi, 
deoarece vor primi colostrul şi primele îngrijiri de la mamă. 

Şi păsările sunt gregare, dar masculul trăieşte cu haremul său. Găinile din harem sunt 
ierarhizate si au tendinţa, la fel ca si vacile, să facă totul împreună. Organizarea păsărilor 
este teritorială, de aceea ar fi de preferat să separăm cârdurile, decât să le lăsăm împreună. 
Luptele vor fi atunci mai puţin frecvente, iar fecunditatea mai ridicată. 


Crescătoriile moderne nu tin cont de legile sociale ale animalelor, fiindcă nu bunăstarea 
şi starea de sănătate sunt principalele preocupări, ci productivitatea. Cu toate acestea, 
numeroasele studii de psihologie animală arată că echilibrul social are un rol fundamental 
pentru animalele de crescătorie. Acest grad suplimentar de complexitate nu este pe placul 
crescătorilor industriali, deoarece, la prima vedere, pare să blocheze productivitatea. Şi 
totuşi, exemplul industriei umane ar trebui să-i ajute. În secolul al XIX-lea, industriaşii nu 
voiau să audă de sindicate, sau de îmbunătăţirea condiţiilor de lucru, temându-se de scăderea 
productivităţii. Astăzi, orice antreprenor modern ştie, datorită studiilor de psihologie, са 
orice ameliorare a condiţiilor de muncă este nu doar morală, ci şi utilă pentru întreprindere. 
La fel se întâmplă şi cu animalele; crescătorii vor înţelege într-o zi că orice afectează legile 
sociale ale animalelor este nu doar imoral, ci şi contrar interesului economic. Fermele din 
anul 2000 nu vor mai avea nimic de a face cu universul carceral din crescătoriile actuale, la 
fel cum, din fericire, uzinele de astăzi nu mai seamănă absolut deloc cu cele din secolul al 
XIX-lea. Vom râde de metodele barbare din prezent după ce vom accepta aportul ştiinţei şi 
al bunului simţ în tehnicile noastre de creştere a animalelor. 


Omul și animalul: sfârșitul armoniei? 


Animalul a însoţit omul încă de la apariţia sa. I-a fost atât prădător, cât şi pradă. A fost 
alături de om şi atunci când acesta a privit spre Dumnezeu. Animalul a primit foarte repede 
dimensiuni sacre. Această divinizare a animalului a precedat domesticirea sa. Mai întâi, 
omul a venerat animalul, apoi l-a dominat. A făcut din animal zeitate, înainte să-l facă util. 
Aducând animalul în prim-plan în religii, în legende, în artă şi în visuri, omul l-a putut apoi 
domestici, devenind responsabil pentru el. Mereu sunt mai multe specii de animale decât de 
plante în povestirile biblice sau în legende. Animalul preia mai uşor fantasmele oamenilor: 
viclenia sarpelui, forţa leului, bunătatea delfinului, toate caracteristicile umane se proiectează 
la animale. De aceea, exterminarea actuală a animalelor sălbatice este gravă pentru omenire. 
Dacă pierdem balenele, tigrii, elefanții şi urşii, ne pierdem trecutul şi viitorul. Ne pierdem 
visurile, normele, spaţiul liber, potenţialul. Cum vom putea suporta o lume fără fiare, fără 
răpitori, fără gazele si fără delfini, o lume în care nu vor mai trăi decât şobolanii şi câinii? 
Animalele au intrat mai întâi în lumea noastră divină şi i-au dat viaţă. Dispariţia lor va duce 
la un vid în spiritualitatea noastră. 


După се a fost divinizat, venerat si chiar îmbălsămat, animalul a devenit tovarășul 
de zi cu zi al omului. L-a ajutat, i-a fost prieten şi l-a însoţit mereu la treburi, la sărbători 
şi chiar în războaie. La muncă, animalul l-a ajutat pe om la tracţiune: câinele la sanie, 

boul la jug sau calul la căruţă. Omul a ştiut să îşi adapteze drumurile pentru animalele de 
tracţiune: pentru boi, drumuri drepte care escaladează dealurile, sau pentru catâri, drumuri 
şerpuite. Tractiunea animală a fost utilizată pentru transportul oamenilor si al greutăților, 
dar şi pentru a pune în mişcare maşini, precum moara, ascensoarele din mine şi maşinile 
hidraulice, precum şi pentru a trage maşinăriile agricole, de la гагца până la plugul modern. 
Omul a ştiut să aleagă animalele pentru diferitele munci, astfel că ne vine greu să credem că 
rasele Percheron sau Breton aparţin aceleiași specii ca şi caii de cursă, iar câinele de sanie 
este vărul ogarului. Am pierdut rasele de boi de povară, dar îi putem vedea în tablourile 
vechi. Boi mari, înalţi, al căror greabăn depăşea statura stăpânului. 


Animalul participă de multă vreme la sărbătorile şi la sporturile omului: câini şi cai 
de cursă, tauri de luptă, animale de circ, animale dresate. Dacă unele jocuri crude, cum ar fi 
luptele între animale, sunt astăzi interzise, cursele de cai, în schimb, sunt încă populare. Două 
sporturi în care animalul ajută omul sunt încă foarte în vogă: echitatia şi vânătoarea. Aceasta 
din urmă, sport arhaic datând din epoca în care noi eram vânători-culegători, şi-a cunoscut 
apogeul la vremea când era rezervată aristocraților. Vânătoarea atinsese un rafinament 
incredibil, atât în privinţa diversităţii animalelor de vânătoare: câini, ulii, gheparzi şi dihori, 
cât şi a animalelor vânate: cerbi, iepuri, vulpi, păsări. În acest domeniu, omul a ştiut să isi 
selectioneze într-un mod uimitor cel mai vechi tovaras, câinele. Pentru a vâna ursul, a creat 
dogul; pentru lupi, marii ogari ruseşti; pentru vânatul de apă, labradorul; pentru vânatul de 
câmp, copoiul; pentru bursuc, şoricarul; pentru mistreţ, grifonul; pentru cerb, rasa beagle. 
Am putea astfel descrie la nesfârşit fiecare specie de câine de vânătoare concepută pentru un 
anumit mediu sau un anumit vânat. Este uimitoare flexibilitatea genetică a câinelui care, din 
aceeaşi specie sălbatică, a ajuns şi la baset, şi la Saint-Bernard. 


Experții în preistorie sunt de acord că primul tovarăş al omului a fost câinele, şi tot el 
este cel de care omul a știut să se folosească pentru sarcinile cele mai diverse, precum paza 
turmelor sau a caselor, războiul sau vânătoarea, tracţiunea săniilor ori insotirea adulţilor 
sau a copiilor, căutarea hotilor sau a victimelor de avalanşe. Ba chiar, odată cu rasa Terra 
Nova, omul a creat un câine care să salveze marinarii căzuţi în apă. Este miraculoasă această 
selecţie, făcută fără a cunoaşte legile geneticii, ci doar căutând şi păstrând animalele cele 
mai apte. Cel mai uimitor este faptul că aceşti câini au ajuns să se asimileze cu sarcina lor. 
Este incredibil cât de mult seamănă un briard sau un ciobănesc mioritic cu oaia, un grifon 
cu mistrețul, un şoricar cu șoarecele, un dog din Pirinei cu ursul. Să fie doar hazardul, care 
a zâmbit în faţa legilor noastre raţionale? Sau poate Lamarck a avut dreptate şi mediul 
influenţează ereditatea? Un alt animal a ajuns să prezinte o mare variaţie: este acela pe care 
omul îl consideră cea mai nobilă cucerire a sa. Ca şi câinele, el a suferit minutioasa selecţie 
a aristocraților, care aveau nevoie de cursieri rapizi pentru a duce scrisorile, de cai puternici 
de povară pentru a transporta cavalerii în armură şi pentru a trage tunurile şi de ponei mici 
pentru a initia copiii în nobila artă a echitatiei. 

Timp de secole, câinii şi caii erau selecționați mai bine decât vitele şi primeau îngrijiri 
mai atente. Dormeau, de exemplu, în camera seniorului, care probabil că mirosea mereu 
a balegă caldă. 

Animalele domestice nu au fost cu adevărat selecţionate în vederea producerii laptelui, 
a cărnii, a lânii şi a ouălor, decât din secolul al XVIII-lea, când fermierii englezi au început să 
se intereseze de câştigurile pământurilor lor şi când unii ţărani au devenit proprietari. Dacă 
aristocrații erau interesaţi de cai si de câini, pe burghezii proprietari de terenuri îi interesa 
carnea de porc şi ugerul vacilor. În mai putin de un secol, această pasiune pentru vite a dus la 
crearea raselor noastre domestice, dintre care doar pe unele încercăm să le mai îmbunătăţim 
astăzi. Pierderea varietatilor de păsări, vaci, oi şi porci, care nu se adaptează la condiţiile 
de creştere industrială, nu reprezintă o pierdere iremediabila, dat fiind că strămoşii nostri 
le-au creat într-un timp foarte scurt, dar este, cu siguranţă, o scădere în calitate. Mizând pe 
cantitate în detrimentul calităţii, Europa a pierdut produsele locale care vor face cât aurul în 
secolul următor. Ce n-aş da să mai văd prin micile sate brânzeturi fine și sunci afumate! Asa 
se vor plânge descendenţii noştri care, cu toate calculatoarele şi magnetoscoapele lor, nu vor 
putea uita plăcerea de a mânca bine. 


Pe măsură ce evoluăm, animalul încetează să mai ajute omul în numeroasele treburi 
cotidiene. El este înlocuit de maşinării, mai practice si mai performante, sau dispare odată 
cu activitatea însăşi, precum câinii ciobăneşti. E drept că animalul domestic rămâne încă 
indispensabil pentru majoritatea oamenilor, câinii de sanie încă îi ajută pe eschimosi, 
iar câinii ciobăneşti păzesc turmele din Asia Mică, dromaderii si cămilele traversează 
încă deşerturile, lamele, iacii şi catârii escaladează în continuare munţii, măgarii cară în 
continuare poveri incredibile, iar caii pătimesc şi astăzi la muncile câmpului, însă prezenţa 
acestor animale este acum asociată, pentru noi, cu subdezvoltarea. 


În războaie, animalul şi-a pierdut rolul prestigios; gata cu galopurile eroice, gata cu 
haitele de dogi, gata cu teroarea provocată de elefanții lui Hannibal, gata cu pretioasele 
informaţii transmise de porumbeii voiajori. Nu le rămâne animalelor decât războiul viclean 
cu torpile ataşate pe burta delfinilor sau războiul murdar al mustelor contaminate cu bacterii 
mortale. 


În societatea occidentală, animalul rămâne o sursă de hrană, din ce în се mai anonimă, 
şi un tovarăş, din ce in ce mai nevrotic, al orăşeanului. Omul modern nu mai vrea sa 
recunoască animalul pe care îl mănâncă; îl vrea anonim, la caserolă, sub formă de crochete, 
de carne tocată şi de sandviş. Nu mai vrea să vadă sânge, nu mai vrea să ştie nimic despre 
lupta pentru viata. Animalele pe care le mănâncă nu mai văd lumina zilei, nu mai au nume si 
sunt ucise cu răceală, repede, igienic şi aproape fără durere. Sacrificarea nu lasă nicio urmă, 
doar o neliniște care se citeşte în ochii acestor vite numerotate, duse cu camionul înspre 
moarte. Gata cu pomana porcului, gata cu serbările populare în cinstea mieilor de lapte. 
Animalul nu ne mai oferă viaţa sa în sărbătoare, ci moare în linişte, în indiferenţă, fără ca 
cineva să îl fi recunoscut vreodată şi să îi fi acordat valoarea şi atenţia pe care o merită orice 
fiinţă vie. 

La extrema cealaltă faţă de anonimatul animalului de crescătorie, se dezvoltă un exces 
nevrotic de pasiune pentru animalele domestice. Cu cât dispare natura, cu atât se umplu 
trotuarele de câini şi se împut apartamentele cu pisici. În societatea noastră occidentală 
decadentă, sunt mai mulţi câini şi pisici de casă decât copii sub cincisprezece ani. Animalele 

de companie au raionul lor in supermarketuri, cu crochete, pateuri, haine si chiar jucarii. 
Omoram in fiecare an aproape doua milioane de canguri in Australia pentru hrana lor si 
sunt mai bine hranite decat multi oameni. Curioasa civilizatie, care extermina balenele si isi 
rasfata excesiv câinii şi pisicile. Oare inima noastră să nu mai fie suficient de mare pentru 
a iubi natura în întregime? Pentru noi, locuitori ai marilor megalopolisuri, natura se rezumă, 
oare, la un câine castrat care vine să urineze în fiecare dimineaţă la rădăcina cedrului albastru 
din mijlocul gazonului proaspăt tuns? 


Altădată, fiecare ţară avea un animal şi o plantă simbolică. Leul şi trandafirul pentru 
Anglia, cocoşul şi crinul pentru Franţa, câinele şi trifoiul pentru Irlanda. Dacă ar trebui să 
găsim un animal şi o plantă emblematice pentru civilizaţia actuală, după părerea noastră, 
şobolanul şi gazonul ar fi cele mai potrivite. Ceva s-a rupt în relaţiile noastre cu lumea 
animală: animalele nu mai sunt purtătoarele visurilor si ale sperantelor noastre; nu sunt 
decât o modalitate de a ne îndopa stomacurile şi de a ne revărsa frustrările. 

„Slavă gliei! Slava zorilor când Dumnezeu se-arata 
Furnicarelor de ochi ce-n pădure se deschid 
Florilor, cuiburilor ce ziua le poleieste! 

Slava cetii ce se lasă noaptea peste munţi 

Slavă cerului albastru ce, mereu neobosit, 

Aurore ne dăruieşte.” 


Victor Hugo, „Legenda secolelor” 


e-a lungul acestor pagini, am prezentat o agricultură nouă, cea de mâine, 

o agricultură a reconcilierii omului cu pământul. Însă acest drum lung, această 

lungă evoluţie, nu s-a făcut într-o zi. Înainte de a deveni co-creator al planetei, 
SS omul a fost fiul ei, uneori recunoscator, uneori risipitor, alteori nevrednic. 


Maturitatea nu se dobandeste decat dupa copilarie si adolescenta. Atunci cand oamenii 
erau copii ai planetei, la scurt timp dupa aparitia lor, se multumeau sa ia ceea ce le oferea 
ea, fără să îi ofere nimic în schimb, ca bebeluşul care suge de la mama lui fără să îi dea nimic 
înapoi. Era epoca vânătorului-culegător, epoca de aur a legendelor, Paradisul din Biblie. La 
acea vreme a copilăriei noastre, pământul nu avea prea multe bătăi de cap cu nou-nascutii 
săi, câteva incendii în savană, câteva turme masacrate în exces, dar pădurile erau intacte, 
iar râurile limpezi. Apoi am crescut, am ajuns la vârsta adolescenţei, cu dorinţele ei de 
independenţă şi cu agresivitatea specifică. Am respins divinităţile care se ascundeau їп 
spatele fiecărui copac din pădure şi al fiecărui tufiş din savană, şi le-am înlocuit cu zei care 
locuiau în cer şi ne dădeau pământul în arendă; atunci l-am defrişat, am arat terenul şi 
l-am însămânţat. Invenţia agriculturii a bulversat comunităţile noastre care, din societăţi 
matriarhale care venerau pământul, au devenit patriarhale, venerând soarele. Independenţa 
noastră fata de pământ s-a accentuat odată cu progresul tehnic, care a ajuns până într-acolo 
încât să ne trimită în cosmosul ce ne fascinează si să creeze deşertul care ne uimeste. Iar 
pământul s-a confruntat cu primele mari probleme, de la care începe să moară. Suntem 
adolescenţi deveniți periculosi din cauza unei tehnologii prea puternice. Vârsta noastră 
mentală este de-abia de optsprezece ani şi suntem la volanul unor bolizi. Tehnologia noastră 

a depăşit moralitatea, a ieşit de sub control, lăsând poluarea să distrugă ceea ce ne-a adăpostit 
timp de două milioane de ani: pământul. 


Vineonouăepocă, în care omenirea trebuie să depăşească stadiul de învățăcel nerăbdător 
şi să ajungă la vârsta adultă, cea a înţelepciunii, a previziunii şi a responsabilitatilor, cea 
a respectării universului şi a vieţii. 


Lungul drum al omenirii, de la copilărie la vârsta adultă, vom încerca să îl descriem 
rapid în această concluzie. Tonul va fi oarecum istoric, deoarece istoria poartă sâmburele 
viitorului nostru. 


De la vanator-culegator la țăran 


„Prietenii pământului sunt secerătorii.” 


Victor Hugo, „Legenda secolelor” 


Originea agriculturii încă nu este prea bine cunoscută. Arheologii s-au pus de acord, admițând 
că a apărut aproape simultan în diferite regiuni ale emisferei nordice: cornul abundenței, 
delta fluviilor Huang-Ho şi Rio Grande. În schimb, nimeni nu ştie cum şi de ce a avut loc 
această descoperire. Simultaneitatea apariţiei sale nu este surprinzătoare, oamenii au făcut 
adeseori aceleaşi descoperiri, în acelaşi timp şi în mod independent. Tot aşa se întâmplă şi 
cu evoluţia, care creează de multe ori aceleaşi forme pe continente diferite. 


Emitem, în ceea ce ne priveşte, o ipoteză personală asupra motivului apariţiei 
agriculturii în emisfera nordică şi nu la tropice, sau la ecuator, leagănul omenirii. Aceasta 
pare a fi consecinţa unei legi biologice care arată că, pe măsură ce se urcă spre poli, există tot 
mai puţine specii vii, dar tot mai numeroşi sunt reprezentanţii acestor specii. Astfel, în apele 
calde din Tahiti se întâlnesc sute de specii de peşti, dar niciuna nu există în număr mare. În 
schimb, în Atlanticul de Nord, speciile de peşti sunt puţin numeroase, dar fiecare dintre ele 
există în bancuri imense, pe care pescarii de cod le ştiu foarte bine. 


Omul a apărut mai întâi la ecuator, într-o zonă unde speciile sunt numeroase şi unde 
vânătoarea si culesul reprezintă cel mai bun sistem alimentar. Dar când omul a urcat spre 
nord, a lăsat în urmă această diversitate pentru a întâlni mari turme de bouri, reni, mufloni 
şi câmpuri vaste de cereale sălbatice — grâu, orz şi ovăz. În aceste zone, natura a creat, dacă 
se poate spune, adevărate ferme naturale şi ne putem imagina că aceste condiţii ecologice au 
permis grăbirea pasului spre domesticire 51 agricultură. 


În Africa tropicală şi ecuatorială, unde abundă speciile de copitate, domesticirea nu a 
fost posibilă, deoarece fiecare specie de rumegătoare este adaptată la câteva specii de plante 
din savană. Prin urmare, Trebuie să se poată întreţine turme formate din mai multe specii, 
fiecare având propriile particularităţi fiziologice, ceea ce necesită un bun nivel de tehnică la 

care, nici pana in zilele noastre, africanii nu au ajuns. In schimb, la nord de tropice, speciile 
de graminee si de rumegatoare sunt mai putin numeroase, iar domesticirea devine astfel 
mai usoara. 


Botanistul Harlan: a arătat diferenţele foarte importante dintre precultura ecuatorială şi 
cultura din zonele temperate. În prima, ritualurile religioase recomandă să se pună germenul 
infrunzit al bulbului cules, de ignama de exemplu, în locul de unde a fost scos. Acest obicei 
nu permite crearea de câmpuri, dar permite păstrarea răspândirii naturale a plantei. Culesul 
lasă natura în starea în care a găsit-o. Zeița , Natura” se perpetuează astfel în fiinţa sa. Invers, 
în Asia Mică, autorul a arătat că, folosind o simplă seceră de silex, se putea obţine un kilogram 
de grâu pe oră, de pe câmpuri sălbatice. Această practică nu necesită, ca la tuberculi, să se 
pună fiecare plantă înapoi la locul ei, pentru că spicele şi grânele căzute în timpul secerisului 
sunt suficiente pentru regenerarea câmpului. Mai mult decât atât, boabele de cereale sunt 
dotate cu filamente care le permit să se planteze singure. Câmpul natural al cerealelor, în 
schimb, îndeamnă la cultură. Astfel, culegătorul acumulează un stoc de grâne pe care nu 
e obligat să le consume imediat, ca în cazul tuberculilo, şi pe care poate să îl utilizeze după 
bunul plac. Detinerea unui stoc de seminţe duce, mai devreme sau mai târziu, la plantarea 
lor, fie din întâmplare, de exemplu un stoc umezit care începe să incolteasca, fie un stoc 
îngropat pentru a-l proteja de un trib rival, care este găsit apoi sub formă de plante incoltite 
etc. Condiţiile ecologice iniţiale par să fi fost primordiale pentru apariţia agriculturii. 


Odată apărută, aceasta a trebuit să treacă la o altă etapă, dezvoltarea. Într-adevăr, legile 
evoluţiei ne arată că tot ce e nou trebuie nu doar să apară, ci şi să supravieţuiască. Motivele 
pentru care agricultura a putut să se impună de zece mii de ani asupra vânătorii şi culesului 
încă nu sunt prea bine cunoscute. În trecut, argumentele clasice spuneau că agricultura ar 
fi dominat deoarece asigura o alimentaţie mai sănătoasă $1 mai abundentă, deci îi făcea pe 
oameni mai viguroşi şi mai războinici. De fapt, acum se ştie că această viziune idilică are mai 
degrabă un caracter romanesc decât istoric. Studiile recente de arheologie au demonstrat 
că, dimpotrivă, primii agricultori aveau mai multe carente alimentare şi erau mult mai slabi 
decât vânătorii-culegători din acea vreme. În plus, plantele pe care le cultivau şi animalele 
pe care le creșteau erau mai гаћшсе decât cele sălbatice. Aşadar, dintr-o perspectivă pur 
biologică, agricultura a fost initial un regres în raport cu vânătoarea 51 culesul. Aceasta se 
poate vedea şi astăzi în anumite tari africane sau sud-americane, unde convietuiesc vânători- 
culegători şi agricultori. Primii sunt bine hraniti şi foarte puternici din punct de vedere fizic, 
în timp ce agricultorii au carente, suferă de malnutriție şi de foamete, trăind adesea într-o 
stare mai rea decât sărăcia, сеа de mizerie. Iata-ne, prin urmare, în fata unei enigme: cum 
a putut agricultura să se dezvolte, dat fiind că este un regres pe plan biologic? Cum au reuşit 
agricultorii slabiti şi cu carente să îi domine pe vanatorii-culegatori, mai puternici şi mai 
bine hraniti? Această enigma este cu atât mai incredibilă, cu cât vanatorul-culegator nu are 
nevoie decât de două până la patru ore de muncă pe zi pentru a îşi menţine sănătatea, datorită 
unei hrane abundente şi de calitate, în timp ce agricultorul trebuie să muncească între zece şi 
douăsprezece ore pe zi pentru a obţine o hrană de subzistență, săracă în proteine. Adevărul 


1 Jack Harlan, botanist si agronom american din secolul XX - TEI 

este că nu în biologie trebuie să căutăm soluţia acestei enigme, ci în sociologie. Trecerea de la 
vânătoare şi cules la agricultură provoacă, într-adevăr, o răsturnare a organizării sociale. Se 
trece de la o religie cu о zeiță mamă, atotcreatoare, la o religie patriarhală cu un Dumnezeu 
creator. Dacă înainte, femeile culegătoare răscoleau pământul, acum bărbaţii sunt cei care 
străpung glia prin arături 51 o fecundează prin insamantari. Dacă înainte, bărbaţii se ocupau 
de animale şi de vânătoare, acum femeile sunt cele care păzesc turmele, mulg animalele şi 
prelucrează laptele. Această revoluţie culturală nu s-a întâmplat dintr-odată, ci a trecut prin 
stadiul intermediar al nomadismului, în care bărbatul conduce turmele, iar femeia se ocupă 
de culturi. Această situaţie există şi astăzi în matriarhatele semite. Întoarcerea la nomadism 
este, de asemenea, în mod curios, o urmare a decadentei civilizaţiilor. Agricultura avea sa 
aibă şi o altă consecinţă: constituirea claselor sociale. În timp ce la vânători-culegători, toţi 
sunt polivalenti, în afară de vrăjitoi, la popoarele agricole oamenii se specializează: preoţi, 
războinici, agricultori, negustori şi meşteşugari. Această specializare se accentuează pe 
măsură ce se dezvoltă civilizaţia agricolă. De la sistemul egalitar de la origine, se ajunge la 
o societate din ce în ce mai ierarhizată, cu clase dominante şi clase dominate. Clasa dominantă, 
aristocrația, îşi va acorda dreptul de a păstra statutul privilegiat al vânătorului-culegător, 
va păstra plăcerea de a vâna şi o va transforma în sportul său preferat. Drept justificare, 
va prezenta vânătoarea ca pe un antrenament necesar meseriei de războinic. Dar, de fapt, 
aristocratul îşi păstrează prin această activitate dreptul de a rămâne legat de paradisul de 
odinioară, din păcate pierdut, de acea vreme când glia-mamă hrănea oamenii cu preţul 
unei munci minime, lăsându-le foarte mult timp liber. Această clasă socială avea să aibă, 
în schimb, un rol fundamental în dezvoltarea agriculturii. Astfel, datorită organizării şi 
eficienţei militare, societăţile de agricultori au putut să îşi impună legile asupra popoarelor 
de vânători-culegători. Iar omenirea care nu muncea decât două-patru ore pe zi, саге 
dormea zece-douăsprezece ore şi care dansa în restul timpulua, visa şi sărbătorea, avea să se 
transforme într-o omenire muncitoare şi suferindă, condusă de o minoritate privilegiată, care 
îşi păstra bucuriile primitive de odinioară. Pe tot parcursul a opt mii de ani de istorie agricolă, 
civilizațiile ţărăneşti urmează şi repetă acelaşi model de progres, măreție şi decădere. Aceste 
trei etape corespund, mereu, celor trei niveluri de relaţie cu pământul. O civilizaţie se naşte 
datorită ţăranilor şi soldaţilor săi. Apoi, aceştia reduc la sclavie popoarele pe care le domină, 
încetează să mai cultive pământul şi devin civilizaţi, participând la măreţia artei, a ştiinţei si 
a religiei. În cele din urmă, decad din cauza unui rafinament excesiv şi devin dependenţi de 
sclavi si de colonii pentru subzistență. Apare un alt popor de ţărani şi soldaţi, care îi domină 
si reface o nouă civilizaţie. 


Pe parcursul acestor mii de апі, omul țăran creează ţările, le formează peisajele si 
defineşte sisteme agricole adaptate fiecărei regiuni. 


Timp de secole, ţăranii beneficiază foarte puţin de progresul tehnic, folosit în primul 
rând pentru războaie, clădiri religioase şi artă. Puţini au fost clericii şi aristocrații care s-au 
interesat de îmbunătăţirea agriculturii. Bibliotecile sunt pline de cărţi despre religie, dar 
conţin foarte puţine lucrări despre agricultură. Singurul motor al progresului ţăranilor este 
natura, selecţia naturală. Ea e cea care impune forma instrumentului agrar, specia de plante 

care trebuie cultivate şi specia de animale care trebuie aduse în turme; într-un cuvânt, ea 
este cea care creează tradiţia ţărănească. Iată de ce, peste tot unde se schimbă natura, se 
observă un nou sistem agricol traditional. Empirismul țărănesc nu este însă neglijabil, iar 
sistemele agricole tradiţionale sunt remarcabile prin respectul faţă de sol, prin diversitatea 
şi calitatea produselor lor. Totuşi, de-abia în secolul al XVIII-lea agricultura a început să 
beneficieze de progresul tehnic si să devină un subiect demn de interesul inginerilor şi al 
oamenilor de ştiinţă. Înainte de această epocă, toate civilizațiile s-au năruit din cauză că nu 
au ştiut cum să întreţină si să amelioreze fertilitatea solurilor agricole. Această problemă nu 
a fost rezolvată decât tardiv în Europa şi în China. Rămâne încă, pentru marea majoritate 
a lumii, cauza principală a foametei şi a prăbuşirii civilizaţiilor. Numai civilizaţia egipteană, 
cea mai durabilă dintre toate, a putut beneficia de un sol regenerat constant de Nil, 
asigurandu-si, astfel, perenitatea: practicile culturale proaste erau reparate de mâlul marelui 
fluviu. Celelalte civilizaţii nu au lăsat în urmă decât deşerturi şi soluri erodate, acoperite 
de maquis-uri spinoase, cum se pot vedea pe malul Mediteranei sau în peninsula Yucatan. 
Motivul pentru care primii ţărani şi-au distrus solurile este legat de faptul că nu ştiau cum 
să restituie pământului ceea ce luau din el. Singura practică pe care o cunoşteau pentru 
a reda solului fertilitatea era intelenirea, care e un sistem prost, deoarece nu restituie nimic, 
doar lasă pământul să isi panseze rănile. Atâta timp cât perioada de intelenire este mare, 
de peste zece ani, solul are posibilitatea de a se reface, dar când populaţia creşte, nu mai 
există pământuri de defrișat rapid, durata intelenirii se micşorează, iar solul moare. Soluţia 
acestei probleme dureroase a fost găsită în Europa, în secolul al XVIII-lea, prin cultivarea 
pârloagelor cu lucernă, iai în China, prin transformarea excrementelor umane în compost. 
Primii ingineri agronomi englezi aveau să descopere că, dacă se planta lucernă sau trifoi pe 
un pământ după o altă cultură şi se aduceau vitele să pască acolo, se ameliora considerabil 
fertilitatea solului si se obținea şi carne. Această invenţie reprezintă o adevărată revoluţie 
agricolă. Mai mult, nemailăsând animalele să rătăcească liber şi construindu-le câmpuri 
împrejmuite şi grajduri, ţăranii pot colecta bălegarul, lucru imposibil în cazul vitelor care 
rătăcesc de-a lungul drumurilor şi în pârloage. Nomadul nu are parte de bălegar, pentru 
că turmele lui nu stau niciodată în loc. Bălegarul permite fertilizarea solului, printr-un 
aport de elemente nutritive şi de humus, de care solul are nevoie pentru a se naşte şi a se 
dezvolta. Un alt element important îl constituie leguminoasele, precum lucerna, trifoiul şi 
sparceta. Într-adevăr, cum am văzut la ciclul azotului, singurele căi de intrare ale acestui 
element în lumea vie sunt cele microbiene, iar cea mai importantă dintre ele, din punct de 
vedere cantitativ, este cea datorată asocierii simbiotice dintre bacteriile care fixează azotul şi 
leguminoasele care le dau zahăr acestor bacterii, în schimbul azotului. 


Astfel, cultivând aceste plante, ţăranul introduce azotul în sistemul său de cultură. 
Randamentele cresc, carnea devine mai frecventă în alimentaţia ţărănească, solurile se 
imbogatesc. În mod curios, aducând animalele în prim-planul sistemului de cultură, ţăranul 
a recreat echilibrul originar. Policultura asociată cu creşterea animalelor înseamnă regăsirea 
naturii. Cu acest mod de cultură, ţăranii aveau să pună capăt foametei. Oamenii aveau să 
poată, în sfârşit, să mănânce după pofta inimii, ca pe vremea vânătorilor-culegători. Paiele 
de la cereale, în loc să fie arse sau utilizate pentru acoperişuri, sunt amestecate cu excremente 


89 


Claude Bourguignon - Solul, pământul și câmpurile. Revenirea la o agricultură sănătoasă 


animale si umane, formând gunoiul de grajd care, transformat în compost, permite iniţierea 
ciclurilor biologice ale elementelor şi furnizează humus solului. Prin intermediul policulturii 
asociate cu creşterea animalelor, ţăranul poate, în cele din urmă, să fertilizeze solul, microbii 
din sol si plantele. Regăsind acest ciclu originar, omul se sustrage pedepsei biblice şi poate, 
în sfârşit, să trăiască decent în ţara pe care a creat-o. 


De ce a trebuit să aşteptăm atât de multă vreme pentru ceva ce ni se pare evident? 
Pentru că aristocrații nu se interesează de pământurile lor, nu urmăresc să le amelioreze si, 
mai ales, pentru că nu sunt interesaţi de vite, deoarece îşi obţin sursa de carne din vânătoare, 
nu din creşterea animalelor. Numai un burghez si un gentleman-farmer mănâncă fripturi de 
vită şi pui prajiti. Aristocratii din Vechiul Regim nu mănâncă decât potârnichi, fazani, cerb 
şi mistreţ. 


Odată foametea sfârşită şi odată ce agricultura a devenit un centru de interes pentru 
toţi, progresul agricol avea să ће stupefiant în decursul secolelor al XVIII-lea 51 al XIX-lea. 
În ceva mai mult de o sută de ani, lumea ţărănească avea să creeze rasele de vite pe care 
le cunoaştem astăzi şi varietățile noastre de plante cultivate. Pentru a înlocui numeroasele 
specii animale şi vegetale cu care se hrănea pe vremea când era vânător-culegător, ţăranul 
avea să creeze numeroase varietăţi animale şi vegetale. La finele secolului al XIX-lea existau 
3.600 de varietăţi de mere în livezile franceze. Cu pasiune şi ardoare, omul avea să diversifice 
varietățile cultivate si să dezvolte arta culinară în timpul secolelor al XVIII-lea si al XIX- 
lea. Acest apogeu al civilizaţiei ţărăneşti avea să dureze foarte puţină vreme, în jur de două 
secole, de la 1700 până la primul război mondial. Aceasta deoarece, la foarte puţin timp 
după revoluţia agricolă, o nouă revoluţie avea să zguduie Occidentul, şi anume revoluţia 
industrială. Tocmai când ţăranul descoperea o lume a culturii perene care asigură fertilitatea 
solurilor şi o alimentaţie abundentă, lumea industrială avea să îi impună legile ei, înlocuind 
bălegarul, sursa humusului şi a tuturor nutrientilor necesari plantelor, prin îngrăşăminte 
chimice care nu dau humus şi nu le furnizează plantelor decât trei elemente: azot, fosfor şi 
potasiu. Țăranul nu avea să facă fata acestui şoc, fiind înlocuit de exploatatorul agricol. 

De la taran la exploatatorul agricol 


„Rănită, îi întreabă pe oameni: prapadul 
Ce folos are? Ce roade va da deşertul? 

De ce să omori câmpul cel verde? 

Ea nu vede ce rost are să faci rău 

si plânge frumuseţea neintinata a câmpiei 
Ce prin risipă onoarea-si pierde.” 


Victor Hugo, „Legenda secolelor” 


Dacă a fost nevoie de mii de ani pentru a trece de la vânător-culegător la nomad şi apoi 
la ţăran, nu a trebuit decât o jumătate de secol pentru a trece de la ţăran la exploatatorul 
agricol. Această trecere rapidă s-a făcut în două etape. Prima, şi anume exodul rural, 
a golit satele în beneficiul oraşelor industriale, ţăranii devenind muncitori. Au plecat din 
sărăcie pentru a ajunge în mizerie. Cea de-a doua etapă a fost cea de după al doilea război 
mondial, când agricultura a fost introdusă în modelul productivist industrial, aplicându-i-se 
regula sfântă a profitului, care constă în exploatare, în loc de administrare. Transformarea 
agriculturii s-a făcut, deci, mai întâi prin transformarea ţăranului în muncitor, şi apoi 
a agriculturii în industrie. În ţara cea mai țărănească din Europa, şi anume Franţa, aceste 
două etape au coincis puternic cu cele două războaie mondiale. În timpul primului, exodul 
rural a fost stimulat brutal de masacrarea ţăranilor pe câmpul de „oroare”. Acest prim război 
a consacrat, într-un fel, victoria industriei asupra satului. În timpul celui de-al doilea, prin 
piața neagră, ţăranii care trăiau până atunci la marginea societăţii au descoperit banii si 
profitul. Atunci au încetat să mai cultive pământul ca un bun cap de familie şi au devenit 
exploatatori agricoli. Aceste două războaie mondiale au schimbat Franţa: primul a golit 
satele, al doilea a masacrat peisajul. Pământul Franţei nu mai e presărat cu crângurile care 
stârneau admiraţia lumii întregi, ci este exploatat, deşertificat. Dorind să obţinem prea mulţi 
bani din pământ, îl ucidem. Țăranul făcea tara, exploatatorul o distruge. Iar femeile părăsesc 
şi ele glia, plecând să muncească la oraş. Nu mai vor vite la fermă, uneori nu mai vor nici 
măcar să mai locuiască acolo şi caută un mic apartament în oraşul cel mai apropiat. Atunci 
când femeia nu mai este acolo, ea care reprezintă glia, ea care este fecioara, tara îşi pierde 
polul feminin, îşi pierde sufletul. Grânele nu mai primesc privirea drăgăstoasă a ţăranilor. 
Vitele nu mai au o mamă care să le hrănească, nu mai au nume, nu mai aud voci pe care să le 
recunoască după tonalitate. Unde sunt Joiana si Negruta care pasteau pe pajiștile noastre? 
Au fost înlocuite cu animale înmatriculate, deoarece naziștii ne-au învăţat că cea mai bună 
metodă de a depersonaliza o ființă vie este să îi înlocuieşti numele, purtător al unui simbol, 
cu un număr anonim. 


Această interferenţă a logicii economice industriale în lumea agricolă este cea mai mare 
greşeală comisă de omenire la acest final de secol. Cantitatea şi productivitatea au devenit 
cele două direcţii principale ale agriculturii. Visul exploatatorului agricol este să facă parte 
din clubul celor care produc peste o sută de chintale la hectar, sau să aibă o vacă ce dă peste 

zece mii de litri de lapte pe an. Prin această obsesie pentru cantitate, omenirea se aseamănă 
cu Titanicul, al cărui căpitan nu avea decât o idee în minte: să bată recordul de viteză la 
traversarea Atlanticului. Pasiunea pentru viteză l-a făcut să uite de aisberguri şi a dus la 
moartea a mii de persoane. Omenirea seamănă cu Corabia beată a lui Rimbaud, condusă 
de piloţi nebuni după productivitate. Ea coboară cu o viteză prea mare repezişul care o duce 
spre final. 


A exploata pământul, de ce şi până când? 


Iată întrebările fundamentale pe care trebuie să ni le punem. Dacă această exploatare 
frenetică are ca scop producerea de excedente agricole, care sunt scump de depozitat şi de 
distrus, atunci nu prea merită osteneala. 51 să nu ne mai bată nimeni la cap cu așa-zisul 
ajutor umanitar pentru lumea a treia, când cea mai mare parte a excedentelor noastre sunt 
distruse în loc să fie donate, pentru a nu prăbuşi preţul pieţei. Ce e sigur este că această 
exploatare a pământurilor nu va mai dura mult, deoarece multe dintre solurile noastre 
sunt pe cale de desertificare. Plantele şi animalele noastre, din ce in ce mai bolnave si mai 
degenerate, au nevoie de tot mai multe medicamente pentru a supravieţui. Ceea ce practicăm 
noi nu mai e agricultură, ci gestiunea patologiei. Un bun cultivator de cereale este cel care 
ştie să aplice la momentul potrivit pesticidele, iar un bun crescător de animale este cel care 
ştie să dozeze bine antibioticele. Exploatatorii agricoli nu mai produc plante și animale 
sănătoase, ci bolnave; e drept că sunt îngrijite, dar sunt totuşi bolnave şi cu ele ne hrănim 
noi. Să nu ne mai mirăm pe urmă că bolile degenerative se abat asupra ţărilor occidentale. 
Nu vom rezolva problemele cauzate de cancer, sida şi scleroza în plăci plătind cercetători, 
ci renunțând la fantoma cantităţii, căutând din nou calitatea, armonia şi spiritualitatea 
vieţii. Să nu comitem aceeaşi greşeală ca şi dinozaurii care, cu siguranţă, au dispărut nu 
din cauza unui meteorit, cum afirmă teoriile catastrofice actuale, ci din cauza unui virus sau 
a unei bacterii care a găsit punctul slab al acestor reptile uriaşe, având sângele cald, dar care 
probabil că nu ştiuseră să-şi dezvolte un sistem imunitar suficient de puternic. Acest sistem 
avea să fie pus la punct de către mamifere şi păsări, care au supravieţuit. Dinozaurii nu au 
murit dintr-o cauză exterioară, ci dintr-una interioară, purtau în ei propria distrugere. La fel 
şi noi, care dezvoltăm o alimentaţie bolnavă, fără să ştim dacă vom putea să ne adaptăm la 
ea sau dacă vom degenera. Degenerarea noastră ne va şterge rapid de pe lista speciilor vii şi 
atunci degeaba vom da vina pe vreun meteorit pentru ghinioanele noastre. „Dacă scuipăm 
pământul, scuipăm pe noi înşine”, spunea un şef de trib indian. E posibil ca distrugerea 
mediului şi calitatea proastă a alimentaţiei să fie cauzele dispariţiei noastre. 


Atunci când eram vânători-culegători, ne hrăneam cu zece mii de specii animale şi 
vegetale. Această alimentaţie, extrem de variată, răspundea tuturor nevoilor nutritionale 
ale oamenilor. În 1984, o anchetă a FAO arăta că 90% dintre oameni se hrănesc cu mai 
puţin de patruzeci de specii animale şi vegetale şi cu cinci mii de molecule chimice de aditivi 
alimentari. Am înlocuit variabilitatea biologică a alimentaţiei noastre cu o variabilitate 
chimică de aditivi alimentari, fără să ne punem nicio întrebare asupra capacităţii acestei 
hrane industriale de a ne menţine sănătoşi. Pe lângă includerea masivă a chimiei în dieta 
noastă zilnică, industria transformă tot mai mult alimentele. Peste 85% din produsele 

agricole sufera o transformare industriala inainte de a ajunge in farfuria noastra, iar acest 
procent se estimează că va depăși 95% odată cu dezvoltarea produselor semipreparate, cum 
ar fi salata tăiată bucăţi şi ţinută în vid. Nu se dă înapoi de la nicio metodă, de la conservare 
până la ionizare, trecând prin deshidratare în vid, decolorare-recolorare şi dezodorizare. 
Alimentatia noastră îşi pierde diversitatea şi simbolismul, nu mai este decât un aport de 
calorii, practic şi rapid. Hrana nu ne mai leagă de pământ şi de cosmos, putem să o aruncăm 
şi să o irosim fără ruşine, pentru că a devenit un simplu produs industrial. Această modificare 
recentă a alimentaţiei ia calea inversă faţă de policultura asociată cu creşterea animalelor, 
pe care o practicau ţăranii: simplifică în loc să diversifice. Nu cultivăm şi nu creştem decât 
speciile şi varietățile care acceptă condiţiile moderne de cultură si de creştere şi care pot 
intra în lanţul transformării. Nu semănăm decât varietățile adaptate la îngrăşăminte, la 
pesticide, la mijloacele de transport şi de stocare, precum şi la tratamentele industriale. 
Nu creştem decât speciile de animale care suportă să fie incredibil de înghesuite şi hrănite 
cu alimente industriale. Rezultatul final al acestei industrializări a pământului este ilustrat 
în tabelul nr. 7, care arată istoricul chimic al unei tarte cu cireşe vândute într-un ambalaj 
rigid transparent, într-un supermarket. Acest mic istoric este extras din celebrul dicționar 
american al aditivilor alimentari?. Puţini consumatori isi imaginează incredibila cantitate 
de produse chimice consumate de societatea noastră pentru a obţine o prăpădită de tartă 
în culori stridente. Cât timp vom rezista cu o astfel de alimentaţie? Nimeni nu poate spune. 
Putem doar constata că scleroza în plăci şi cancerul afectează din ce în ce mai multi tineri, 
pe măsură ce ne adâncim în această cursă a aşa-zisului progres. 


Constiintele se trezesc, totuşi, chiar si la exploatatorii agricoli, deoarece suntem în 
tara lui Papură-Vodă. Grâul produs la suta de chintale nu mai este panificabil, e nevoie sa 
injectăm drojdii de laborator în vin pentru a-l fermenta, laptele este de cele mai multe ori 
nepotrivit pentru fabricarea brânzei. Aceste trei exemple sunt simbolice: astfel, pâinea este 
corpul lui Hristos, vinul este sângele Lui, iar laptele este cel al Fecioarei. Faptul că din grâul 
modern nu se mai poate face pâine, că din struguri nu se mai poate face vin şi nici din lapte 
nu se mai poate face brânză, este un straniu semnal de alarmă pe care societatea noastră, deja 
prea îndepărtată de Dumnezeu, nu va şti să îl audă. Profitul şi plăcerea ne orbesc, înotăm în 
absurd, dar nimeni nu îndrăzneşte să strige că împăratul este gol. 


Această civilizaţie e pe moarte, această civilizaţie va muri, este timpul să o pregătim pe 
următoarea. 


2 C.R.C., The Handbook of food additives, ediţia а 2-a, C.R.C., Cleveland, 1974 

I — Istoricul aluatului 

— Făina: 

Boabele de grâu au fost acoperite cu un fungicid înainte de plantare. În timpul 
culturii, grâul a primit între două şi şase tratamente cu pesticide, în funcţie de an, un 
tratament cu hormoni pentru a scurta spicele, ca să nu se aplece, şi o doză importantă 
de îngrăşăminte: 240 kg de azot, 100 kg de fosfor şi 100 kg de potasiu la hectar. In siloz, 
după recoltă, boabele sunt afumate cu tetraclorură de carbon şi cu sulfură de carbon, 
apoi stropite cu clorpirifos-metil. Pentru măcinare, făina primeşte clorură de nitrozil şi 
acid ascorbic, făină de fasole, gluten şi amilază. 


— Praful de copt: 


Acesta este tratat cu silicat de calciu, iar amidonul este albit cu permanganat de 
potasiu. 


– Lipidele: 


Primesc un antioxidant precum butilhidroxitoluenul şi un emulgator de tip 
lecitină. 


II — Istoricul cremei 
— Ouăle 


Provin dintr-o fermă industrială unde găinile sunt hrănite cu granule care conţin 
antioxidanți (de la E300 la E311), arome, emulgatori, cum ar fi alginatul de calciu, 
conservanti, cum ar fi acidul formic, coloranţi precum capsantina, lianti, cum ar fi 
lignosulfonatul şi, nu în ultimul rand, amplificatori de gust, precum glutamatul de 
sodiu, ca să poată înghiţi toate acestea. Găinile primesc în plus antibiotice şi, în special, 
anticoccidiene. Ouăle, înainte de uscare, primesc emulgatori, agenţi activi de suprafaţă, 
cum ar fi acidul colic, şi o enzimă pentru a elimina zahărul din albus. 


— Laptele: 


Provine dintr-o fermă industrială unde vacile primesc o alimentaţie bogată în 
produse chimice: antibiotice, cum ar fi flavomicina (E712) sau monensina sodică 
(E714), antioxidanți precum ascorbatul de sodiu (E301), alfa-tocoferolul de sinteză 
(E307), butilhidroxitoluenul (E321) sau etoxiquina (E324), emulgatori, cum ar fi 
alginatul de propilenglicol (E405) sau polietilen glicolul (E496), conservanti, cum ar 
fi acidul acetic, acidul tartric (E334), acidul propionic (E280) si derivatii sai (de la 
E281 la E284), compusi chimici azotati, cum ar fi ureea (E801) sau diuredo-izobutanul 
(E803), lianti, cum ar fi stearatul de sodiu, coloranti precum E131 sau E142 si, nu in 
ultimul rand, amplificatori de gust, precum glutamatul de sodiu, pentru ca vacile sa 
poată mânca toate acestea. 

— Uleiurile: 


Au fost extrase cu ajutorul unor solventi, cum ar fi acetona, apoi rafinate prin 
acţiunea acidului sulfuric, pe urmă spălate la cald, neutralizate cu hidroxid de sodiu, 
decolorate cu dioxid de clor sau bicromat de potasiu şi dezodorizate la 160°C cu clorură 
de zinc. În cele din urmă, au fost recolorate cu curcumină. 


— Crema: 


Odata obtinuta, primeste arome si stabilizatori, precum acidul alginic (E400). 


III — Istoricul cireselor 


In timpul sezonului, ciresii au fost tratati cu pesticide de zece pana la patruzeci de 


ori, in functie de an. 


Ciresele sunt decolorate cu dioxid de sulf si recolorate uniform cu acid carminic 
sau cu eritrozină. Sunt scufundate într-o soluţie de saramură care conţine sulfat de 
aluminiu, iar când sunt scoase afară, primesc un conservant, precum sorbatul de 
potasiu (E202). 


În cele din urmă, sunt acoperite cu un zahăr provenind din sfeclă de zahăr, care, 
la fel ca şi grâul, a primit doza ei de îngrăşăminte şi pesticide. Zahărul se extrage prin 
tratarea cu lapte de var şi cu dioxid de sulf, apoi se decolorează cu sulfoxilat de sodiu şi 
se rafinează cu norit şi cu alcool izopropilic. În cele din urmă, este colorat cu albastru 
antrachinonic. 


Nu ne mai rămâne decât să vă urăm poftă bună! 


Tabelul nr. 7. — Istoricul chimic al unei tarte cu cireşe din supermarket 


De la exploatatorul agricol la agricultorul de mâine 


„Visul care nu se concretizează evită greşeala. Semnul domină totalitatea lucrurilor, simbolul 
conţine totalitatea semnelor. Evenimentul gândirii simbolice, mai abstracte şi mai tangibile 
decât gândirea raţională, ne-ar permite să nu plătim un preţ prea mare pentru secretul 
soarelui” (Claire Besancon, „Prometeu înlănţuit”) 


Omenirea poartă în ea propria distrugere; are nevoie să evolueze dacă doreşte să-și 
continue calea pe pământ. Trebuie să depăşească fascinația adolescentină pentru soare si 
bombe atomice, trebuie să înveţe să își domine maşinile, trebuie să preia controlul frumoasei 
corăbii bete pe care a construit-o şi pe care nu o stăpâneşte. Ar trebui să încetăm a mai privi 

pământul ca pe o masă de bani căreia noi îi suntem bancherul. Să învăţăm să respectăm 
pământul aşa cum este el. Câmpul e mai mult decât un capital, sau o simplă sursă de profit: 
este întregul care ne conţine. Ideea nu este să îl exploatăm în mod raţional pentru a obţine 
maximum de bani, ci să îi intretinem perenitatea pentru a o asigura pe a noastră si să îi 
acceptăm complexitatea pentru a o păstra pe a noastră. Nu trebuie să iubim pământul doar 
pentru ceea се пе dă, ci si pentru ceea ce este. La fel cum nu trebuie să ne iubim soțiile doar 
pentru copiii pe care ni-i dau, ci şi pentru ceea ce sunt, pentru mintea şi pentru sufletul 
lor. Iar a iubi înseamnă a recunoaşte, înseamnă a accepta diferenţa şi misterul. Trebuie să 
respectăm pământul ca pe o fiinţă unică, precum Gaia, si să recunoaştem cu umilinţă că nu 
îl cunoaştem mai deloc. Pământul nu mai poate fi posedat şi exploatat; are nevoie să fie liber, 
iar libertatea sa va fi măreţia noastră. 


Pentru a avea acces la această nouă dimensiune e nevoie să ne schimbăm radical pe 
noi înşine, aproape să пе metamorfozăm. Trebuie să depăşim raţiunea pentru a pătrunde în 
lumea visului, a apei şi a pădurii. De opt mii de ani încoace ne e teamă de noapte şi ne-am ales 
zeități solare. Puţini sunt aceia care, precum Sfântul Ioan al Crucii, au îndrăznit să spună: 
„O, noapte, mai dulce eşti decât aurora.” Reuşita noastră tehnică ne ascunde slăbiciunea 
interioară, la fel cum un motor puternic camuflează lipsa de virilitate a unui bărbat. 
Noaptea ne înspăimântă, o luminăm cu neoane; mlaştinile ne neliniştesc, le secăm; pădurile 
ne înfricoşează, le distrugem cu masini şi incendii. La fel ca toate civilizațiile care ne-au 
precedat, ne poticnim la porţile nopţii, la porţile visului. Ştiinţa noastră rămâne imatură 
şi se cufundă în delir, trăgând după ea întreaga lume. Civilizaţia noastră este muribundă, 
a lăsat viitorul în urma sa. Şi, chiar dacă încă mai respiră, a sosit momentul să o pregătim pe 
următoarea, cea care va îndrăzni „să străpungă fără şovăire роге de fildeş, sau de corn, саге 
ne despart de lumea invizibilă”, cum spunea Nerval în Aurelia. Vom fi noi suficient de ageri 
pentru a accepta şi pentru a înţelege dimensiunea nocturnă a solului, a apei şi a pădurilor? 
Poate că nu, într-atât rămânem de atraşi de claritatea orbitoare a deşerturilor pe care le 
creăm. Infantilismul în care ne menţine iluzoria noastră reuşită tehnică nu ne este de ajutor. 
Niciodată, de la romani încoace, nu a existat o epoca la fel de oarbă şi la fel de lasa. Si totuşi, 
avem nevoie să devenim adulţi pentru a dobândi curajul şi luciditatea necesare pentru a ieşi 
din coconul prea confortabil al epocii noastre decadente. Pentru a ne descoperi visul interior, 
în timp ce stăm atât de comod pe canapea, savurând o bere în fata televizorului, avem nevoie 
într-adevăr de mult curaj, cu atât mai mult cu cât calea interioară este una solitară. Si totuşi, 
fiecare dintre noi trebuie să facă acest efort, pentru că nu mai există caste religioase sau 
aristocratice care să se roage, sau să gândească, în locul nostru. Nu există subterfugiu sau 
cale de scăpare, trebuie să ne îndreptăm singuri spre foşnetul frunzelor uscate miscate de 
о cartita, spre trestia înfiorată, sau spre tăcerea profundă a crângurilor, саге ne aşteaptă. 
Trebuie să lăsăm deoparte maşina, buldozerul, tractorul, toate cârjele noastre tehnice. Să 
trecem printre ramuri, să ne descălţăm pentru a simţi pământul sau răcoarea apei si, astfel, 
vom descoperi că „totul este sensibil. Si totul din fiinţa ta este риќегпіс!”з. In întunecimea 
mlastinilor şi în umbra pădurii se află răspunsurile la întrebările pe care si le pune omenirea. 


3 G. de Nerval, Himerele - TEI 

În ceea ce noi respingem si distrugem de milenii se află fundamentele civilizaţiei viitoare. 
Vom accepta, oare, să privim cu dragoste şi înţelegere ceva de care întotdeauna am fugit? 
Vom accepta, oare, să privim şi să respectăm solul aşa cum va trebui să o facă agricultorul 
de mâine? Iar forfota micilor creaturi obscure care misuna sub picioarele noastre, iar visele 
necunoscute ale animalelor, vom şti noi, oare, să le dăm locul pe care îl merită în fermele 
viitorului? Viitorul nostru este în joc şi, să nu ne amăgim, nu de tehnică avem nevoie ca să 
construim agricultura de mâine, ci de spiritualitate, pentru a descoperi tărâmul visului. 

Glosar 


ACIZI NUCLEICI: constituenti ai materialului genetic. 


ADAOS DE VAR: acţiune de îmbogăţire a unui teren agricol cu var nestins sau cu un 
alt adaos calcic. Această practică este aplicată în mod curent la solurile prea acide pentru a 
lupta împotriva acidității şi la solurile total lipsite de calciu, sau prea sărace în calciu. 


ALIOS: strat adânc şi dur care îngreunează pătrunderea rădăcinilor, constituit din fier 
şi materii organice precipitate, pe care îl întâlnim în podzoluri sau în solurile lesivate. Acest 
strat anormal apare din ce în ce mai des în solurile nisipoase care sunt cultivate intensiv cu 
legume. Pentru a evita acest lucru, cultivatorii nu ar trebui să se mulţumească doar cu un 
aport de bălegar pe solurile nisipoase, ci este nevoie şi de un aport de complex argilo-humic, 
adică un compost amestecat cu argilă. 


ARGILE: cele mai fine particule din sol. Natura lor depinde de climat şi de compoziţia 
rocii mamă. Caracterul lor esenţial pentru sol tine de natura lor coloidală si de structura 
în folii, care acoperă o suprafaţă foarte mare, permiţând astfel înmagazinarea substanţelor 
nutritive din sol şi oferind un contact mai strâns cu microbii din sol. Există un număr de 
peste 1500 de tipuri de argile, ale căror suprafeţe interne (ale foliilor) ajung de la 30 m2/g 
până la 800 m2/g. 


ASOLAMENT: asolarea înseamnă împărţirea terenurilor în sole destinate unor 
culturi diferite. Prin urmare, se poate vorbi de un plan de asolament al fermei, constituit din 
toate parcelele şi culturile lor. Repartizarea culturilor anuale între parcele va diferi mult de 
la o fermă de cereale la una în care policultura este asociată cu creşterea animalelor. 


BIOMASĂ: masa totală de organisme vii prezente la un moment dat într-un biotop, 
în cazul de faţă, în sol. Biomasa solului se exprimă în greutate la hectar. 


BIOTOP: mediu bine delimitat în spaţiu, care serveşte ca suport pentru organismele 
vii. Solul este unul dintre numeroasele biotopuri terestre. 


CAOLINITE: grupă de argile negonflante, având cea mai mică suprafaţă interna 
(30m2/g). Argilele nu îngreunează solurile, dar le conferă o fertilitate scăzută, pentru că 
retin puţine elemente nutritive. Pe de altă parte, sunt folosite la fabricarea portelanurilor. Ca 
regulă generală, argilele folosite în ceramică, sau pentru tiglarie, au suprafeţe interne foarte 
mici. 

CARBONATI: săruri ale acidului carbonic. În soluri, întâlnim mai ales carbonati de 
calciu şi de magneziu. Microbii, separând acidul carbonic de calciu, îl eliberează pe acesta 
din urmă în soluri. Solurile sedimentare sunt adesea bogate in carbonati de calciu. 


DECOMPACTARE: operaţiune prin care se sfărâmă pământul bătătorit în urma 
plugului, sau stratul compactat provocat de trecerea maşinilor agricole. Pentru aceasta, se 

trece prin sol cu un dinte prevăzut la un capăt cu un sabot de sfărâmare. Rezultatul are 
o durată limitată în timp. 


FANEROGAMĂ: plantă cu flori şi seminţe. 


FASOLE MUNG: varietăţi de fasole mică asiatică, dintre care una, Vigna radiata, 
este celebră, fiind folosită sub denumirea improprie de muguri de soia. 


FOTOSINTEZĂ: reacţie biochimică, specifică plantelor verzi şi anumitor bacterii, 
care, în prezenţa soarelui, produce zaharuri si oxigen din dioxid de carbon şi apă. 


HUMIFICARE: ansamblu de transformări biologice şi chimice ale litierei organice în 
humus. Procesul se împarte în trei faze: maruntirea efectuată de macro-faună, transformările 
biochimice ale microflorei şi polimerizarea chimică. 


HUMUS: substanţă organică complexă din sol, obţinută prin transformarea litierei. 
Natura sa coloidală face ca humusul, împreună cu argila, să fie rezervorul substanţelor 
nutritive din sol şi sursa de stabilitate a solului. 


LATERITIZARE: alterarea practic completă a mineralelor rocii mamă. Profilul atinge 
uneori adâncimi de câţiva metri. Argilele sunt în principal caolinite. Ele se agregă într-un 
mod stabil cu fierul. Aluminiul liber rămâne în profil. Toate celelalte elemente sunt lesivate. 
Solul prea bogat în fier şi aluminiu devine dur şi steril. Omul, prin dezgolirea solurilor, 
accelerează acest proces, iar extinderea solurilor lateritice devine îngrijorătoare. 


LIGNINĂ: constituent fundamental al multor vegetale care impregnează membranele 
celulozice ale ţesuturilor de susţinere. Depozitarea este tardivă, apărând la sfârşitul creşterii 
celulare. Celulele devin astfel nedeformabile. Este o substanţă foarte complexă şi foarte 
rezistentă. Este principala sursă de humus si numai ciupercile o pot ataca. Prin urmare, 
o plantă tânără, în creştere, nu va produce humus dacă o îngropăm în sol (ca îngrăşământ 
verde). Numai lemnul sau paiele dau humus. 


LIGNIT: cărbune fosil intermediar între turbă şi huilă. 


MARNARE: operaţiune constând în îmbogățirea unui sol prin încorporarea marnei, 
о roca sedimentară moale, compusă din carbonat de calciu si argilă. Marna este împrăștiată 
fie direct pe suprafaţa solului, fie în amestec cu compost. 


MICELIU: aşa-numita sămânță albă a ciupercilor de strat este miceliul. Această parte 
vegetativă a ciupercilor este filamentoasă, în general şi invizibilă cu ochiul liber. Miceliul se 
poate dispune în rizomorfe, formând un fel de rădăcini albe care devin vizibile în solurile 
forestiere sau în composturi. 


MONTMORILLONITĂ: argilă gonflantă cu o suprafaţă internă foarte mare 
(800m2/g). Este opusul caolinitei, într-o oarecare măsură. Joacă un rol esenţial pentru 
fertilitatea solurilor prin capacitatea sa foarte mare de reţinere a elementelor nutritive. 


ORIZONT: strat al solului mai mult sau mai puţin adânc şi în mare parte paralel 
cu suprafaţa terenului. Succesiunea orizonturilor minerale de adâncime, a celor organico- 

minerale intermediare şi a celor organice de suprafaţă formează solurile. Agricultorul trebuie 
să cunoască orizonturile solului său, adică așa-numitul profil al solului. 


PODZOLIZARE: fenomen natural în zonele cu climă rece, sau provocat de om în urma 
plantării de răşinoase, sau a aplicării unor practici greşite de cultură agricolă. Dezvoltarea 
unui podzol este legată de prezenţa sau aportul de materii organice acide (răşinoase) pe 
solurile sărace în argile. Aceşti compuşi organici acizi sunt solubili şi se leagă greu de argile. 
Prin urmare, ei coboară în profil, luând cu ei ioni pozitivi, în special ioni de fier şi de aluminiu. 
Ajunşi în adâncime, aceşti compuşi precipită şi se durifică, formând alios. Orizontul de 
suprafaţă ajunge deci să fie lesivat de elementele sale nutritive, devenind astfel steril pentru 
culturi. 


RENDZINA: sol dezvoltat pe rocile carbonatate sau pe calcare, caracterizat prin 
adâncimea sa foarte mică şi prin contrastul dintre un orizont de suprafață format din humus 
carbonatat şi de culoare neagră, aşezat direct pe un orizont mineral format din roca mamă. 
Putem ajuta să evolueze aceste soluri tinere cultivând îngrăşăminte verzi care să încurajeze 
viaţa microbiană, pentru a decarbonata humusul şi pentru a stimula formarea complexului 
argilo-humic. 


RIZOSFERĂ: zonă a solului situată la mai puţin de doi centimetri de o rădăcină vie 
şi care primeşte influenţa exsudatelor radiculare. Datorită substanţelor nutritive aduse de 
rădăcini, activitatea microbiană este intensă în solul rizosferic. 


ROTAŢIE: reprezintă numărul de ani care trebuie să treacă înainte de revenirea unei 
culturi pe o parcelă. Rotaţia clasică din bazinul parizian este de trei апі: sfeclă-grâu-orz. 
Dar rotația poate fi şi de 6, 9 sau 12 ani, dacă agricultorul are un bun nivel tehnic şi daca 
ferma asociază policultura cu creşterea animalelor, adică include în rotaţie păşuni si lucernă 
de patru ani. În timp ce asolamentul arată împărţirea culturilor în spaţiu, rotația indică 
repartizarea în timp a respectivelor culturi pe o parcelă. 


SFAGNUM: muşchi care creşte în turbării. 


SMECTITE: grupă vastă de argile gonflante cu suprafaţă internă mare, printre care se 
numără montmorillonita, bentonitele etc. 


SUPRAFAŢĂ INTERNĂ: suprafaţa totală a tuturor foliilor care constituie o argilă. 
Ionii nutritivi din sol se aşează între folii, deci cu cât suprafaţa ei internă este mai mare, cu 
atât argila va putea reţine mai multi ioni, dând astfel fertilitate solului. 


VERMICULITĂ: argilă gonflantă provenind din descompunerea rocilor de mică. 

Aceasta carte este un rezumat al conferintelor 
tinute incepand din anul 1985 in lumea agricola din 
Europa, America, Asia si Africa. Cartea s-a nascut atat 
din experientele personale de pe teren (am analizat peste 
2000 de profiluri de sol din lume), cat si din discutiile avute 
cu agricultorii. Ei au încurajat şi au inspirat această carte. 
Le aducem aici, tuturor, multumirile noastre. Un dialog 
nu se intrerupe cata vreme exista un interlocutor — iata 
de ce această carte nu reprezintă sfârşitul, ci începutul 
unei reflecţii asupra agriculturii de mâine, care va fi 
dusă la maturitate prin legăturile noastre cu înşişi cei 
care lucrează pământul. Îi asigurăm că se vor bucura, 
în continuare, de modesta noastră susţinere. 


Cartea lui Claude Bourguignon se incheie aici. 


Înainte de a încheia, 


te rugăm sa dai și tu mai departe. 
Nu numai cartea, ci și ideile și informaţiile conţinute de ea. 
Credem că numai așa putem face tara și lumea putin mai bune. 


Dar din dar... Spor! 


Membrii 


Traduceri Ecologice Independente A 


TEI 


care au contribuit la 


această lucrare: 
Ştefania Lazăr, Flavia, Crina, 
Nora Veronescu, Vio, Alina22, Iulia, 
Roxana, o piatră, Anda C, 


Elena si alții. 


